Story: Aharen keehkuraanee | Mihaaru\n12 ޖޫން 2022 - 07:15\n"އެކަމަކު ބިސްގަނޑު ވަސް ޖެހުނީމަ އެހަރަ ވާ ގޮތެއް." ބޮޑުދައިތަ ބުންޏެވެ.\nއެ ރޭ އަހަރެން ނިދަން އޮތް އިރު ވަރަށް ގިނަ އެއްޗެހި ހިތަށްއެރިއެވެ. ހަމަ ހަގީގަތުގައި ވެސް އަހަންނަކީ އީދަށް ގެނައި ބަކަރިއެއް ހެއްޔެވެ؟ ވަގުތުޖެހުމުން ނާސިހާ އަހަރެން ކަތިލީއެވެ. އަހަރެންގެ ލެއިން ނާސިހާގެ ފަސްބައިގައި ޖެހިފައި ހުރި ލައްތައް ފިލުވީއެވެ. އޭގެ ސަބަބުން މުޅި ހެދުން ހަޑިވީކަމެއް ނާސިހާއަކަށް ނުވިސްނެއެވެ. އަހަރެންގެ ހިތުގައި ނާސިހާއަށް ޓަކައި ދެން އޮންނާނީ ކޮން ލޯތްބެއް ހެއްޔެވެ؟ ކޮން އިހުތިރާމެއް ހެއްޔެވެ؟ އެ ހިސާބުން އަނެއް ފަރާތަށް އަހަރެން ފުރޮޅިލީމެވެ. ދެން ވިސްނެން ފެށީ މުޅީން އެހެން އެއްޗެކެވެ. ވީކަމެއް ވުމަށް ފަހު ނާސިހާ އަހަންނާ އިނީ ކީއްވެގެން ހެއްޔެވެ؟ ފަހުން ފަޅާއެރިޔަސް އަހަރެން ޝަކުވާނުކުރާނެކަން ނާސިހާއަށް އެނގެނީ ހެއްޔެވެ؟ އެ ޔަގީންކަން އޮތީ ހެއްޔެވެ؟ އެހެން ނޫން ނަމަ، ނާސިހާ ބުނެލާ އިރަށް އިންނަން އެތައް ސަތޭކަ ބަޔަކު ތައްޔާރަށް ތިއްބައި އަހަންނަކާ ނީނީހެވެ. ނާސިހާ ދެކެ އަހަރެން އެހައި ލޯބިވާކަން އޭނައަށް އެނގުނީ ކިހިނެއް ހެއްޔެވެ؟ އެ ސުވާލުގެ ޖަވާބު ހޯދަން ޖެހޭނެއެވެ.\nހޮޑުލެވޭ ވަރުން ނާސިހާ އޮފީހަކަށް ނުދެއެވެ. އަހަރެން ދާނެ ވަޒީފާއެއް ނެތެވެ. އޮތް ނަމަވެސް، ނާސިހާ ދޫކޮށްލައިފައި އަހަންނެއް ނުދިޔައިމުހެވެ. އަހަރެން އޮތީ އަހަރެންގެ ކޮޓަރީގައެވެ. އެ ކޮޓަރިއަކަށް ނާސިހާއެއް ނާންނާނެއެވެ. އަހަރެން އޮތީ ނާސިހާ ދެކިލާ ހިތުން ކެތްމަދުވެފައެވެ. ނާސިހާ ހަނދާންކުރާނީ ނާސިހާ އެންމެ ލޯބިވާ މީހާއެވެ. އަހަރެންނަކަށް ނާސިހާ ނޫން އެހެން މީހަކާ ދޭތެރެއަކު ނުވިސްނެއެވެ. އަހަރެންގެ ލޯތްބަކު ޝަރުތެއް ނެތެވެ. ނާސިހާ ރުޅިއަޔަސް، ފޫހިވިޔަސް އަހަންނަށް ހެވެވެ. ބޭނުންވީ އޭނައަށް އެއްވެސް އެހީއެއް ބޭނުންތޯ ބަލާށެވެ. ވެވެން އޮތް ގޮތަކަށް އެހީވާށެވެ. ފިރިއެއްގެ ހައިސިއްޔަތުންނެވެ.\nއަހަރެން ކޮޓަރިން ނުކުތީމެވެ. މައިދައިތަގެ ހިލަމެއްވޭތޯ މަޑުކޮށްލީމެވެ. ގޭތެރެ އޮތީ ވަރަށް ފަޅުކޮށެވެ. އެ ފަހަރު ނާސިހާގެ ކޮޓަރީގެ ދޮރުގައި ޓަކިޖަހައިލީމެވެ.\n"ކާކު؟" ނާސިހާގެ އަޑުއިވުނެވެ.\nއަހަރެން އެއްޗެއް ނުބުނަމެވެ. އެންމެ ރަނގަޅު ގޮތަކީ އެއީ ކަމުގައި ބެލީމެވެ.\n"ވަދޭ!" ނާސިހާ ހުއްދަދިނެވެ.\nއަހަރެން މަޑުމަޑުން ދޮރު ހުޅުވައިލީމެވެ. ނާސިހާ އޮތީ އެނދުގައެވެ. އަހަރެން ފެނުމުން އިތުރު އެއްޗެއް ނުބުނެއެވެ. ހުއްދަ އޮތީ ލިބިފައެވެ. ވަދެފައި ދޮރު ލައްޕައިލީމެވެ. ފިރިއަކަސް އަހަރެން ކޮންމެހެން އަހަރެންގެ ހައްގު ހޯދާކަށް ނޫޅެމެވެ. އަހަރެން އެ ތަނަށް ވަނީ ނޯކަރެއް ވެސް އެ ތަނަށް ވަންނާނެހެންނެވެ. ނާސިހާއަށް ބެލީ ވެސް، ނާސިހާ ގާތުގައި ހުއްޓުނީ ވެސް އެހެންނެވެ. ކީއްވެ ހެއްޔެވެ؟ އަހަރެންގެ ބޭނުމަކީ ނާސިހާގެ ރުހުން ހޯދުމެވެ. އޭނަ ރުޅިނޭރުވުމެވެ. އަހަރެންގެ އެހީތެރިކަން އޭނަ ގަބޫލުކުރުމެވެ. ކަންތައްތައް ގޮސްފައިވާ ހިސާބުން، އަހަންނާ ހަތަރުކަޅި ހަމަކުރާކަށް ނާސިހާއަކަށް ނުކެރުނެވެ. އޭނަ އޮތީ އެހެން ދިމާއެއް ބަލަހައްޓައިގެންނެވެ.\n"ހާލުކިހިނެއްތޯ؟" ވަރަށް އޯގާތެރިކަމާ އެކު އަހަރެން އެހީމެވެ.\nނާސިހާ ޖަވާބެއްނުދިނެވެ. އެއްޗެއް ބުނަން އޭނަ ބޭނުން ނުވީއެވެ. ނުވަތަ މިހެން ވެސް ވެދާނެއެވެ. އޭނަ ހީކުރީ އަހަރެން ރުޅިއަންނާނެކަމަށެވެ. ނުވަތަ ގެއިން ނުކުމެގެންދާނެކަމަށެވެ. ވީ އެހެނެއް ނޫނެވެ. އަހަންނަކަށް ބަދަލެއް ނައެވެ. އޭގެ ސަބަބުން ނާސިހާގެ ހިލަހިތުގެ ކޮންމެވެސް ތަންކޮޅެއް މަޑުވީއެވެ. އަހަންނަށް ޓަކައި ކޮންމެވެސް ކަހަލަ ހަމުދަރުދީއެއް އުފެދުނީއެވެ.\n"ޒުހުރީ ކީއްވެ ނުގޮސް ތިހިރީ؟" އަހަންނާ ހަތަރުކަޅި ހަމަނުކޮށް ނާސިހާ ބުނެލިއެވެ.\n"ކިހިނެއްތޯ ދާނީ؟" އަހަރެން ބުނީމެވެ. "ނާސިހާއަށް ކަމެއް ޖެހިއްޖެއްޔާ ކާކުތޯ ކޮށްދޭނީ؟"\nއަހަންނާ ދިމާއަށް ނާސިހާ އެނބުރުނެވެ. އެ ވަގުތު ނާސިހާގެ ލޮލުން އަހަންނަށް ފެނުނީ، ކުރިން ނުފެންނަ ކަހަލަ ޖަޒުބާތެކެވެ. އެއީ ލޯބި ނޫން އެހެން ކޯޗެއް ހެއްޔެވެ؟ ނާސިހާ ހިނިތުންވެލިއެވެ. ޝުކުރުވެރި ނަޒަރަކުންނެވެ.\n"މާ ބޮޑަށް ބޯއަނބުރަނީތޯ؟" އަހަރެން އެހީމެވެ. ނާސިހާ ބޯޖަހައިލިއެވެ. "ކުރުނބައެއް ގެންނަންތޯ؟"\nނާސިހާ ބޯޖަހައިލިއެވެ. އަހަރެން އުފަލުން ގޮތެއް ނެތެވެ. އަވަސްއަވަހަށް ހިނގައިގަތީމެވެ.\n"މަޑުކޮށްބަލަ!" ނާސިހާ އެދުނެވެ. "އެހެރީ ލާރި. ބޭނުން ވަރެއް ނަގާ!"\nއަހަރެން ބަލައިލި އިރު އެ ތަނުގައި ހުރި ކުޑަ މޭޒު މަތީގައި ނާސިހާގެ ލާރިދަބަސް އޮތެވެ. ކުރުނބައެއް ގަނެވޭ ވަރަށް އަހަރެން އަތުގައި ވެސް ފައިސާ ހުއްޓެވެ. އަހަރެން ބޭނުންވީ ދަބަސް ބަލައިލާށެވެ. އެއީ ނާސިހާ އަތުގައި އަބަދު ކަހަލަ ގޮތަކަށް އޮންނަ ދަބަހެކެވެ. އެ ދަބަހުގައި އަހަންނަށް އަތްލެވުމަކީ ކިހައި ބޮޑު ޝަރަފެއް ހެއްޔެވެ؟ ދަބަސް ނަގައި ހުޅުވައިލީމެވެ. ބައިވަރު ފައިސާ ހުއްޓެވެ. އަހަރެން އަޅައިގަތީ ފައިސާއެއް ނޫނެވެ. ދަބަހުގެ އެތެރޭ ޖީބަކަށް ލައްވާފައި އޮތް ފޮޓޯއެވެ. އެއީ ކާކުކަން އަހަންނަށް އެނގެއެވެ. ނާސިހާއަށް ސިޓީ ފޮނުވީ އޭނައެވެ. ނާސިހާ ސިޓީ ލިޔުނީ އޭނައަށެވެ. އެ ދެމެދުގައި ވަނީ ގުޅުން ބަދަހިވެފައެވެ. އަހަންނަކަށް ކެތެއް ނުވިއެވެ. ފޮޓޯ ދަމައިގަތީމެވެ. ފައިސާ ދަބަސް ބާއްވާފައި ހިނގައިގަތީމެވެ.\n"ވީދާލާ އިނގޭ!" ނާސިހާ ބުނި އަޑުއިވުނެވެ.\nއަހަރެން ކުރި ކަންތައް ނާސިހާއަކަށް ނުފެންނާނެއެވެ. ކޮޓަރި ހުރި ގޮތުން، ފައިސާ ދަބަސް އޮތް މޭޒު ކައިރީގައި ހުއްޓި ހުންނަ އިރު ނާސިހާގެ އެނދުން ފެންނަނީ ފައިލާކޮޅު އެކަންޏެވެ. ބުނި އެއްޗެއް ނާސިހާ ބުނީ ލަފާކޮށްފައެވެ. މަޅީގައި އަހަރެން ޖެހުނުލެއް ފަސޭހަކަމުން ނާސިހާޔާ ދިމާއަށް ބަލައިލާކަށް އަހަންނަކަށް ނުކެރުނެވެ.\nކުރުނބާފަނި ހަދައިފައި ނާސިހާއަށް ދިނީމެވެ. އެކަކު ވެސް ފޮޓޯގެ ވާހަކައެއް ނުދައްކައެވެ. ކުރުނބާ ބުއިމުން ފެން ދިނީމެވެ. ފޯއްކޮޅެއް ވެސް ދިނީމެވެ. ކުރި ކުށެއް ނާސިހާ ކޮށްފިއެވެ. ވީކަމެއް ނުވާކަމަކަށް ނެހެދޭނެއެވެ. އަހަރެން އެ ކަން ރަނގަޅެއް ނުކުރަމެވެ. ދަރިފުޅުގެ ބައްޕައަކީ އަހަރެން ކަމަކަށް ނުބުނަމެވެ. ނާސިހާއަކީ އަހަރެންގެ އަނބިމީހާއެވެ. އަހަންނަކީ ނާސިހާގެ ފިރިމީހާއެވެ. ކައިވެނީގެ ސައްހަކަމާއި، ނާސިހާ ކުރި ކުށުގެ އަދަބާ ބެހޭ ގޮތުން އެއްޗެއް ބުނާކަށް އަހަންނަކަށް ނޭނގެއެވެ. އަހަންނަކީ އެ ވަރަށް ކިޔަވައިގެން ހުރި މީހެއް ނޫނެވެ. އެއް ކަމެއް ގައިމު ވެސް ޔަގީނެވެ. ނާސިހާ ދެކެ އަހަރެން އިންތިހާއަށް ލޯބިވަމެވެ. އެ ކަމަށް މަލާމާތްކުރާނެ މީހަކު ކުރާށެވެ. ރުޅިއަންނަ މީހަކު އަންނާށެވެ. އެކަމަކު އަހަރެން ކުށްވެރިކޮށްގެން ނުވާނެއެވެ. ލޯތްބަކީ ކުށެއް ނޫނެވެ. އަހަރެން ކުށެއް ނުކުރަމެވެ.\nކަންމަތީ ފިހާރައަށް ރޭގަނޑު ވެސް ދިޔައީމެވެ. ނާސިހާ ބުނެގެން ހުތްއަނބު ގަންނާށެވެ. ދާ އިރަށް ސޭޓު ކޮންމެވެސް ހާސަރެއްދަމާނެކަން އެނގެއެވެ. ދިޔައީ ވެސް އެހެންވެއެވެ. އަހަރެން ފެނުނީއް ސުރެ ސޭޓުގެ އަނގައެއް ނުހުއްޓެއެވެ. އަހަރެން އެކައްޗެއް ވެސް ނުބުނަމެވެ. ރުޅި ދިޔައީ ގަދަވަމުންނެވެ. އަހަރެންގެ އަނބިމީހާގެ ހުރިހައި ޒިންމާއެއް އަހަރެން އެބަ އުފުލަމެވެ. ސޭޓަކަށް ނުޖައްސަމެވެ. އޭނަޔާ ކޮން ބެހޭކަމެއް ހެއްޔެވެ؟ ހުތްއަނބަށް ލާރިދޭން ވެގެން ނެގި ފައިސާތައް މޭޒުމަތީގައި ބެހެއްޓީމެވެ.\n"ހާދަހާ ބައިވަރެއް؟" ސޭޓު ބުންޏެވެ. "ދިހަ ރުފިޔާ ވަނީ."\nސޭޓު ދިހަ ރުފިޔާ ނެގިއެވެ. ދެން އޮތީ ފަންސާސް ރުފިޔާއެވެ. އޭރަށް ބަލާ އިރު ބޮޑު އެއްޗެކެވެ. އަހަންނާ ދިމާއަށް ސޭޓު ޖައްސައިލި ފަންސާސް ރުފިޔާގެ ނޫޓު އަހަރެން އަނެއްކާ ސޭޓާ ދިމާއަށް ޖައްސައިލީމެވެ. ސޭޓު ފާޑަކަށް ބަލައިލިއެވެ.\n"ނާސިހާޔާ ބެހޭ ގޮތުން އޭތިމީތި ކިޔައިގެން ފާފަ ނޫން އެއްޗެއް ބޭބެއަކަށް ނުލިބޭނެ،" ވިސްނައިދޭ ރާގެއްގައި އަހަރެން ބުނީމެވެ. "އެއްވެސް އެއްޗެއް ދެން ނުކިޔާ މަތިން މި ލާރި ބޭބެއަށް. ކޮން ގޮތެއް ފައިދާ ބޮޑީ؟ އަޅެ ބުނެބަލަ! ބޭބެއަކީ ވިޔަފާރިވެރިއެއްނު."\nސޭޓު އިރުކޮޅެއްވަންދެން އަހަންނަށް ބަލަހައްޓައިގެން އިނެވެ. އަހަންނަށް އެނގެއެވެ. އަހަރެން ވަރުގެ ބޮޑު މޮޔައެއް އޭނަ ދުވަހަކު ވެސް ނުދެކޭނެއެވެ. ސޭޓު އެ ފައިސާ ނެގިއެވެ.\n"ތީ ބޮޑު މޮޔައެއް!" ސޭޓު ބުންޏެވެ.\n"އެކަމަކު ބޭބެއަކީ ބުއްދިވެރިއެއް،" އަހަރެން ބުނީމެވެ. "ތި ކުރެވުނީ ރަނގަޅު ވިޔަފާރިއެއް."\nއަހަރެން ބޭނުންވީ ސައުވީސް ގަޑިއިރު ނާސިހާގެ ކޮޓަރީގައި، އޭނަގެ އެނދު ކައިރީގައި، ކޮޅަށް ހުންނާށެވެ. ކަމެއް ޖެހިދާނެކަމަށެވެ. އަހަރެންގެ އެއްވެސް އެހީއަކުން ނާސިހާއަށް ލުޔެއް ލިބޭ ނަމަ އަހަރެންނަކީ ނަސީބުވެރިޔެކެވެ.\nހޮޑުލެވޭލެއް ގިނަކަމުން ރޭގަނޑު ގެއަށް ޑަކުޓަރެއް ގެނައެވެ. އަހަރެންގެ ކޮޓަރީގެ ދޮރުފަތުގައި ކަންފަތް ޖަހައިގެން ހުރުމުން، ގޭތެރޭގައި ވާނުވާ ކުޑަކޮށް އެނގެއެވެ. ދައްކާ ވާހަކަ އިވެއެވެ.\n"ސަމަދު!" ބަފައިބެގެ އަޑު އިވުނެވެ. "ދޭބަލަ މި ބޭސް ނަގައިގެން އަންނަން."\nއަހަރެން ހިތަށްއެރިއެވެ. އަހަރެން ހުއްޓައި އަހަރެންގެ އަނބިމީހާއަށް އެހެން މީހަކު ބޭސްނަގަންވީ ކީއްވެގެން ހެއްޔެވެ؟ އަހަރެން ވަގުތުން ދޮރު ހުޅުވައިލީމެވެ.\n"އަޅުގަނޑު ދަންތޯ؟" އަހަރެން އެހީމެވެ.\nމައިދައިތަ އަހަންނަށް ބަލާހެން ބަފައިބެ ވެސް ބަލައިލިއެވެ. އެކަމަކު ރުޅިއައިސްގެން އެއްޗެއް ނުބުނެއެވެ. ބޭސްސިޓީ ދިއްކޮށްލިއެވެ. އަހަންނަށް ހީވީ ވަނަޔަކަށް ގޮސްގެން އިނާމެއް ލިބުނުހެންނެވެ. ބޭސްސިޓީ ހިފައިގެން ހިނގައިގަތީމެވެ. ބަފައިބެ އަލުން ގޮވައިފައި ފައިސާދިނެވެ. ބޭހުގެ އަގެއް އަހަންނަކަށް ނޭނގެއެވެ. އެހެންވެ ފައިސާ ހިފީމެވެ. ތެދުތެދަށް ބުނާ ނަމަ އަހަރެން ބޭސްނަގަން ދިޔައީ ދުވެފައެވެ. ބައިސްކަލުގެ ޗޭނު އިރުއިރުކޮޅާ ނެއްޓޭތީ، އެއަށް އަރައިގެން ލަސްވާކަށް އަހަރެން ބޭނުމެއް ނޫނެވެ. ބޭނުންވަނީ ނާސިހާއަށް ލުޔެއް ލިބޭށެވެ.\nނާސިހާގެ ހާލު ރަނގަޅުވާން ފެށިއެވެ. ވަރަށް މަޑުމަޑުންނެވެ. ހެނދުނު ސައިބޯން މޭޒުކައިރިއަށް އާދެއެވެ. މާ ބޮޑު އެއްޗެއް ނުކައެވެ. ކެވޭތޯ މަސައްކަތްކުރެއެވެ. މައްސަލައަކީ މޭނުބައިކޮށް، ބޯއަނބުރާ ގޮތްވުމެވެ. އެހެން ވެއްޖެއްޔާ ދެން އެކައްޗެއް ވެސް ނުކެވެއެވެ. އިށީނދެގެން އިންނަން ވެސް އޭނައަށް އުނދަގުލެވެ. އޭނަ ގޮވައިގެން ކޮޓަރިއަށް ދަނީ ބަފައިބެއެވެ. ނުވަތަ މައިދައިތައެވެ. އެއް ދުވަހަކު އެހެން ދިމާވި ވަގުތު، އަހަރެން ނޫން މީހަކު އެ ތާކު ނެތެވެ.\n"އަހަރެން ކޮޓަރިއަށް ގެންގޮސްދީފާނަން؟" ނާސިހާ އެދުނެވެ.\nއަހަރެން ފުންމައިގެން ތެދުވީމެވެ. ނާސިހާ އަތްދިއްކޮށްލިއެވެ. ފުރުސަތުގެ ބޭނުން އަހަރެން ހިފީމެވެ. ނާސިހާ އަތްދަނޑިމައްޗަށްލީމެވެ. އޭނަ އިންކާރެއް ނުކުރެއެވެ. އަހަންނަށް ބުނެވުނީ ވަރަށް އެހެން ކަހަލަ އެއްޗެކެވެ.\nޢެދޭނަމަ ލޯބިވާންވީވެސް ހިތަށްކުޅަދާނަ މިންވަރަކުން...ބޮއިހަލަކި\nވަޑި ޑިސްކަވަރ ކުރީ އެންމެ އަވަހައް ބަނޑުފުރޭގޮތް، ވަޑި ބުނީ ބަނަހެއް ކާލާފަ ފެންތައްޓެއް ބޯލާށޯ! އެއީ ޒުހުރީއަށް ވާންޖެހޭ ގޮތަކީ\nކައިވެނި ސައްހައެއް ނުވާނެ\nއަހަރެންގެ އެކުވެރި ރަދީފަކީ ވެސް އެއްދުވަސްވަރަކު މިގޮތަށް އަންހެނަކު ދެކެ ލޯބިވި ސޮރެއް\nތިވާހަކައިގެ ފަހުކޮޅު ނާސިހާ ޒުހުރީ ފަހަތުން ދުވާނީ. ޒުހުރީ ފޫކަހާނީ.. ސޯ ސިމްޕަލް\nނަޓް ސޮރެއްތީ... ބޮއުހަލަކި\nކްއިކް ގަން މުރުގަން\nތީ ހޭބަލިވުން. ލޯއިބެއް ނޫން.\nކައިވެނީގެ ޝައްޙަކަމާމެދު ސުވާލު އަމިއްލައަށް އުފެދިފަހުރިއިރު އެކަން އޮޅުން ފިލުވާލަންވާނެތާ. އެކަމާ ސައްކުވާއިރު މަގޭ އަނބިމީހާ ފިރިމީހާ ނުކިޔޭނެ. ލޯބިވެސް ވާންވާނީ ހިތަށް ކުޅަދާނަ މިންވަރަކަށް.


އެހީ ރިޕޯޓް: ފުރަމޭ ދުޅަވެ، ސިކުނޑީގަ ލޭގުޅައެއް ވެސް އުފެދިފައިވާ ސުޖާއަށް އެހީތެރިކަން ބޭނުންވޭ!\nއާރޓިކަލްކިޔުމަށް ހޭދަވާނެކަމަށް ބެލެވެނީ :4މިނެޓް,7ސިކުންތު\nއެފަދަ އެކަކީ ކ.މާލެ އަށް އުފަން ދަފްތަރު ނަންބަރު 1140 އަހުމަދު ސުޖާއު ޔަހްޔާ (ސުޖާ) އެވެ. އުމުރުން 30 އަހަރުގެ ސުޖާވަނީ ކުޑައިރުއްސުރެ ނަފްސާނީ ބަލީގެ ޝިކާރައަކަށްވެ، ކިޑްނީގައި ހިލަވެސް އުފެދިފައެވެ. އެކަންކަން އޭނާގެ ހުރިކަން ވެސް އެނގުނީ ޓެސްޓެއް ހެދިފަހުން ކަމަށާއި، ފާއިތުވީ ފަސް އަހަރު ތެރޭގައި އޭނާގެ ހާލު ގޯސްވަމުން އަންނަ ކަމަށް "މިއަދުނޫހަށް" މައުލޫމާތު ދެމުން އޭނާގެ އަނބިމީހާ ބުނެފައިވެއެވެ.\n"މިހާރު އޭނާގެ ފުރަމޭވެސް ދުޅަވެ، ސިކުނޑީގަ ލޭގުޅައެއް ވެސް އުފެދިފަ ހުރީ. ސިކުނޑީގަ އުނިކަމެއް ވެސް ހުރޭ. ހާލަތު މިހާރު އަންނަނީ ދުވަހުން ދުވަހަކަށް ގޯސްވަމުން. އަޅުގަނޑުމެން ވަރަށް ގިނަ ޑޮކްޓަރުންނަށް ދައްކައިފިން. އެގޮތުން އައިޖީއެމްއެޗް އާއި އޭޑީކޭ އާއި ހުޅުމާލެ ހޮސްޕިޓަލުގެ ބައެއް ޑޮކްޓަރުންނަށް ދެއްކުމުގެ އިތުރުން އިންޑިއާއަށް ވެސް ގޮސް ޑޮކްޓަރަށް ދައްކައިފިން. އެމީހުން ބުނީ ނާރެއް ބެދިފަ އިންނަކަމަށް." ސުޖާގެ އަނބިމީހާ މައުލޫމާތު ދީފައިވެއެވެ.\n"މިއަހަރުގެ ޖެނުއަރީ މަހުން ފެށިގެން އޭނާގެ ބަލި އަންނަނީ ބޮޑުވަމުން. މިހާރު އެހެންވެ ވަޒީފާއެއް ވެސް އަދާ ނުކުރެވޭ. އިންޑިއާގެ އަމްރިތާ ހޮސްޕިޓަލުގެ ޑޮކްޓަރުން ބުނީ ކޮންމެ ދެމަހުން ދެމަހު ޑޮކްޓަރަށް ދައްކަން ދިޔުމަށް. އެކަމަކު އާސަންދަ ލިބެނީ ކޮންމެ އަހަރަކު އެއްފަހަރު. އެންސްޕާ އަށް ވެސް އެހެންވެ ސިޓީ ލައިގެން އަޅުގަނޑުމެން މިއުޅެނީ. ފިރިމީހާގެ ނަފްސާނީ މައްސަލަ ވެސް ހުރޭ، އަދި މީގެ ހަތަރު އަހަރު ކުރިން އެނގުނީ ހިތުގެ މައްސަލަވެސް ހުންނަކަން. މިހާރު ވެސް އޭނާ ދަނީ ބޭސްކަމުން" ސުޖާގެ އަންހެނުން ބުނެފައިވެއެވެ.\nހޯމް މިނިސްޓްރީން ފެށީ "ދޮގު ޚަބަރު ހުއްޓުވާނީ އަހަރެން" ކެންޕޭން! - ދޮގު ހެދުމާ ދަސްކޮށްދިނުމާ ހިތްވަރު ދިނުން މަޖިލީހުގަ ބާރަށް ކުރިއަށް!\nޑިމޮކްރަސީ!: ދީނީ ޢިލްމުވެރިން ފަހައި ދުވެވޭ! - އެމީހުންނަށް ބަހެއްވެސް ބުނެގެން ނުވާނެ!\nޝަފީއު ގެއްލުނު މައްސަލައިގައި އަނބިމީހާއަށް ޝައްކު ކުރެވެނީ ކީއްވެބާ؟\nނިދާފަ އޮންނައިރު ފުރާނައަށްވާ ގޮތް އިނގޭތަ؟


އެޗް.ޑީ.ސީގެ ޗެއާމަންގެ މަޤާމަށް ޖައިޝް އައްޔަނުކުރައްވައިފި އެޗް.ޑީ.ސީގެ ޗެއާމަންގެ މަޤާމަށް ޖައިޝް އައްޔަނުކުރައްވައިފި\nއެޗް.ޑީ.ސީގެ ޗެއާމަންގެ މަޤާމަށް ޖައިޝް އައްޔަނުކުރައްވައިފި\nއެޗް.ޑީ.ސީގެ ޗެއާމަންގެ މަޤާމަށް މިއަދު އައްޔަނު ކުރެއްވި، މުޙައްމަދު ޖައިޝް އިބްރާހީމް ---\nހައުސިންގ ޑިވެލޮޕްމަންޓް ކޯޕަރޭޝަން، އެޗް.ޑީ.ސީގެ ޗެއާމަންގެ މަޤާމަށް މުޙައްމަދު ޖައިޝް އިބްރާހީމް ޕްރައިވެޓައިޒޭޝަން އެންޑް ކޯޕަރަޓައިޒޭޝަން ބޯޑުން މިއަދު އައްޔަނުކުރައްވައިފިއެވެ.\nއެޗް.ޑީ.ސީގެ ޗެއާމަންގެ މަޤާމަށް ޖައިޝް އައްޔަނުކުރައްވާފައިވާއިރު، އެކުންފުނީގެ ބޯޑުގައި ޖުމްލަ6ބޭފުޅަކު ޖައިޝްގެ އިތުރުން ތިއްބަވައެވެ. އެއީ މެނޭޖިންގ ޑިރެކްޓަރު ސުހައިލް އަހުމަދާއި، ޑިރެކްޓަރުންގެ ގޮތުގައި ތިއްބަވާ މުހައްމަދު އަރްފާތާއި، އަބްދުﷲ ރަމީޒާއި، އަހުމަދު އާތިފްގެ އިތުރުން ހަސަން މުނީޒެވެ.\nޖައިޝް ސާނަވީ ތަޢުލީމު ހާޞިލުކުރައްވާފައިވަނީ މަޖީދިއްޔާ ސްކޫލުންނެވެ. އޭނާ ވަނީ އިނގިރޭސިވިލާތުގެ ޔުނިވަރސިޓީ އޮފް ނޮޓިންހަމްފޮރެސްޓުން އާކިޓެކްޗަރގެ ދާއިރާއިން ފުރަތަމަ ޑިގްރީ ޙާޞިލުކުރައްވާފައެވެ. އަދި އޮސްޓްރޭލިޔާގެ ޔުނިވަރސިޓީ އޮފް ސައުތު ކުއީންސްލޭންޑުން ބިޒްނަސް އެޑްމިނިސްޓްރޭޝަން އެންޑް ފައިނޭންސްގެ ދާއިރާއިން ޖައިޝް ވަނީ މާސްޓާސް ހައްދަވާފައެވެ.\nއެޗް.ޑީ.ސީގެ ޗެއާމަންގެ މަޤާމަށް އަލަށް އައްޔަނު ކުރެއްވި ޖައިޝް ވަނީ އެއަރޕޯޓާއި އޭވިއޭޝަންގެ ދާއިރާގައި 15 އަހަރު މަސައްކަތް ކުރައްވާފައެވެ. އަދި މޯލްޑިވްސް އެއަރޕޯޓްސް ކޮމްޕެނީ ލިމިޓެޑްގެ ޕްރޮޖެކްޓް ހެޑެއްގެ ގޮތުގައާއި، ބޭންކް އޮފް މޯލްޑިވްސްގެ ބޯޑުގެ ޑިރެކްޓަރެއްގެ މަޤާމުންވެސް އޭނާ ފުރުއްވާފައި ވެއެވެ.\nއާކިޓެކްޗަރގެ ދާއިރާގައި ޖައިޝްއަކީ ރީޖަނަލް އެއަރޕޯޓުތައް ފަރުމާކުރުމާއި، މިސްކިތްތަކާއި ތަފާތު ޢިމާރާތްތަކާއި، ރިސޯޓުތައް ފަރުމާކުރުމުގެ ތަޖުރިބާ ލިބިވަޑައިގެން ހުންނެވި ބޭފުޅެކެވެ. އަދި 2004 ވަނަ އަހަރު ރާއްޖެއަށް ކުރިމަތިވި ސުނާމީ ކާރިސާގައި ބޭންކަށް އެކަމުން އެރި ލޮޅުންތަކާއި މާލީ ދަތިތައް ޙައްލުކުރުމަށް ކުރެވުނު މަސައްކަތުގައި ޖައިޝްވަނީ މުހިއްމު ދައުރެއް އަދާކުރައްވާފައެވެ.


Muzaahara eh nei, magumahchaai maahaulu mulhee badhaluvefai! Muzaahara eh nei, magumahchaai maahaulu mulhee badhaluvefai!\nމުޒާހަރާއެއް ނެތް، މަގުމައްޗާއި މާހައުލު މުޅީން ބަދަލުވެފައި!\nމާލޭ މަތިން: މަގުތައް އަމާންވެ މުޒާހަރާއެއް ނެތް އަހަރެއް-- | އަވަސް\nމަގުތަކަށް ނިކުމެ ހިޔާލު ފާޅު ކުރުމާއި މުޒާހަރާ ކުރުމުގައި ދިވެހިންނަކީ ލިސްޓުގެ ކުރީގައި ތިބި ބައެކެވެ. ތާރީހަށް ބަލާއިރު ދިވެހިން މުޒާހަރާތަކަށް ނިކުންނަން ފެށި ދުވަހަކީ މާ ފަހަތުގައިވާ ހިސާބެއް ނޫނެވެ. ކުރީގެ ރައީސް މައުމޫންގެ ދައުރުގައި 2003 ވަނަ އަހަރު މާފުށީ ޖަލުގައި އީވާން ނަސީމް މަރާލި ހާދިސާއަށްފަހު، އެމްޑީޕީ ނެތަސް މައުމޫން ފިކުރާ ދެކޮޅަށް ތެދުވެ މަގުމައްޗައް ގިނަ އަދަދެއްގެ މީހުން ނިކުމެ ހިޔާލު ފާޅުކުރަން ފެށި ދުވަހަކީ ރާއްޖެއަށް މުޒާހަރާތައް އުފަންވީ ދުވަސް ކަމަށް ބުނެވިދާނެ އެވެ. އަދި އޭރު ސަރުކާރަށް ބޭރުގައުމުތަކުން ކުރިމަތިވީ ޕްރެޝަރުތަކާއި އެކު ނޫ ގާނޫން އަސާސީއިން ފެހި ގާނޫން އަސާސީއަށް ބަދަލުކޮށް ޑިމޮކްރަސީއެއް ގެންނަން ޖެހުން ވެގެން ދިޔައީ މުޒާހަރާތައް ކުރުމަށް ހުޅުވިގެން ދިޔަ އިތުރު ދޮރަކަށެވެ.\nއޭގެ ފަހުން ގާތްގަނޑަކަށް 10 އަހަރުވެއްޖެ އެވެ. މާލޭގެ އޭރުގެ ހާލަތާއި މިހާރުގެ ހާލަތު ވަރަށް ބޮޑަށް ބަދަލުވެއްޖެ އެވެ. ވޭތުވެދިޔަ އަހަރުތަކު ތެރޭގައި ރާއްޖެ ތެރޭގެ ގިނަ ބަޔަކު މާލެއަށް ދިރިއުޅުން ބަދަލުކޮށް، އާބާދީ އިތުރުވެ މިހާރު މި އޮތީ ވަރަށް ބޮޑަށް ތޮއްޖެހިފައެވެ. މަގުތަކުގައި ކިރިޔާ މީހުން ގިނަވާ އިރަށް ނޭވާ ލެވެނީ ކިޔާއެވެ. އެ ހާލުގައި އޮވެ މުޒާހަރާ ކުރާ ދުވަހަކު މަގުމައްޗައް ނިކުންނަން ހިޔާލު ކުރުމަކީވެސް ބޭކާރު ކަމަކަށް ވެއެވެ. ނަމަވެސް އެ ހުރިހާ އުންދަނގޫތަކެއް ފުހެވިގެން ދިޔައީ މިދިޔަ އަހަރު ކުރީކޮޅު މަޖިލީހުން އެއްވެ އުޅުމާ ބެހޭ ގާނޫނަށް ގެނައި ބަދަލަކުންނެވެ. އެއާއެކު 2016 ވަނަ އަހަރަކީ މާލޭގައި މުޒާހަރާ ކުރުމަށް ނިމުމެއް އައެވެ. މިއަދު މާލޭގައި މުޒާހަރާތަކާ ހެދި މަގު ބަންދުވެެގެން ޝަކުވާ ކުރާނެ މީހެއް ނެތެވެ.\nމުޒާހަރާތަކާއެކު ސިޔާސީ ހަރާކާތްތައްވެސް ހުއްޓުނުތަ؟\nއެމްޑީޕީ އަދި އަދާލަތު ޕާޓީގެ ބައެއް އިސް ބޭފުޅުން: ދެ ޕާޓީން ވެސް ވަނީ ކަންބޮޑުވުން ފާޅުކޮށްފަ -- އަހުމަދު ޝުރާއު | އަވަސް\nސަރުކާރު ފަރާތުން ހުށަހަޅާގައި މަޖިލީހުން ގާނޫނަށް ގެނައި މި ބަދަލާއެކު ގިނަ އާންމު ބައެއްގެ ހައްގުތައް ސަލާމަތްވެއްޖެ އެވެ. އެއީ މަގުތަކުގައި ލައުޑް ސްޕީކަރު ޖަހަމުން ކުޑަ މާލެ ތެރޭގައި ދެ ދުވަހުން އެއްދުވަހު މުޒާހަރާ ކުރުމުގެ ސަބަބުން މީހުންނަށް ކުރިމަތި ވަމުން އައިދަަތިތައް ހުއްޓުމަކަށް އައުމުންނެވެ. ނަމަވެސް ގިނަ އިދިކޮޅު މެންބަރުން އެ އިސްލާހު ގެންނަން އުޅުން އިރު ކުރި އެންމެ ބޮޑު ޝަކުވާއަކީ ސިޔާސީ ހަރަކާތްތައް މާލޭގައި ދެން ނުބޭއްވޭނެ ކަމަށާއި ސިޔާސީ ޕާޓީތައް ހުއްޓުމަކަށް އަންނާނެ ކަމަށެވެ. ނަމަވެސް އަހަރު ނިމިގެން ދިޔަ އިރު ފަހަތަށް ގޮސް އެ ވާހަކަތައް ހަގީގަތަކަށް ވިތޯ ބަލާލަމާ ހެއްޔެވެ؟\nސުލްހަވެރިކަމާއެކު އެއްވެ އުޅުމުގެ ގާނޫނަށް ގެނައި އިސްލާހުގެ ދަށުން މާލޭގައި ސިޔާސީ ހަރަކާތައް ބޭއްވުން މަނައެއް ނުކުރެއެވެ. ކުރިޔަށް އެ ގާނޫނުގައި އޮންނަ ގޮތުން ގްރީން ޒޯންތައް ގޮތުގައި ކަނޑައަޅާފައިވާ ތަންތަނުގެ އިތުރުން ކޮންމެތަނެއްގައިވެސް ފުލުހުންގެ ހުއްދައަކާ ނުލާ އެއްވެ އުޅެވިދާނެ އެވެ. ނަމަވެސް އެ ގޮތް އިސްލާހުކޮށް މިހާރު އެ ގާނޫނަށް ގެނެސްފައިވާ ބަދަލުގައި ބުނަނީ އެނގުމަކާ ނުލާ އެއްވެ އުޅެވޭނީ ކާނިވާ ސަރަހައްދުގައި އެކަނި ކަމަށެވެ. އިތުރު ތަނެއްގައި އެއްވާން ބޭނުންވެއްޖެ ނަމަ ފުލުހުންގެ ހުއްދަ ހޯދަން ޖެހެއެވެ.\nއެގޮތަށް ގާނޫން ފާސްވެގެން ދިޔައިރު އެންމެ ފުރަތަމަ އެ ގާނޫންގެ ބޭނުން ހިފަން ފެށީވެސް ސިޔާސީ ހަރަކާތްތައް ހުއްޓުމަކަށް އަންނާނެ ކަމަށް ބުނި އެމްޑީޕީއިންނެވެ. އެގޮތުން ކާޑުން ސަބްސިޑީ ކޮންޓްރޯލް ކުރަން އުޅުން މައްސަލާގައި އަށެއް އޮކްޓޫބަރުގައި އެމްޑީޕީއިން ކާނިވާ ސަރަހައްދުގައި އެއްވުމެއް ބޭއްވި އެވެ. އޭގެ އިތުރުން ފަހުން ޕީޕީއެމްއިން ބޭއްވި "އަސްލު ޖަލްސާ"ވެސް ބޭއްވީ ކާނިވަ ސަރަހައްދުގައެވެ. އަދި ސަރުކާރަށް ތިން އަހަރު ފުރުމުގެ މުނާސަބަތުވެސް އެ ސަރަހައްދުގައި ވަރަށް ފުރިހަމަޔަށް ބޭއްވި އެވެ.\nދެން އޮތީ އެއްވެސް އެނގުމަކާ ނުލާ އެމްޑީޕީގެ ހެންވޭރުކޮޅުގައި ހުންނަ ހަރު ގޭގައި ދޭތެރެ ދޭތެރެއިން ބޭއްވި ހަރަކާތްތަކެވެ. އެ ހަރަކާތްތަކުގައި ބައިވެރިވުމަށް އެ ކަން މައްޗައް މީހުން އެއްވެ އެވެ. ނަމަވެސް އެ ހަރަކާތް ހިނގި އިރު ފުލުހުން އައީ ޓްރެފިކަށް ދަތުނުވާ ގޮތަށް މީހުން އެއްފަރާތް ކުރަމުންނެވެ. ކޮންމެއަކަސް ސިޔާސީ ހަރަކާތްތައް ހުއްޓުން ކަމަކަށް ބުނެވޭކަށް ނެތެވެ. ސިޔާސީ ހަރަކާތްތައްވެސް ހިންގި މަގުތަކުގައި ހިނގާ މީހުންގެ ހައްގުތައްވެސް ސަލާމަތް ކުރެވުނީއެވެ. މިއީ 2016 ވަނަ އަހަރު ތެރޭގައި ގެނައި އެންމެ ރަނގަޅު އެއް ބަދަލު ގޮތުގައި ބުނެވިދާނެ އެވެ.\nމޮނިކޮން އޯޑާ: ގޭންގުތައް ސައިޒުކޮށްލާ، މަގުތައް އަމާންކޮށްލި!\nމާލޭ މުޒާހަރާތައް ހުއްޓާލުމުގެ އިތުރުން މަގުތައް އަމާންވާން ސަރުކާރުން އެޅުއްވި އެންމެ މުހިންމު ފިޔަވަޅަކަށް ވީ މޮނިކޮން އޯޑާ ނެރި ގޭންގުތަކުގެ އެންމެ އިސް މީހުންގެ ފައިގައި ޓެގު އެޅުވުމެވެ. އެއީ ގާނޫނު އެބައެއްގެ މައްޗައް ނުހިންގިދާ ގޭންގުތައް "ކޮއްޓަކަށްލައި" ބަންދުކުރުމުގެ ބަދަލުގައި ފިޔަކޮށާލައި ސައިޒަށް ކަނޑައިލި ހަތިޔާރެކެވެ. އެއީ ހަމައެކަނި ފައިގައި ޓެގެއް އަޅުވައިގެނެއް ނޫނެވެ. ގާނޫނުގެ ތެރެއިން ކުރިން ނުލިބި ހުރި ބާރުތައް އެއްކޮށްލައި ކޮންޓްރޯލްކޮށް މޮނިޓާ ކުރުމުގެ ބާރު ބޭނުންކޮށްގެނެވެ.\nނޭންގި ތިއްބާ ކުށުގެ ވެއްޓަށް މި ވަރުގަދަ ހަތިޔާރު ކުއްލިއަކަށް ވައްޓާލުމުން ގޭންގުތަކަށް ލިބިގެން ދިޔައީ ބޮޑު ޝޮކެކެވެ. އެދުވަސް ވަރު 30 އަށްވެރެއް ގިނަ މީހުންގެ ފައިގާ ޓެގު އެޅުވި އެވެ. އޭގެ ތެރޭގައި ހިމެނެނީ ގޭންގުތަކުގެ ލީޑަރުންނާއި ނުރައްކާތެރި ކްރިމިނަލުންނެވެ. މީގެ ސަބަބުން ގޭންގުތައް ސައިޒުވެ މާލޭ މަގުތައް އަމާންވި އެވެ.\nހޯމް މިނިސްޓަރު ކަމުން އުމަރު އިސްތިއުފާ ދެއްވުމަށް ފަހު ވަޒީރު ކަމަށް އައްޔަން ކުރެއްވި މުހައްމަދު ޒުހޫރު ވަނީ އެ މަސައްކަތް އަމިއްލަ އަތްޕުޅުގައި ނުގެންގުޅުއްވާ ފުލުހުންނާއި ކަރެކްޝަންގެ މައްޗައް ދޫކޮށްލާފައެވެ. މިޙާރުވެސް މޮނިކޮން އަމުރު ނެރުން މީހުންގެ ފައިގަ ޓެގު ހުރެެއެވެ. އަދި އެ މީހުން ބަރާބަރަށް މޮނިޓާ ކުރަމުން ދެއެވެ.\nމީގެ ސަބަބުތަކާ ހެދި މި އަހަރު ވެގެން ދިޔައީ ކްރައިމް ރޭޓް ވަރަށް ބޮޑަށް ދަށް ކުރެވުން އަހަރެއް ކަމަށް ފުލުހުންގެ ތަފާސް ހިސާބުތަކުން ދައްކައެވެ. މާލޭ މަގުތައް އަމާންވެ ރައްޔިތުންގެ ހިތުގައި އޮތް ބިރުވެރި ކަމަށް ލުއިއެއް ލިބުނެވެ.\nމުޒާހަރާ ބޭނުންތަނެއްގައި ނުކުރެވޭ ގޮތަށް މިސަރުކާރުން ހެއްދެވި ކަމީ މިޤައުމު ތަރައްގީ ކުރުމަށް އަދި ކޮންމެ މީހަކުވެސް ތަރައްގީއާއި، އަމިއްލެ ކުރިއެރުމައިގެން ކުރިއަށް ދިއުމަށް ލިބިގެންދިޔަ މުހިންމު ފުރުޞަތެކެވެ. އެފުރުޞަތުގެ ފޮނިމީރުކަން މިހާރު އެދަނީ ލިބެމުންނެވެ.\nމުޒާހަރާއެއްނެތް އެކަމަކު މާލޭ މަގުތަކުގަ ފޭރުން އިންތިހާއައް


Sulthange kashunamaadhu maghrib namaadhah fahu\nއއ. ހިމަންދޫ އަށް އުފަން މުހައްމަދު ސުލްތާން. އޭނާގެ ކަށުނަމާދު މަޣްރިބް ނަމާދަށް ފަހު ބާއްވާނެ--\nއިންޑިއާގައި ތަމްރީން ހަދަމުން ދަނިކޮށް މަރުވި އެމްއެންޑީއެފްގެ ލާންސް ކޯޕްރަލް މުހައްމަދު ސުލްތާންގެ ކަށުނަމާދު މިރޭގެ މަޣްރިބް ނަމާދަށް ފަހު އާ ސަހަރާގެ މިސްކިތުގައި ކުރިއަށް ގެންދާ ގޮތަށް ހަމަޖައްސައިފި އެވެ.\nސުލްތާންގެ ހަށިގަނޑު މިއަދު މެންދުރު ވަނީ މާލެ ގެނެސްފަ އެވެ.\nއެމްއެންޑީއެފްގެ މީޑިއާ އޮފިޝަލު ވިދާޅުވީ ސުލްތާންގެ ޖަނާޒާ ކުރިއަށް ގެންދާނީ ރަސްމީ އިއްޒަތުގައި ކަމަށެވެ. ނަމަވެސް އޭނާގެ މޫނު ދައްކުމުގެ ކަންތައް ކުރިއަށް ގެންދާނެ ވަގުތު އެމްއެންޑީއެފްއިން އަދި ހާމައެއް ނުކުރެ އެވެ.\nސުލްތާންގެ މަރުގެ ހަގީގަތް ހޯދަން ޕޯސްޓްމޯޓަމް ހަދަން ކުރިން ނިންމި ނަމަވެސް އާއިލާގެ އެދުމުގެ މަތިން އެކަން ނުކުރާ ކަމަށް އެމްއެންޑީއެފްއިން ބުނެ އެވެ.\nއއ. ހިމަންދޫ އަށް އުފަން ސުލްތާން މަރުވީ އިންޑިއާގެ ނޭޝަނަލް ޑިފެންސް އެކެޑެމީގެ ކޭމްޕް ގްރީން ހޯންގައި މިދިޔަ ހޮނިހިރު ދުވަހު އެންޑިއުރެންސް ރަންއެއް ފުރިހަމަ ކުރަން އުޅުމުގެ ތެރޭގައި ކަމަށް އެމްއެންޑީއެފް އިން ކުރިން ވަނީ ބުނެފަ އެވެ.\nސުލްތާން ސިފައިންގެ ހިދުމަތާއި ގުޅުނީ އޭޕްރީލް 8، 2018 ގައެވެ. އޭނާ މަރުވިއިރު ފުރިހަމަ ކުރަމުން ދިޔައީ މާޗް 1، 2021 އިން މާޗް 15، 2024 އަށް ޕޫނޭގައި ކުރިއަށްދާ 145 ވަނަ އޮފިސަރު ކެޑޭޓް ކޯހެވެ.\nކޯހަށް ދިއުމުގެ ކުރީން ސުލްތާން މަސައްކަތް ކުރަމުން ގެންދިޔައީ އިންޓަގްރޭޓެޑް ހެޑްކްއާޓާޒް (ޖޭ-1) ގައި ކަަމަށް އެމްއެންޑީއެފުން ބުނެ އެވެ. ލާންސް ކޯޕްރަލް ރޭންކު މުހައްމަދު ސުލްތާނަށް ލިބިފައިވަނީ ކޯސް ފުރިހަމަ ކުރަން އިންޑިއާގައި ހުއްޓާ ކަމަށްވެސް އެމްއެންޑީއެފުން މައުލޫމާތު ދީފައިވެ އެވެ.\nސުލްތާން ނިޔާވުމާ ގުޅިގެން އިއްޔެގެ 18:00 އިން ފެށިގެން 48 ގަޑިއިރަށް ސިފައިންގެ މަރުކަޒުތަކުގައި ސިފައިންގެ ދިދަ ވަނީ ބައިދަނޑިއަށް ތިރިކޮށްފަ އެވެ.\nއިންޑިއާ އެމްއެންޑީއެފް މަރު


Nasheed jalu hukum rangalhu: Supreme court | Mihaaru\nކުރީގެ ރައީސް މުހައްމަދު ނަޝީދު ކަރެކްޝަނަލް ސާވިސްގެ ބެލުމުގެ ދަށުގައި: އެމަނިކުފާނު 13 އަހަރަށް ޖަލަށް ލާން ކުރި ހުކުމް ރަނގަޅު ކަމަށް ރާއްޖޭގެ އެންމެ މަތީ ކޯޓުން މިއަދު ވަނީ ކަނޑައަޅާފައި.--- ފޮޓޯ: އަހްމަދު އާޒިމް (އަންޖު)\n27 ޖޫން 2016 - 14:21 58 comments\nނަޝީދުގެ ވެރިކަމުގައި ޖެނުއަރީ، 2012 ގައި އަބްދުﷲ ގާޒީ ހައްޔަރުކޮށް، ކ. ގިރިފުށީގައި ބަންދުކޮށްގެން ގެންގުޅުނު މައްސަލާގައި ނަޝީދު 13 އަހަރަށް ޖަލަށްލާން ކްރިމިނަލް ކޯޓުން ކުރި ހުކުމް ރަނގަޅު ކަމަށް ހައި ކޯޓުން ވެސް ކުރިން ވަނީ ނިންމައިފަ އެވެ. ހައި ކޯޓުން އެ ގޮތަށް ނިންމީ ކްރިމިނަލް ކޯޓުގެ އެ ހުކުމް ކަށަވަރުކުރަން ދައުލަތުން އެ ކޯޓަށް ހުށަހެޅި މައްސަލާގަ އެވެ.\nހައި ކޯޓުގެ އެ ނިންމުން ދައުލަތުން އިސްތިއުނާފް ކުރުމުން ސުޕްރީމް ކޯޓުގެ ފަސް ފަނޑިޔާރުންގެ އިއްތިފާގުން މިއަދު ކުރި ހުކުމުގައިވަނީ އެ މައްސަލާގައި ކްރިމިނަލް ކޯޓާއި ހައި ކޯޓުގެ ނިންމުން ވެސް ރަނގަޅު ކަމަށެވެ. އަދި ކްރިމިނަލް ކޯޓުގެ ހުކުމް އިސްތިއުނާފް ކުރަން ނަޝީދުގެ ފަރާތުން އަމިއްލައަށް ހައި ކޯޓަށް ހުށަހަޅާފައި ނެތުމުން ކްރިމިނަލް ކޯޓުގެ އެ ހުކުމަކީ ޗެލެންޖް ކުރުމުގެ ފުރުސަތު ނެތް "ނިހާއީ ހުކުމެއް" ކަމަށް ވެސް ސުޕްރީމް ކޯޓުގެ ހުކުމުގައިވެ އެވެ.\nނަޝީދަށް އިސްތިއުނާފްގެ ހައްގު އޮތް ނަމަވެސް އިސްތިއުނާފްގެ މުއްދަތު ހަމަވިއިރު ވެސް ދަށު ކޯޓުގެ ނިންމުން ނަޝީދުގެ ފަރާތުން ހައި ކޯޓުގައި އިސްތިއުނާފް ނުކުރާ ކަން ހުކުމް އިއްވަވަމުން އުއްތަމަ ފަނޑިޔާރު އަބްދުﷲ ސައީދު ފާހަގަކުރެއްވި އެވެ.\nއިސްތިއުނާފަށް ހުށަހަޅަން އޮންނަ މުއްދަތުގައި ހުށަނޭޅުނީ މަގުބޫލު ސަބަބެއް އޮވެގެން ކަމަށް ބުނެ އޭގެފަހުން ވެސް ނަޝީދުގެ ފަރާތުން ހައި ކޯޓަށް އެ މައްސަލަ ހުށަހަޅާފައި ނެތުމުން ކްރިމިނަލް ކޯޓުގެ ހުކުމަކީ "ކަނޑައެޅި ނިޔާގެ ބާރު ލިބިފައިވާ، ނިހާއީ ހުކުމެއް" ކަމަށް އުއްތަމަ ފަނޑިޔާރު ވިދާޅުވި އެވެ.\nނަޝީދުގެ ޝަރީއަތް ހިންގުމުގެ ހުރިހާ އިޖްރައާތުތައް ރަނގަޅު ކަމަށް ވެސް ސުޕްރީމް ކޯޓުގެ އެ ހުކުމުގައިވަނީ ކަނޑައަޅައިފަ އެވެ. އެގޮތުން ނަޝީދުގެ ޝަރީއަތާ ބެހޭގޮތުން ބަހުސްކުރި މައިގަނޑު ހަތަރު އިޖްރައާތެއް ރަނގަޅު ކަމަށް ހުކުމުގައި ވަނީ ކަނޑައަޅައިފަ އެވެ.\nައެކަށީގެންވާ ވަގުތާއި ވަސީލަތް ނަޝީދަށް ލިބުނު\nއެގޮތުން ކުށުން ބަރީއަވާން އެކަށީގެންވާ ވަގުތާއި ވަސީލަތްތައް ނަޝީދަށް ލިބިވަޑައިގެންފައިވާ ކަމަށާއި ވަކީލުންގެ އެހީ ހޯއްދެވުމުގެ ހައްގު ނަޝީދަށް ލިބިވަޑައިގެންފައިވާ ކަމަށް ކަނޑައެޅުމުގެ އިތުރުން ހެކިންނާ ސުވާލު ކުރުމުގެ ހައްގު ނަޝީދަށް ދީފައިވާ ކަމަށާއި މައްސަލަ ބެލި ފަނޑިޔާރުންގެ އިންސާފުވެރިކަމާ މެދު ސުވާލު އުުފެދޭ ކަމެއް ނެތް ކަމަށް ވެސް ސުޕްރީމް ކޯޓުގެ ހުކުމުގައިވެ އެވެ.\nހުކުމް އިއްވަވަމުން އުއްތަމަ ފަނޑިޔާރު ވިދާޅުވީ ނަޝީދުގެ މައްޗަށް ކްރިމިނަލް ކޯޓުގައި ޓެރަރިޒަމްގެ ދައުވާ އުފުލުމުގެ ކުރިން އެ މައްސަލާގައި ހުޅުމާލޭ ކޯޓުގައި ނަޝީދުގެ މައްޗަށް ދައުވާ އުފުލައި، ތިން އަހަރު ވަންދެން އެ މައްސަލަ އެ ކޯޓުގައި އޮތް ކަމަށެވެ. އެ މުއްދަތުގައި އެ މައްސަލައިގެ ލިޔުންތައް ނަޝީދަށް ލިބިވަޑައިގެންފައި ވާއިރު ފަހުން އެ ދައުވާ އަނބުރާ ގެންގޮސް، ކްރިމިނަލް ކޯޓުގައި ޓެރަރިޒަމްގެ ދައުވާ އުފުލިޔަސް ފަހުން ވެސް ހުށަހަޅާފައި ހުރީ ކުރީގެ ލިޔުންތައް ކަމަށް އުއްތަމަ ފަނޑިޔާރު ވިދާޅުވި އެވެ.\nހުޅުމާލޭ ކޯޓުގައި ނަޝީދަށް އުފުލީ ކުށް ނުކުރާ މީހަކު ހައްޔަރު ކުރުމުގެ ދައުވާ ކަމަށްވެފައި ފަހުން އުފުލީ ޓެރަރިޒަމްގެ ދައުވާ ކަމަށްވިޔަސް އެ ދެ ދައުވާއަކީ އެއް ކަމަކާ ގުޅިގެން އުފުލި ދައުވާއެއް ކަން އުއްތަމަ ފަނޑިޔާރު ސައީދު ފާހަގަ ކުރެއްވި އެވެ. އަދި ކުރިން ހުށަހަޅާފައި ނެތް އާ ހެއްކެއް ފަހުން ހުށަހަޅާފައި ނެތް ކަމަށް ވިދާޅުވި އެވެ.\nއެހެންވެ ކުށުން ބަރީއަވާން އެކަށީގެންވާ ވަގުތާއި ވަސީލަތްތައް ލިބުމުގެ ހައްގު ނަޝީދަށް ލިބިފައިވާ ކަމަށް އުއްތަމަ ފަނޑިިޔާރު ވިދާޅުވި އެވެ.\nވަކީލުންގެ އެހީތެރިކަން ނަޝީދަށް ލިބުނު\nވަކީލުންގެ އެހީތެރިކަން ލިބުމުގެ ހައްގު ނަޝީދަށް ލިބިފައިވާ ކަމަށް ވިދާޅުވެ، އުއްތަމަ ފަނޑިޔާރު ވިދާޅުވީ އެންމެ ފުރަތަމަ އަޑުއެހުމުގައި ވެސް ވަކީލަކު އައްޔަން ކުރުމުގެ ފުރުސަތު ނަޝީދަށް ކޯޓުން ދީފައިވާ ކަމަށެވެ. ނަޝީދުގެ ވަކީލުން އެ މައްސަލައިން އަމިއްލައަށް ވަކިވުމުން ވެސް އަލުން ވަކީލުން ހޯދަން ނަޝީދަށް ކޯޓުން ފުރުސަތު ދިން ކަމަށާއި އެކަމަކު އެ ފުރުސަތުގެ ބޭނުން ނަޝީދު ނުކުރައްވާ ކަމަށް އުއްތަމަ ފަނޑިޔާރު ވިދާޅުވި އެވެ.\nނަޝީދުގެ ހެކިން ހާޒިރު ނުކުރި ސަބަބު ރަނގަޅު\nނަޝީދުގެ ފަރާތުން ހުށަހެޅި ދިފާއީ ހެކިން ހާޒިރު ނުކޮށް، މައްސަލަ ނިންމާފައިވާތީ އެކަމާ ގުޅިގެން އުއްތަމަ ފަނޑިޔާރު ސައީދު ވިދާޅުވި ގޮތުގައި ނަޝީދުގެ ހެކިން ހާޒިރު ނުކުރަން ކްރިމިނަލް ކޯޓުން ނިންމި ސަބަބު ރަނގަޅެވެ. މައްސަލައެއްގައި ހުށަހެޅޭ ހެކި ބަލައިގަތުމާއި ނުގަތުމުގެ ބާރު ފަނޑިޔާރުންނަށް އޮންނަ ކަން ފާހަގަ ކުރައްވައި، އުއްތަމަ ފަނޑިޔާރު ވިދާޅުވީ ހެއްކަކު ހާޒިރު ނުކުރަން ފަނޑިޔާރު ނިންމާ ސަބަބު ރަނގަޅު ނަމަ އެއީ ގާނޫނާއި ޚިލާފް ކަމަކަށް ނުވާނެ ކަމަށެވެ.\nފަނޑިޔާރުންގެ އިންސާފުވެރިކަން ގެއްލޭ ކަމެއް ނެތް\nއެ މައްސަލަ ކްރިމިނަލް ކޯޓުގައި ބެލި ތިން ފަނޑިޔާރުންގެ ތެރެއިން ގާޒީ އަބްދުﷲ ދީދީ އާއި ގާޒީ އަބްދުލްބާރީ ޔޫސުފަކީ އަބްދުﷲ ގާޒީ ހައްޔަރު ކުރިއިރު އެ ގޭގައި ތިބި ބަޔަކަށްވާތީ އެ ބޭފުޅުންގެ އިންސާފުވެެރިކަމާ މެދު ސުވާލު އުފައްދައި، ހުށަހަޅާފައިވާ ނުކުތާއާ ގުޅޭގޮތުން އުއްތަމަ ފަނޑިޔާރު ވިދާޅުވީ އެއީ އެ ބޭފުޅުން އެ މައްސަލަ ބެލުމުން ދުރުވާންޖެހޭ ފަދަ ސަބަބެއް ނޫން ކަމަށެވެ. އަދި އެ ބޭފުޅުން ވަކި ފަރާތަކަށް ޖެހިފައިވާ ކަން އެކަމުން ދަލީލު ނުކުރާ ކަމަށް ވެސް ހުކުމް އިއްވަވަމުން އުއްތަމަ ފަނޑިޔާރު ވިދާޅުވި އެވެ.\nމީގެ އިތުރުން އެ ހާދިސާގައި އަނިޔާ ލިބުނު ފަރާތް ކަމަށްވާ އަބްދުﷲ ގާޒީގެ އެއްވެސް ދައުރެއް އެ މައްސަލަ ބެލުމުގެ ނެތްކަން އުއްތަމަ ފަނޑިޔާރު ފާހަގަކުރެއްވި އެވެ.\nނަޝީދަށް އިންވި ހުކުމް ތަންފީޒުކުރަމުން ދަނިކޮށް، ބޭސް ފަރުވާ އަށް އިނގިރޭސިވިލާތަށް ވަޑައިގަތުމަށް ސަރުކާރުން ދިން ހުއްދައާ އެކު އެ ގައުމަށް ވަޑައިގެން ނަޝީދު ވަނީ ހިމާޔަތް ހޯއްދަވައިފަ އެވެ.\nހުކުމަށް ފަހު ކޯޓު ބޭރުގައި ނޫސްވެރިންނާ ވާހަކަ ދައްކަވަމުން ނަޝީދުގެ ވަކީލް ހިސާން ހުސެއިން ވިދާޅުވީ ނަޝީދުގެ ފަރާތުން އިސްތިއުނާފަށް ހުށަނޭޅީ ރާއްޖޭގެ ކޯޓަކުން ނަޝީދަށް އިންސާފު ލިބޭނެ ކަމަށް ގަބޫލު ނުކުރެވޭތީ ކަމަށެވެ. އަދި ސުޕްރީމް ކޯޓުގެ ނިންމުމުގައި ވެސް ނަޝީދުގެ ފަރާތުން ފާހަގަކުރި ނުކުތާތައް ފާހަގަކޮށްފައި ނެތް ކަމަށް ހިސާން ވިދާޅުވި އެވެ.\nހިސާން ވިދާޅުވި ގޮތުގައި ވަކިވަކި ފަރާތްތަކަށް ފިޔަވަޅު އަޅަން ބައިނަލްއަގްވާމީ މުޖްތަމައުގައި ކުރާ މަސައްކަތް އަދިވެސް ނަޝީދު ކުރައްވާނެ އެވެ. އަދި މުއައްސަސާތައް އިސްލާހު ކުރަން ވެސް ފިޔަވަޅު އަޅަން ކުރާ މަސައްކަތް ކުރަމުން ގެންދާނެ ކަމަށް ވިދާޅުވި އެވެ.\nއިތުރު ލިޔުންތައް ރައީސް މުހައްމަދު ނަޝީދު ސުޕްރީމް ކޯޓް ރައީސް ނަޝީދުގެ ޝަރީއަތް


Huvadhu atholhun Fuvahmulakah sih'hee faruvaa hoadhan anna meehun ithuruvanee - AO News\nހުވަދު އަތޮޅުން ފުވައްމުލަކަށް ސިއްޙީ ފަރުވާ ހޯދަން އަންނަ މީހުން އިތުރުވަނީ\nކޮވިޑް19ގެ ސަބަބުން ފުވައްމުލައް ހޮސްޕިޓަލުން ސިއްޙީ ފަރުވާ ހޯދަން އަންނަ ހުވަދު އަތޮޅު މީހުން ބޮޑު ތަނުން އިތުރުވެފައިވާ ކަމަށް ފުވައްމުލައް ހޮސްޕިޓަލުގެ މެނޭޖަރ އަހުމަދު ސައީދު ވިދާޅުވެއްޖެއެވެ.\nއަހުމަދު ސައީދު ވިދާޅުވި ގޮތުގައި ހުވަދު އަތޮޅުގެ ރަށްތަކުން ފުވައްމުލަކަށް އަންނަ މީހުން އިތުރުވެފައިވާ ކަން ފާހަގަ ކުރެވިފައިވުމާއި ގުޅިގެން ހޮސްޕިޓަލުގެ ފަރާތުން، ފުވައްމުލަކަށް ފަރުވާ ހޯދުމަށް ޒިޔާރަތް ކުރަމުން އަންނަ ފަރާތްތަކަށް ލުއިފަސޭހަ ގޮތްތަކެއް ހޯދައި ދިނުމުގެ މަސައްކަތް އަންނަނީ ކުރަމުންނެވެ.\nއެގޮތުން ޑޮކްޓަރުންނަށް އެޕޮއިންޓްމެންޓު ހެއްދުމުގައި އިލެކްޓްރޯނިކް ވަސީލަތެއް ބޭނުންކުރުމަށް މަޝްވަރާތައް ކުރެވެމުން އަންނަ ކަމަށް ވެސް އަހުމަދު ސައީދު ވަނީ ވިދާޅުވެފައެވެ. މީގެ އިތުރުން ހޮސްޕިޓަލުގައި މިވަގުތު ފަރުވާ ދެވެން ހުރި ދާއިރާތަކުގެ ޑޮކްޓަރުން އިތުރު ކުރުމުގެ މަސައްކަތް ކުރަމުން އަންނަ ކަމަށްވެސް އަހުމަދު ސައީދު ވަނީ ފާހަގަކުރައްވާފައެވެ.\nދާދި ފަހުން ހުވަދު އަތޮޅުގެ ރަށްތަކުގެ ކައުންސިލާއި ފުވައްމުލައް ސިޓީގެ ކައުންސިލުން ވަނީ ސިސްޓަރ އައިލަންޑް ކޮންސެޕްޓް ޕާޓްނަރޝިޕް އެއްގައި ސޮއިކޮށްފައެވެ. މި ޕާޓްނަރޝިޕްގެ ދަށުން 8 ދާއިރާއަކުން އެއް ރަށުން އަނެއް ރަށަށް އެހީތެރިކަން ފޯރު ކޮށްދޭން ނިންމާފައިވާއިރު ސިއްޙީ ދާއިރާވެސް ހިމެނެއެވެ. އެގޮތުން ފުވައްމުލައް ހޮސްޕިޓަލުގެ ލޮލުގެ ޙާއްސަ ޑޮކްޓަރ ވަނީ މި ހަފްތާ ތެރޭގައި ހުވަދު އަތޮޅުގެ ދެ ރަށަކަށް ޒިޔާރަތްކޮށް ބަލި މީހުން ބަލައިފައެވެ.\nފުވައްމުލައް ހޮސްޕިޓަލުން އަންނަނީ ފުވައްމުލައް ސިޓީ ކައުންސިލް އަދި ހުވަދު އަތޮޅު ކައުންސިލާއި އެކު ސިއްޙީ ދާއިރާއިން ދެވެން ހުރި އެހީތެރިކަމާއި މެދު މަޝްވަރާ ކުރަމުންނެވެ.\nހުވަދު އަތޮޅުފުވައްމުލައް ހޮސްޕިޓަލްފުވައްމުލައް ސިޓީސިއްޙީ ފަރުވާސިސްޓަރ އައިލެންޑް ކޮންސެޕްޓް\nފުވައްމުލަކުގެ އައިޔޫއެމް ލާނިންގ ސެންޓަރުގެ އިމްތިޙާނަށް އިންވިޖިލޭޓަރުން ހޯދަނީ\nފުވައްމުލަކުގައި ދިރިއުޅޭ ބިދޭސީންނަށް ރަށުން ލައިސެންސް ނެގޭނެ ގޮތް ހަމަޖައްސައިފި


Media Council In Correctional Service Aa Bahdhalu Kurahvaifi - Vaguthu\nމީޑިއާ ކައުންސިލުން ކަރެކްޝަނަލް ސާރވިސްއާ ބައްދަލުކުރައްވައިފި\nޝަރުއީ ހުކުމްތައް ތަންފީޒުކުރާ ފަރާތްތަކުގެ ނަމުގައި ޝާއިއު ކުރާ ހަބަރުތަކާ ގުޅިގެން ޒިންމާވާން ޖެހޭ ފަރާތްތަކާ މެދު މޯލްޑިވްސް ކަރެކްޝަނަލް ސާވިސް އިން ފިޔަވަޅު އަޅަން ފަށާނެ ކަމަށް ބުނެފައި ވާތީ، އެކަމާ ގުޅޭ ގޮތުން ބައެއް މައުލޫމާތު ސާފުކުރުމަށް މޯލްޑިވްސް މީޑިއާ ކައުންސިލްގެ ފަރާތުން ކަރެކްޝަންސްގެ ކަމާ ބެހޭ ބޭފުޅުންނާ ބައްދަލުކޮށްފި އެވެ.\nމޯލްޑިވްސް ކަރެކްޝަނަލް ސަރވިސްގައި ބޭއްވުނު މިބައްދަލުވުމުގައި ދެ ފަރާތުގެ ކަންބޮޑުވުންތައް ހިއްސާކުރައްވައި އެކަންކަން ހައްލުކުރުމުގައި ދެފަރާތުން އެއްބާރުލުން ދިނުމުގެ މައްޗަށް ވާހަކަދެކެވުނެކަމަށް މީޑިޔާ ކައުންސިލް އިންބުނެއެވެ.\nއެ ބައްދަލުވުމާ ގުޅޭ ގޮތުން މީޑިއާ ކައުންސިލުން ބުނީ ހަމަޖެހިފައިވާ ގަވައިދުގެ ތެރެއިން ގައިދީންނާ ބެހޭ ގޮތުން މައުލޫމާތު ހަމަކުރުމަށް ކަރެކްޝަންސް އިން ފަސް ނުޖެހޭނެ ކަމަށް އެ ސާވިސް އިން ބުނެފައިވާ ކަމަށެވެ. އަދި ގަވައިދު ތަންދޭ އެންމެ ފުޅާ ދާއިރާއެއްގައި މައުލޫމާތު ހާމަކުރާނެ ކަމަށް ކަރެކްޝަންސް އިން ބުނެފައިވާ ކަމަށާއި ގައިދީންނާ ގުޅޭ ގޮތުން މީޑިއާގައި ޝާއިއުކުރާ މައުލޫމާތަކީ ގާނޫނާ ގަވައިދާ އެއްގޮތަށް ހޯދާ މައުލޫމާތަށް ހެދުމަށް ކަރެކްޝަންސް އިން އެދުނު ކަމަށް ވެސް މީޑިއާ ކައުންސިލުން ބުނެ އެވެ.\nހުކުމް ތަންފީޒު ކުރަމުންދާ ގައިދީންގެ ނަމުގައި ޚަބަރު ޝާއިއުކުރާ މީޑިއާތަކާ ދެކޮޅަށް ފިޔަވަޅު އަޅަން ފަށާފައިވާ ކަމަށް މޯލްޑިވްސް ކަރެކްޝަނަލް ސާވިސް އިން ވަނީ ބުނެފަ އެވެ. މިދިޔަ ޖެނުއަރީ މަހު ކަރެކްޝަންސް އިން ބުނީ ހުކުމް ތަންފީޒު ކުރަމުންދާ މީހުންގެ ނަމުގައި މިހާރަކަށް އައިސް މީޑިއާގައި ޝާއިއުކުރަމުންދާ ޚަބަރުތަކަކީ ގާނޫނާ ގަވާއިދާ ޚިލާފަށް ޝާއިއުކުރަމުންދާ ޚަބަރުތަކެއް ކަމަށެވެ.\nމީޑިއާތަކުން ވެސް ޒިންމާދާރުކަމާއެކު ޚަބަރާއި މައުލޫމާތު ފެތުރުއްވުމަށް މިހާރަށްވުރެ ބޮޑު ސަމާލުކަމެއް ދެއްވުމަކީ، މީޑިއާ ކައުންސިލުންވެސް ބާރުއަޅުއްވާ ކަމެއްކަމަށާއި މީޑިއާތަކުން ވެސް އެ އިމުގެ ތެރޭގައި މަސައްކަތްކުރެއްވުމަށް ވަރަށްބޮޑަށް ސަމާލުކަން ދެއްވާކަން ފާހަގަ ކުރެއްވޭ ކަމަށް މި ބައްދަލުވުމުގައި މީޑިއާ ކައުންސިލުން ހާމަކުރެއްވިއެވެ.


Male' ge School thakuga2hafthaa vandhen online koh kiyavaidheyn nimmaifi - vNews.mv\nމާލޭގެ ސްކޫލްތައް ބަންދު، އޮގަސްޓް 19 އާ ހަމައަށް ކިޔަވައިދޭނީ އޮންލައިންކޮށް\nސައިފް އަޒްހަރު 04 August 2020, 13:03\nމާލޭ ސްކޫލްތަކުގެ ދަރިވަރުން ސްކޫލަށް ހާޟިރުނުވެ އޮންލައިންކޮށް ކިޔެވުން ކުރިއަށް ގެންދިއުމަށް މިނިސްޓްރީ އޮފް އެޑިއުކޭޝަނުން ނިންމައިފިއެވެ.\nއެޑިއުކޭޝަން މިނިސްޓްރީން މިއަދު އާންމުކުރި ނޫސްބަޔާނެއްގައި ބުނެފައިވަނީ، އީދު ބަންދާއި، މިޑްޓާމް ބަންދަށްފަހު ސްކޫލްތައް އަލުން ހުޅުވުމަށް ހަމަޖައްސާފައިވާ ތާރީޚަކީ މި އޮގަސްޓްމަހުގެ9ވަނަދުވަސް ކަމަށެވެ.\nއެހެންނަމަވެސް، ކޮވިޑް-19 ގެ ހާލަތަށް ރިއާޔަތްކޮށް ހެލްތު ޕްރޮޓެކްޝަން އޭޖެންސީގެ ލަފާގެމަތިން، ކުރިއަށްއޮތް ދެހަފްތާގައި މާލޭގެ ސްކޫލްތަކުގެ ދަރިވަރުން ސްކޫލަށް ހާޟިރުވާން ނުޖެހޭގޮތަށް ނިންމާފައިވާ ކަމަށް މިނިސޓްރީގެ ބަޔާނުގައި ވެއެވެ.\nއެއީ9އޮގަސްޓުން 19 އޮގަސްޓްގެ ނިޔަލަށެވެ.\nދަރިވަރުން ސްކޫލަށް ހާޟިރުވާން ނުޖެހުނު ނަމަވެސް އޮންލައިންކޮށް ފިލާވަޅުތައް ކުރިއަށްދާނެ ކަމަށާއި، ދެހަފްތާއަށްފަހު ބަލިމަޑުކަން ފެތުރޭގޮތަށް ބަލައި، އެ ނިންމުން މުރާޖައާ ކުރެވޭނެ ކަމަށްވެސް އެޑިއުކޭޝަން މިނިސްޓްރީން ބުނެފައި ވެއެވެ.\nކޮވިޑް-19 ބަލިމަޑު ހާލަތާ ގުޅިގެން ރާއްޖޭގެ ހުރިހާ ސްކޫލްތަކުގެ ކިޔެވުން މެދުކަނޑާލުމަށްފަހު މާލެ ސިޓީ ފިޔަވައި، ޜާއްޖޭގެ ހުރިހާ ސްކޫލްތަކުގެ ގްރޭޑް 1 އިން 12 ގެ ކިޔެވުން ފަށާފައިވަނީ މިދިޔަ ޖުލައިމަހުގެ 1 ވަނަ ދުވަހުއެވެ.\nމާލެ ސިޓީގެ ސްކޫލްތަކުގައި ކިޔަވައިދީފައިވަނީ ކީ ސްޓޭޖް4އަދި5(ގްރޭޑް9އިން 12) އަށެވެ.\nމީގެއިތުރުން، މާލެ ސިޓީގެ ސްކޫލްތަކުގައި ކީ ސްޓޭޖް3(ގްރޭޑް7އަދި 8) ކިޔެވުން މި އޮގަސްޓްމަހުގެ 16 ވަނަދުވަހު ފެށުމަށްވެސް އެޑިއުކޭޝަން މިނިސްޓްރީން އޮތީ އިޢްލާންކޮށްފައެވެ.\nމާލޭގެ ސްކޫލްތަކުގެ ދަރިވަރުން ސްކޫލަށް ހާޟިރުވާން ނުޖެހޭގޮތަށް ހަމަޖައްސައި އަދި އޮންލައިން ކްލާސްތައް ކުރިއަށް ގެންދިއުމާ ގުޅޭގޮތުން ނެރުނު ނޫސްބަޔާނުގައި އެޑިއުކޭޝަން މިނިސްޓްރީން ބުނެފައިވަނީ، ސްކޫލަކީ ދަރިވަރުންގެ ނަފްސާނީ އަދި އިޖުތިމާއީ ކުރިއެރުމުގައި މުހިންމު ދައުރެއް އަދާކުރާ ތަނަކަށްވާއިރު، ސްކޫލަށް ހާޟިރުވެ އުނގެނޭ އުނގެނުމުގެ ފައިދާއަކީ އެހެން އެއްވެސް ގޮތަކުން ލިބިގަނެވޭނެ އެއްޗެއް ނޫން ކަމަށެވެ.\n"އެހެން ނަމަވެސް، މި މިނިސްޓްރީން އަބަދުވެސް އެންމެ އިސްކަމެއްދޭނީ ދަރިވަރުންގެ ސިއްހަތަށް ކަމުގައިވާތީ، ކޮވިޑް-19 ގެ މިހާރުގެ ހާލަތަށް ރިއާޔަތް ކުރުމަށްފަހު، ދަރިވަރުން އާއިލާއާއެކު ގޭގައި ތިބުމަކީ މިވަގުތަށް އެންމެ ރައްކާތެރިގޮތް ކަމުގައި ދެކެމެވެ"\nކޮރޯނާވައިރަސް ތައުލީމު ރާއްޖެ


ތަޢާރަފް – Department of Heritage\nދާރުލްއާސާރު ދުވަހުގެ ޝިޢާރު ލޯގޯ\nދާރުލްއާސާރު ބެލެހެއްޓުމާއި ހޭލުންތެރިކުރުން\nދިވެހިރާއްޖޭގައި ފުރަތަމަ ޤައުމީ ދާރުލްއާސާރު ހުޅުވުނީ 1 ރަބީޢުލްއައްވަލް މަހުގެ 1372ހ، (19 ނޮވެންބަރު 1952މ.) ދިވެހިރާއްޖޭގެ ޤައުމީ ދުވަހުއެވެ.\nޤައުމީ ދާރުލްއާސާރު އިފްތިތާޙުކޮށްދެއްވީ ދިވެހިރާއްޖޭގެ ވަޒީރުލްއަޢުޒަމް ސުމުއްވުލް އަމީރު މުޙައްމަދު އަމީން އެވެ. ދިވެހި ޤައުމީ ދާރުލްއާސާރެއް އިފްތިތާޙުކުރެއްވުމުގެ އެންމެ މުހިންމު މަޤްސަދަކީ ދިވެހީންގެ ޒަމާންވީ ތާރީޚާއި ތަރިކައާއި ސަގާފަތާމެދު ދިވެހި ހިތްތަކުގައި ފަޚުރުވެރިކަން އުފެދުމާއި ޙުއްބުލްވަޠަންގެ މަތިވެރި ރޫޙު ދިވެހީންގެ މެދުގައި ދިރުވައި އާލާކުރުމެވެ.\nޤައުމީ ދާރުލްއާސާރު ޤާއިމްކުރެއްވުމަށް ކަނޑައެޅުއްވި ޢިމާރާތަކީ ގަނޑުވަރުތެރޭގެ ސަރަޙައްދުގައި ހުރި އުސްގެކޮޅެވެ. މިޢިމާރާތަކީ މީލާދީން 20 ވަނަ ޤަރުނުގެކުރީކޮޅުގައި އައްސުލްޠާން މުޙައްމަދު ޢިމާދުއްދީން (ހަވަނަ)، އެހެން ގޮތަކަށް ދަންނަވަނީނަމަ، އައްސުލްޠާން ޙާޖީ ޢިމާދުއްދީން، އެރަދުންގެ ސުވޭޙު އަނބިކަނބަލުން އިންނެވުމަށް ބިނާކުރެއްވި ތިންބުރި ޢިމާރާތެކެވެ.\nމިހާރު ޤައުމީ ދާރުލްއާސާރު ހިނގަމުންދާ ޢިމާރާތުގެ ބިންގާ އަޅައިދެއްވީ ކުރީގެ ރައީސް އަލްއުސްޠާޛް މަޢުމޫން ޢަބްދުލްޤައްޔޫމް، 12 ނޮވެންބަރު 2007 ގައެވެ. އަދި އައު ޤައުމީ ދާރުލްއާސާރުގެ ޢިމާރާތް 26 ޖުލައި 2010 ގައި ހުޅުވައިދެއްވީ ކުރީގެ ރައީސުލްޖުމްހޫރިއްޔާ އަލްފާޟިލް މުޙައްމަދު ނަޝީދު އެވެ. މި ޢިމާރާތަކީ، ޕީޕަލްސް ރިޕަބްލިކް އޮފް ޗައިނާއިން ދިވެހި ރައްޔިތުންނަށް ކުރި ހަދިޔާއެކެވެ.


Miee faraataa eh, Mask eh noon! | Mihaaru\nމިއީ ފަރާޓާއެއް، މާސްކެއް ނޫން!\n11 ޖުލައި 2020 - 07:23 1 comment\nކޮރޯނާވައިރަހުން ރައްކާތެރިކަން ހޯދަން ފޭސް މާސްކް އެޅުމުގެ އާދަ އަދިވެސް އާންމުންގެ ތެރޭގައި އެކަށީގެންވާ ވަރަށް ހިފަމުންނުދާތީ އެކަމަށް ހޭލުންތެރިކަން އުފައްދަން އިންޑިއާގެ ރެސްޓޯރަންޓް "މާސްކް ޕަރާޓާ" ވިއްކަން ފަށައިފި އެވެ.\nމާސްކްގެ ބައްޓަށް ފިހާ ފަރާޓާ ކަސްޓަމަރުންނަށް ސާވްކުރަނީ ޓަމިލްނާޑޫ ސްޓޭޓްގެ މަދުރާއީގައި ހިންގާ ރެސްޓޯރަންޓަކުންނެވެ. އެތަނުން ބުނި ގޮތުގައި އެ ސްޓޭޓްގައި ފޭސް މާސްކަށް އަދިވެސް އެކަށީގެންވާ ވަރަށް ހޭލުންތެރިކަން އުފެދިފައިނުވާތީ ފަރާޓާ މާސްކުން އެކަމަށް މަގުފަހިކޮށްދޭނެކަމުގެ އުންމީދު ބޮޑެވެ.\n"ހާއްސަކޮށް މަދުރާއީގެ މީހުން މާސްކް އެޅުން މަދު. އެކަމަކު ސިއްހީ ދާއިރާގެ މީހުން އަބަދު އެ ދޭ އިރުޝާދަކީ މާސްކް އަޅާށޭ. ހާއްސަކޮށް ބޭރުތެރޭގައި އުޅޭ ނަމަ ރައްކާތެރިކަމުގެ ގޮތުން މާސްކް އަޅާށޭ،" ޕަރާޓާ މާސްކް ތައްޔާރުކުރާ ރެސްޓޯރަންޓްގެ މެނޭޖަރު ޕޫވަލިންގަމް ބުންޏެވެ.\nއިންޑޯ-އޭޝިއަން ނިއުސް އެޖެންސީ (އަނީ) އަށް އޭނާ ބުނިގޮތުގައި މިކަމަކީ އެ މީހުންގެ ފެންވަރުގައި ކުރެވޭ މުހިއްމު މަސައްކަތެއް ކަމަށް ދެކެ އެވެ. އަދި މީގެ ސަބަބުން އެ ރެސްޓޯރަންޓަށް ގޮސް ފަރާޓާ ކާ މީހުންގެ މެދުގައި ވެސް މާސްކަށް ހޭލުންތެރިކަން އުފެދޭނެ ކަމަށް ބުންޏެވެ.\n"މާސްކް ޕަރާޓާ" އެއް ވިއްކަނީ 70 ރުޕީސްއަށެވެ. އަދި މި ޕަރާޓާ އާންމުންގެ ފަރާތުން ލިބެމުން އަންނަ ތަރުހީބު ވެސް ބޮޑުވަމުން އަންނަ ކަމަށް ޕޫވަލިންގަމް ބުންޏެވެ.\n"އަހަރެމެން މިހާރު އޮންލައިންކޮށް ވެސް އޯޑަރު އެބަ ނަގަން. ވަރަށް ޑިމާންޑް ބޮޑު މިހާރު." އޭނާ ބުންޏެވެ.\n"މާސްލް ފަރާޓާ" އާންމުންގެ މެދުގައި މަގުބޫލު އެއްޗަކަށްވެ، ވަރަށް ބޮޑަށް ވައިގައި ހިފަމުން އަންނަ ޓްވިޓާގައި މީހުން އެކި ކަހަލަ ޝުއޫރުތައް ވެސް ފާޅުކޮށްފައިވެ އެވެ.\nޕަރާޓާ އަކީ އިންޑިއާގެ މީހުންގެ މެދުގައި ވަރަށް މަގުބޫލު އެއްޗެކެވެ. އަދި ޕަރާޓާގެ ވަރަށް ގިނަ ވައްތަރުތައް އެ ގައުމުގެ ކާނާގެ ތެރޭގައި ހިމެނެ އެވެ.\nއިތުރު ލިޔުންތައް އިންޑިއާ ފޭސް މާސްކް ހޭލުންތެރިކުރުން ސަލާމަތީ ފިޔަވަޅުތައް ސިއްހަތާއި ރައްކާތެރިކަން ކެއްކުން\nމިއީ ރަން މާސްކެއް އަޅާ މީހެއް


Insaanunge hashigan'du thereah micro plastic, science verin kanbodu vejje! – adduLIVE\nއިންސާނުންގެ ހަށިގަނޑުގެ ތެރެއަށް މައިކްރޯ ޕްލާސްޓިކް، ސަންސްވެރިން ކަންބޮޑުވެއްޖެ!\nOct 25, 2018, 20:59 އައިޝަތު ފަތުހީ\nގިނަ އަދަދެއްގެ ޕްލާސްޓިކް ފުޅިތަކެއް - ފޮޓޯ: ރޮއިޓާސް\nއިންސާނުންގެ ހަށިގަނޑު ޕްލާސްޓިކް އިން ތަޣައްޔަރުވަމުން ދާކަން ސައިންސްވެރިން ފުރަތަމަ ފަހަރަށް ކަށަވަރުކޮށްދީފި އެވެ.\nދުވާލެއްގެ މައްޗަށް އިންސާނުން ޕްލާސްޓިކް ކައިބޮއެ އުޅެނީ ކިހާ މިންވަރަކަށްތޯ ބެލުމަށް ކުރި ދިރާސާއެއްގައި ބައިވެރިވި ކޮންމެ މީހެއްގެ ހަށިގަނޑުން ޕްލާސްޓިކްގެ ކުދިކުދި ސާމްޕަލްތައް ވަނީ ފެނިފައެވެ.\nއެހާ ގިނަ ޕްލާސްޓިކްގެ ސާމްޕަލްތައް އިންސާނުންގެ ހަށިގަނޑުން ފެނުން ވެގެންދިޔައީ ސައިންސްވެރިންނަށް ލިބުނު ހައިރާންކަމަކަށެވެ. ދިރާސާވެރިން ބުނާ ގޮތުގައި އެ ޕްލާސްޓިކް ހަށިގަނޑުގެ ތެރެއަށް ދަނީ ކައިބޮއެ އުޅޭ މަހާއި ޕްލާސްޓިކް ފުޅިން ފެނާއި އެހެނިހެން ތަކެތި ބުއިމުންނެވެ.\nއަދި ޕްލާސްޓިކް ކައިބޮއެ ހެދުމުން މުޅިން ދުރުހެލިވުމަކީ ވަރަށް އުނގަދޫ ކަމެއް ކަމަށާއި، އޭގެ ސަބަބުން ގިނަ ނޭދެވޭ އަސަރުތަކެއް ކުރާނެ ކަމަށް ބެލެވެއެވެ. އެގޮތުން ބެކްޓީރިއަލް އިންފެކްޝަން އާއި ވިހަ މާއްދާތައް ހަށިގަނޑުގެ ތެރެއަށް ވަނުމުގެ އިތުރުން ދިފާޢީ ނިޒާމަށް ވެސް މިކަމުގެ ސަބަބުން އަސަރުކުރާނެ ކަމަށް ބެލެވެއެވެ.\nމެޑިކަލް ޔުނިވަރސިޓީ އޮފް ވިއެނާ (އެމްޔޫވީ) އިން ކުރި މި ދިރާސާގައި ބައިވެރިވި ހުރިހާ ފަރާތްތަކެއްގެ ބޮޑުކަމުދާތަކެތިން ވަނީ މައިކްރޯޕްލާސްޓިކްގެ އެތައް ސަތޭކަ ސާމްޕަލްތަކެއް ފެނިފައެވެ.\nއެމްޔޫވީ އާއި އޮސްޓްރިއާގެ އެންވަޔަރަމެންޓް ޕްރޮޓެކްޝަން އޭޖެންސީ އިން ވަނީ ޔޫކޭ، ފިންލޭންޑް، އިޓަލީ، ޖަޕާން، ނެދަލޭންޑްސް، ޕޮލޭންޑް އަދި ރަޝިއާގެ އިތުރުން އޮސްޓްރިއާގެ ބައިވެރިންގެ ބޮޑުކަމުދާތަކެތި ޓެސްޓްކޮށްފަ އެވެ. އެ ޓެސްޓްތަކުގެ ނަތީޖާއިން ދެއްކި ގޮތުގައި ކޮންމެ ސާމްޕަލްއެއްގައި ވެސް މައިކްރޯޕްލާސްޓިކް ހިމެނެއެވެ. އެގޮތުން ތަފާތު ނުވަ ވައްތަރެއްގެ މައިކްރޯޕްލާސްޓިކް ވަނީ ފެނިފައެވެ. އޭގެ ތެރެއިން އެންމެ އާންމު ޕްލާސްޓިކް އަކީ ޕޮލިޕްރޮޕައިލީން އާއި ޕޮލިއީތައިލީންޓެރެފްތަލޭޓް (ޕީއީޓ) އެވެ. މި ދެ ބާވަތަކީ ވެސް ކާބޯތަކެތި ބަންދުކުރުމަށް ބޭނުންކުރާ އެއްޗެހީގައި ހިމެނޭ ދެ ބަވާތެކެވެ.\nމި ދިރާސާގައި ބައިވެރިވި އަށް މީހުން ވަނީ ހަފްތާއެއް ވަންދެން އެމީހުން ކައިބޮއެ އުޅުނު ތަކެތި ޑައިރީއެއްގައި ރެކޯޑް ކޮށްފައެވެ. އެ ޑައިރީތަކުގައި ބުނެފައިވާ ގޮތުން އެ ހަފްތާގެ ތެރޭގައި އެމީހުން ވަނީ ޕްލާސްޓިކްގައި ބަންދުކޮށްފައިވާ ކާބޯތަކެތި ބޭނުންކޮށްފަ އެވެ. އޭގެ ތެރެއިން އެއްވެސް މީހަކީ ވެޖިޓޭރިއަންއެއް ނޫން ކަމަށާއި، ހަ މީހުންނަކީ ކަނޑުމަސް ކައި އުޅުނު މީހުން ކަމަށް ދިރާސާވެރިން ބުނެއެވެ.\nއެމީހުންގެ ބޮޑުކަމުދާތަކެތިން ފެނުނު މައިކްރޯޕްލާސްޓިކްގެ ބޮޑުމިނުގައި 50-500 މައިކްރޯމީޓަރު ހުރެއެވެ.\nޕްލާސްޓިކްގެ މައްސަލައަކީ ދުނިޔެއަށް ކުރިމަތިވެފައިވާ ވަރަށް ބޮޑު މައްސަލައެކެވެ. މި މައްސަލަ އަވަސް މުސްތަޤްބަލެއްގައި ހައްލުނުކުރެވިއްޖެނަމަ، ފޫނުބެއްދޭވަރުގެ ގެއްލުންތަކެއް އިންސާނުންނަށް ލިބިގެންދާނެ އެވެ.


މިކުންފުނިންދޭ ކުރެހުމާއި، އެހެނިހެން މަޢުލޫމާތާއި އެއްގޮތަށް، ފިއުލް ސަޕްލައިސް މޯލްޑިވްސް ޕްރައިވެޓް ލިމިޓެޑްގެ ކ.ތިލަފުށި ސައިޓުގައި ހުރި އޮފީސް ބަޔަށް، އިތުރު ފަންގިފިލާއެއް އިތުރުކޮށް، މިމަސައްކަތާއި ގުޅުންހުރި އެހެނިހެން މަސައްކަތްތަށް ކޮށްދެއްވާނެ ފަރާތެއް ހޯދުމަށް ބޭނުންވެއެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން، 30 ޑިސެމްބަރ 2019 ވާ ހޯމަ ދުވަހުގެ 14:00 އަށް އެސްޓީއޯ އައިފާނު ބިލްޑިންގގެ4ވަނަ ފަންގިފިލާގައި ހުންނަ މިކުންފުނީގެ މައި އޮފީހަށް ވަޑައިގެން މަޢުލޫމާތު ސާފު ކުރެއްވުމަށްފަހު9ޖެނުއަރީ 2019 ވާ ބުރާސްފަތި ދުވަހުގެ 14:00 އަށް އަންދާސީ ހިސާބު ހުށަހެޅުއްވުން އެދެމެވެ.\nމަޢުލޫމާތު ދިނުމުގެ ބައްދަލުވުމަށް ވަޑައިނުގަންނަވާ ފަރާތްތަކާއި، ގަޑިއަށް ވަޑައިނުގަންނަވާ ފަރާތްތަކުގެ އަންދާސީ ހިސާބު ބަލައިނުގަނެވޭނެ ވާހަކަވެސް ދެންނެވީމެވެ.\nއިތުރު މަޢުލޫމާތު ސާފުކުރެއްވުމަށް 3331453 ނުވަތަ 3331456 އަށް ގުޅުއްވުން އެދެމެވެ. އީމެއިލް ކުރައްވާނަމަ، [email protected] އަށް މެއިލް ކުރެއްވުން އެދެމެވެ.


Eh dhanfalheege school thah fashaanee6jahaairu kasrathun | Mihaaru\nހުޅުމާލޭގައި ދަރިވަރުންތަކެއް ސްކޭޓް ކުރަނީ: އެއްދަންފަޅީގެ ސްކޫލްތައް ފެށުމަށް ނިންމާފައިވަނީ ކަސްރަތުން-- ފޮޓޯ: މިހާރު\nއެއް ދަންފަޅީގެ ސްކޫލްތައް ފަށާނީ6ޖަހާއިރު ކަސްރަތުން\n12 ޖޫން 2019 - 10:56 110 comments\nއެއް ދަންފަޅި އަށް ކިޔަވައިދޭން އިއްޔެ ފެށި 22 ސްކޫލުގައި ދަރިވަރުން ސްކޫލަށް ފޮނުވަން ޖެހޭނީ ހެނދުނު6ޖަހާއިރު ކަމަށާއި ސެޝަން ފަށާނީ ކަސްރަތުން ކަމަށް އެޑިއުކޭޝަން މިނިސްޓްރީން ބުނެފި އެވެ.\nއެއް ދަންފަޅި އަށް ކިޔެވުން ބަދަލު ކުރި ސްކޫލުތަކުގެ ތެރެއިން 20 ސްކޫލަކީ އެކި ރަށްރަށުގެ ސްކޫލްތަކެވެ. މާލޭ ސަރަހައްދުން އެއް ދަންފަޅި އަށް ކިޔަވައިދޭން ފެށީ ވިލިމާލޭގައި ހުންނަ މުހިއްޔުއްދީން ސްކޫލާއި ހުޅުމާލޭގައި މި އަހަރު ހުޅުވި ހުރަވީ ސްކޫލުގަ އެވެ.\nނޭޝަނަލް އިންސްޓިޓިއުޓް އޮފް އެޑިއުކޭޝަން (އެންއައިއީ)ގެ ޑިރެކްޓާ ޖެނެރަލް އަހުމަދު ޝަކީބް ވިދާޅުވީ އެއް ދަންފަޅި އަށް ކިޔަވައިދޭން ފެށި ސްކޫލުތަކުގެ ތެރެއިން ރަށްރަށުގެ ގިނަ ސްކޫލުތަކަށް ކުދިން ގެންދަން ޖެހޭނީ ހެނދުނު6ޖަހާއިރު ކަމަށެވެ. އެއީ އެއްގަޑިއިރުގެ ކަސްރަތު ޕްރޮގްރާމަކަށެވެ. އެކި ސަަބަބުތަކާ ހުރެ މުހިއްޔުއްދީން ސްކޫލާއި ހުރަވީ ސްކޫލުގައި އެގޮތަށް އަދި ސެޝަނެއް ނުފެށެ އެވެ.\nއެ ގަޑިއަށް ކުދިން ސްކޫލަށް އައުމުގެ ކުރިން ފަތިސް ނަމާދު ކުރުމަށް އެޑިއުކޭޝަނުން ވަރަށް ބޮޑަށް ބާރު އަޅާ ކަމަށް އޭނާ ވިދާޅުވި އެވެ. އެކަމަކު، އާންމުންނަށް ހީވެފައިވާ ގޮތަށް، ފަތިސް ނަމާދަށް ސްކޫލަށް ކުދިން ގެންދާކަށް ނުޖެހެ އެވެ.\n"ސްކޫލުގައި ނަމާދު ކުރާގޮތަކަށް ނޫން މިއޮންނަނީ. އަޅުގަނޑުމެން މި އެންކަރޭޖް ކުރަނީ އެ ގަޑިއަށް ކުދިން ސްކޫލަށް އަންނައިރު ނަމާދު ކޮށްގެން އައުމަށް،" ޝަކީބް ވިދާޅުވި އެވެ.\nކަސްރަތު ހަރަކާތްތައް ހެނދުނު ހަތެއް ޖަހަންދެން ކުރިއަށް ގެންދިއުމަށް ފަހު ދެން އެ ކުދިން އަނެއްކާ ވެސް ފޮނުވަނީ ގެއަށެވެ. ކިޔެވުމަށް ތައްޔާރުވެގެން ސްކޫލަށް ދާން ޖެހެނީ 8 ޖަހާއިރަށެވެ. ނާސްތާ އަށް ފަހު ފަށާ ސެޝަންތައް ކުރިއަށް ގެންދަނީ މެންދުރު ފަހު ތިނެއް ޖަހަންދެނެވެ.\nޝަކީބް ވިދާޅުވީ ކުރިން ކިޔަވައިދޭ ގޮތުން ކޮންމެ ދުވަހަކު ހުރިހާ މާއްދާއެެއް ކިޔަވައިދިން ނަމަވެސް އެއް ދަންފަޅިއާ އެކު އެ އުސޫލު ވެސް ބަދަލުވާނެ ކަމަށެވެ. އެގޮތުން ޑަބަލް ޕީރިއަޑްތަކުގައި ވަކި މާއްދާއަކަށް ގިނަ ވަގުތު ކިޔަވައިދޭން މިހާރު ނިންމާފައިވާ ކަމަށް އޭނާ ވިދާޅުވި އެވެ.\nހެނދުނު6އިން ފެށިގެން3ޖަަހަން ދެން ޓީޗަރުން ސްކޫލުގައި އުޅެން ޖެހޭއިރު އިތުރަށް މަސައްކަތް ކުރަން ޖެހޭ ގަޑިއަށް އޯވާ ޓައިމް ދޭނެ ކަމަށް ޝަކީބް ވިދާޅުވި އެވެ.\nމި ސަރުކާރުގެ އަމާޒަކީ ރާއްޖޭގެ ހުރިހާ ސްކޫލެއްގައި ވެސް އެއް ދަންފަޅި އަށް ކިޔަވައި ދިނެމެވެ. އެގޮތަށް ކިޔަވައިދިނުމަށް މާލޭގެ ސްކޫލުތަކަށް ގިނަ ބަދަލުތަކެއް ގެނެސް ވަސީލަތްތައް އިތުރުކުރަން ޖެހެ އެވެ. މިހާރު ރާއްޖޭގައި 150 ސްކޫލެއްގައި އެއް ދަންފަޅި އަށް ކިޔަވައިދެ އެވެ. އެކަމަކު މި ސްކޫލުތަކުގައި ކިޔަވައިދެނީ އިއްޔެ އަމަލުކުރަން ފެށި ޕައިލެޓް ޕްރޮޖެކްޓާ އެއްގޮތަކަށް ނޫނެވެ. ދެ ދަންފަޅި އަށް ކިޔަވައިދެނީ 63 ސްކޫލެއްގަ އެވެ. އޭގެ ތެރޭގައި މާލޭގެ 13 ސްކޫލެއް ހިމެނެ އެވެ.\nއިތުރު ލިޔުންތައް ތައުލީމް އެޑިއުކޭޝަން މިނިސްޓްރީ ކިޔަވާކުދިން


iPhone aa iPad gai Opera Touch akee mihaaru Opera\nއައިފޯނާއި އައިޕެޑްގައި އޮޕެރާ ޓަޗް އަކީ މިހާރު އޮޕެރާ\nއައިފޯން އަދި އައިޕެޑްގައި އޮޕެރާ ޓަޗް އަކީ މިހާރު ހަމައެކަނި އޮޕެރާ\nއޮޕެރާ ޓަޗް މާކެޓަށް ނެރުނު ފަހުން އަދި މިވީ ތިން އަހަރެއްހާ ދުވަހެވެ. އޮޕެރާ ޓަޗް މޮބައިލް ވެބް ބްރައުޒާ، އައިއޯއެސް ޑިވައިސްތަކުގައި، އައިފޯނާއި އައިޕެޑްގައި މިހާރު އެއީ އޮޕެރާ އެވެ. ނަމުގެ ފަހަތަށް ހުރި ހުރިހާ އަކުރެއް ފޮހެވި ދިއައީ އެވެ.\nމޮބައިލް ބްރަައުޒާ މާކެޓްގައި ވާދަވެރިކަން ނެތް ޒާމާނެއް ނެތެވެ. މިއީ އެކަމަކު ވާދަވެރިކަން ވަކިން ބޮޑު އަހަރަކަށް ވާނެ ކަމަށް ބެލެވެ އެވެ. ކޮވިޑާ ހެދި ދުނިޔެ ތަޅުލެވި ގިނަ ވަގުތު ގޭގައި ތިބެން ޖެހުމުން މޮބައިލް އެޕްލިކޭޝަންތަކުގެ ދައުރު ފުޅާވެ ބޭނުންތެރިކަށް ވަނީ ވަރަށް ބޮޑުވެފަ އެވެ.\nއޮޕެރާ ޓަޗްގެ ނަން ހަމައެކަނި އޮޕެރާއަށް ބަދަލު ކުރުމަށް ފަހު އެކުންުފުނިން ބުނެފައި ވަނީ އައިއޯއެސް ޑިވައިސްތަކަށް ބޮޑު ފަސޭހައަކަށް ވާނެ ކަމަށެވެ.\nއޮޕެރާއަކީ ވިންޑޯޒްގައި ވެސް އޮޕެރާ އެވެ. އެންޑްރޮއިޑް އަދި އައިއޯއެސްގައި ވެސް އޮޕެރާ އެވެ. މިއިން ކޮންމެ ޑިވައިސްއެއް ބޭނުންކުރި ނަމަވެސް އޮޕެރާގެ ވައުދަކީ ލުއި ފަސޭހަ ކޮށްދިނުމެވެ.\nމޮބައިލް ބްރައިޒާ މާކެޓްގަައި ވެބް ބްރައުޒާ ގިނަ ނަމަވެސް އޮޕެރާގެ މައްޗަށް ވަކި ބާރުގަދަ ބްރައުޒާއެއް ނެތޭ ބުނެވިދާނެ އެވެ. ޚާއްސަކޮށް އޮޕެރާގެ ފިޗާއެއް ކަމަށްވާ "މައި ފްލޯވް" ގެ ސަބަބުން ދެން ހުރި ބްރައުޒާތަކަށް ވުރެ އޮޕެރާގެ އަގު ބޮޑުވެ އެވެ. މިއީ ވެބް ބްރައުޒާއަކުން ތަޖުރިބާކުރެވުނު އެންމެ ބޭނުން ބޮޑު ފީޗާ އެވެ.\nއައިއޯއެސް ޑިވައިސްތަކާ ޚިލާފަށް އެންޑްރޮއިޑް ޑިވައިސްތަކަށް އޮޕެރާ ތިން ދަރަޖައެއް، ތިން ވާޝަންއެއް ހުރެ އެވެ. އެއީ އޮޕެރާ، އޮޕެރާ މިނީ އަދި އޮޕެރާ ޓަޗް އެވެ. އަޖުމަބަލާލާށެވެ.


Fuvahmulakuge 47 flat thah kurimathilaan hulhuvaalaifi | Wathan.mv ފުވައްމުލަކުގެ 47 ފްލެޓަށް ކުރިމަތިލާން ހުޅުވާލައިފި | Wathan.mv\nފުވައްމުލަކުގެ 47 ފްލެޓަށް ކުރިމަތިލާން ހުޅުވާލައިފި\nސަރުކާރުގެ ”ގެދޮރުވެރިކުރުން” ޕްރޮގްރާމްގެ ދަށުން، ފުވައްމުލައް ސިޓީގައި އިމާރާތްކޮށްފައިވާ ފްލެޓުތަކުގެ ތެރެއިން ބާކީ ހުރި ފްލެޓުތަކަށް ކުރިމަތިލާން ހުޅުވާލައިފިއެވެ.\nގެދޮރުވެރިކުރުމުގެ މަޝްރޫއުގެ ދަށުން ފުވައްމުލަކުގައި ވަނީ 200 ފްލެޓު އިމާރާތްކޮށްފަ އެވެ. އޭގެ ތެރެއިން 120 ފްލެޓް ހާއްސަ ކުރެވިފައި ވަނީ ފުވައްމުލަކު ރައްޔިތުންނަށެވެ. ވިހި ފްލެޓު ހާއްސަކޮށްފައި ވަނީ ފުވައްމުލަކަށް ހިޖުރަ ކުރަން ބޭނުންވާ ފަރާތްތަކަށެވެ.\nފުވައްމުލަކު ސިޓީ ކައުންސިލުން މިއަދު ކުރި އިއުލާނެއްގައި ބުނީ 200 ފްލެޓުގެ ތެރެއިން ބާކީހުރި ދެ ކެޓަގަރީއެއްގެ ފްލެޓަށް ކުރިމަތިލުމުގެ ފުރުސަތު މިހާރު ހުޅުވާލާފައިވާ ކަމަށެވެ.\nއެގޮތުން ފުވައްމުލަކު ރައްޔިތުންނަށް ހާއްސަ ކުރެވިފައިވާ 40 ފްލެޓާއި، ފުވައްމުލަކަށް ދިރިއުޅުން ބަދަލުކުރަން ބޭނުންވާ ފަރާތްތަކަށް ހާއްސަކޮށްފައިވާ ހަތް ފްލެޓަށް އެދި ފޯމް ހުށަހެޅުމުގެ ފުރުސަތު މި މަހުގެ 30 ވާ އާދީއްތަ ދުވަހުން ފެށިގެން ހުޅުވާލާނެ ކަމަށެވެ.\nފްލެޓަށް އެދި ފޯމު ހުށަހެޅުމުގެ ސުންގަޑިއަކީ ސެޕްޓެމްބަރު 10 ވާ ބުރާސްފަތި ދުވަހުގެ 14:00 އެވެ.\nކައުންސިލުން ބުނީ މީގެކުރިން ކުރި އިއުލާނާ ގުޅިގެން ހުށަހަޅާފައިވާ ފޯމުތަކުގެ ތެރެއިން ޝަރުތު ހަމަވެ ފްލެޓް ލިބިފައިނުވާ ފަރާތްތަކުގެ ފޯމުތައް މި ފުރުސަތުގައި ހިމެނުމަށް ބޭނުންވާނަމަ ސިޓީއަކުން އެކަން ހުށަހެޅޭނެ ކަމަށެވެ.\nއަދި އެ ފޯމުތަކުގެ ތެރެއިން އެއްވެސް ފަރާތެއްގެ ހާލަތު ބަދަލުވެފައިވާނަމަ ނުވަތަ ކުރިން ހުށަހަޅާފައިނުވާ ލިޔުމެއް ހުށަހަޅަން ބޭނުންވާނަމަ އަލުން ފޯމު ހުށަހެޅުމަށް ވެސް ކައުންސިލުން ވަނީ އެދިފައެވެ.\nފްލެޓަށް އެދޭ ފަރާތްތަކަށް ފޯމު ދޫކުރުމާއި ފޯމު ބަލައިގަތުން ކުރިއަށްދާނީ ބަންދުނޫން ކޮންމެ ދުވަހެއްގެ ރަސްމީގަޑީގައި ސިޓީ ކައުންސިލްގެ ލޭންޑް ސެކްޝަނުންނެވެ.\nފޯމާއެކު ހުށަހަޅަންޖެހޭ ލިޔުންތައް ހަމަނުވާ ފޯމުތަކާއި މައުލޫމާތު ފުރިހަމަނުވާ ފޯމުތައް ބަލައިނުގަންނާނެ ކަމަށް ކައުންސިލުން ބުންޏެވެ.


Ronaldo ge molhu kulhumaa eku Juventus semi ah!\nމި މެޗު ޔުވެންޓަސްއިން ކާމިޔާބުކުރީ 3-1 ގެ ނަތީޖާއަކުން\nޔުވެންޓަސްއަށް ރޮނާލްޑޯ އެންމެ ފަހުން ކުޅުނު 13 މެޗުގެ ތެރެއިން 10 މެޗުގައި އޭނާ ވަނީ ލަނޑު ޖަހައިފަ\n2020 ވަނަ އަހަރު ރޮނާލްޑޯ ވަނީ މިހާތަނަށް ހަތް ލަނޑު ޖަހައިފަ\nކ. މާލެ | 23 ޖެނުއަރީ 2020 | ބުރާސްފަތި 15:19 | 4,219\nޔުވެންޓަސް އަދި ރޯމާ ބައްދަލުކުރި މެޗުގެ ތެރެއިން - ގެޓީ އިމޭޖާސް\nއިޓާލިއަން ކަޕްގައި ޔުވެންޓަސް އަދި ރޯމާ ބައްދަލުކުރި މެޗު ޔުވެންޓަސްއިން ކާމިޔާބުކޮށް ސެމީ ފައިނަލްގެ ޖާގަ ކަށަވަރުކޮށްފިއެވެ.\nޔުވެންޓަސްގެ ދަނޑުގައި ކުޅުނު މި މެޗު ޔުވެންޓަސްއިން ކާމިޔާބުކުރީ 3-1 ގެ ނަތީޖާއަކުންނެވެ.\nމެޗު ފަށައިގެން ޔުވެންޓަސްއިން މޮޅު އެޓޭކިންގ ގޭމެއް ކުޅުނުއިރު މެޗުގެ 26 ވަނަ މިނެޓުގައި ޔުވެންޓަސްއިން ވަނީ ލަނޑު ޖަހާ ލީޑު ނަގައިފައެވެ. މި ލަނޑު އެޓީމަށް ކާމިޔާބުކޮށްދިނީ އިތުބާރު ފޯވާޑް ކްރިސްޓިއާނޯ ރޮނާލްޑޯ އެވެ. އޭނާ މި ލަނޑު ކާމިޔާބުކޮށްދިނީ ހިގުއެއިން ގެ އެހީތެރިކަމާއިއެކުގައެވެ.\nމި ލަނޑަށްފަހު ވެސް ޔުވެންޓަސްއިން ގެންދިޔައީ ރޯމާގެ ގޯލަށް ނުރައްކާކޮށް ގިނަ ހަމަލާތަކެއް ފޮނުވާލާފައެވެ. އެގޮތުން މެޗުގެ 38 ވަނަ މިނެޓުގައި ޔުވެންޓަސްއިން ވަނީ އިތުރު ލަނޑެއްޖަހާ ރޯމާ އަށް ޕްރެޝަރ ކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ އުރުގުއޭގެ މިޑްފީލްޑަރު ރޮޑްރީގޯ ބެންޓަންކޫރް އެވެ.\nމި ލަނޑާއި އެކު ރޯމާއިން ކުޅުން ރަނގަޅުކޮށް ޔުވެންޓަސްގެ ގޯލަށް ނުރައްކާތެރި ދެ ހަމަލާއެއް ފޮނުވާލިއެވެ. ނަމަވެސް ޔުވެންޓަސްގެ ކީޕަރު ވަނީ ރޯމާގެ ހަމަލާތައް ހުޝިޔާރުކަމާއެކު ދިފާއު ކޮށްފައެވެ. މެޗުގެ 45 ވަނަ މިނެޓުގައި ޔުވެންޓަސްއިން ވަނީ އިތުރު ލަނޑެއް ޖަހާ ލީޑު ފުޅާ ކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ޑިފެންޑަރ ލިއޮނާޑޯ ބޮނޫޗީ އެވެ.\nމެޗުގެ ފުރަތަމަ ހާފު ނިމިގެންދިޔައީ 3-0 ގެ ނަތީޖާއަކުން ޔުވެންޓަސް ކުރީގައި އޮވެގެންނެވެ.\nމެޗުގެ ދެވަނަ ހާފު ފަށައިގެން ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔައިރު މި ހާފުގައި ވެސް ޔުވެންޓަސްއިން ވަނީ ރޯމާގެ ގޯލަށް ނުރައްކާކޮށް ގިނަ ހަމަލާތަކެއް ފޮނުވައިލައިފައެވެ. ނަމަވެސް ޔުވެންޓަސްގެ ޑިފެންޑަރުން ވަނީ ޔުވެންޓަސްގެ ގިނަ ހަމަލާތަކެއް ހުއްޓުވައިފައެވެ. މެޗުގައި ރޯމާއިން ޖެހި ހަމައެކަނި ލަނޑު މެޗުގެ 50 ވަނަ މިނެޓުގައި އެޓީމުން ކާމިޔާބުކުރިއިރު މި ލަނޑަކީ ޔުވެންޓަސްގެ ކީޕަރު ބުފަން އަތުން ބައިކޮޅަށްވަތް ލަނޑެކެވެ.\nމެޗަށްފަހު ވާހަކަދައްކަމުން ޔުވެންޓަސްގެ ކޯޗު މައުރީޒިއޯ ސާރީ ބުނީ ރޮނާލްޑޯ ހޯދަމުންދާ ކާމިޔާބީގެ ޝުކުރު އޭނާގެ މަންމައަށް ހައްގު ކަމަށާއި ކުޅުންތެރިޔަކަށް އެހާ ގިނަ ދުވަހު އެއް ލެވެލްއެއްގައި ހިފެހެއްޓޭނީ ރަނގަޅު އާއިލާއެއް އެކަމުގެ ފަހަތުގައި އޮވެގެން ކަމަށެވެ. އަދި ތަފާތު ތިން ގައުމެއްގެއި ވިދާލުމަކީ ފަސޭހަ ކަމެއް ނޫން ކަމަށާއި އެކަމަކު ރޮނާލްޑޯ އެކަން ކޮށްފި ކަމަށްވެސް ސާރީ ބުންޏެވެ.\nޔުވެންޓަސްއަށް ރޮނާލްޑޯ އެންމެ ފަހުން ކުޅުނު 13 މެޗުގެ ތެރެއިން 10 މެޗުގައި އޭނާ ވަނީ ލަނޑު ޖަހާފައެވެ. އަދި 2020 ވަނަ އަހަރު އޭނާ ވަނީ މިހާތަނަށް ހަތް ލަނޑު ޖަހާފައެވެ.\nއިޓާލިއަން ލީގުގެ ސެމީ ފައިނަލްގައި ޔުވެންޓަސް ބައްދަލުކުރަން ޖެހޭނީ އޭސީ މިލާން ނުވަތަ ޓޮރީނިއޯ އާއެވެ.


Guesthouse thakun ves Green Tax nagan sarukaarun hushahalhaifi | Mihaaru\nއައްޑޫގައި ހިންގާ ގެސްޓް ހައުސްއެއް: ގެސްޓްހައުސްތަކުން މިހާރު ގްރީން ޓެކްސްއެއް ނުނަގާ\nގެސްޓްހައުސްތަކުން ވެސް ގްރީން ޓެކްސް ނަގަން ހުށަހަޅައިފި\n21 ޖޫން 2016 - 10:48 12 comments\nމިދިޔަ ނޮވެމްބަރު މަހު ތައާރަފްކުރި ގްރީން ޓެކްސް މިހާރު ނަގަނީ ރިސޯޓުތަކާއި ހޮޓާތަކުގެ އިތުރަށް ސަފާރީތަކުގައި ތިބޭ ބޭރުގެ ޓޫރިސްޓުންގެ އަތުންނެވެ. ދިވެހިންނާއި ރެޒިޑެންޓް ވިސާގައި ރާއްޖޭގައި ތިބޭ ބޭރު މީހުން ފިޔަވައި އެހެން ބޭރު މީހުންގެ އަތުން ދުވާލަކަށް ހަ ޑޮލަރުގެ މަގުން ނަގާ މި ޓެކްސް ގެސްޓްހައުސްތަކަކުން ނުނަގަ އެވެ.\nނަމަވެސް ޓޫރިޒަމްގެ ގާނޫނަށް ސަރުކާރުން ހުށަހެޅި އިސްލާހުގައި ގެސްޓްހައުސްތަކަށް އަންނަ ޓޫރިސްޓުންގެ އަތުން ވެސް ދުވާލަކަށް ހަ ޑޮލަރުގެ މަގުން ގްރީން ޓެކްސް ނަގަން ހިމަނާފައިވެ އެވެ. މި ޓެކްސް ދައުލަތަށް ދެއްކުމަކީ، މަޖިލީހުގެ މެޖޯރިޓީ ލީޑަރު އަހުމަދު ނިހާން ހުށަހެޅުއްވި ބިލުގައިވާ ގޮތުން، އެ މީހަކު ހުންނަ ތަނެއްގެ ޒިންމާއެކެވެ.\nމި ބިލްގެ ފުރަތަމަ ކިޔުން މަޖިލީހުގެ އިއްޔެގެ ޖަލްސާގައި ވަނީ އިއްވާފަ އެވެ.\nގްރީން ޓެކްސް ތައާރަފް ކުރަން ފުރަތަމަ އުޅުނުއިރު ގެސްޓްހައުސްތައް އިސްތިސްނާ ކުރުމުގެ ވިސްނުމެއް ސަރުކާރުން ގެންގުޅެފައެއް ނުވެ އެވެ. އެކަމަކު ގެސްޓްހައުސްޓައް ހިންގާ ފަރާތްތަކުގެ ކަންބޮޑުވުންތަކާ އެކު ސަރުކާރުން ފަހުން ވިސްނުން ބަދަލުކޮށް، ގެސްޓްހައުސްޓަކަށް އަންނަ މީހުންގެ އަތުން އެ ޓެކްސް ނުނަގާ ގޮތަށް ނިންމީ އެވެ.\nއިތުރު ލިޔުންތައް ޓޫރިސްޓުން ޓޫރިޒަމް ޓެކްސް ގެސްޓް ހައުސް ގްރީން ޓެކްސް


Foreign Minister Rasmee Dhathurufulhegai Brunei Darussalam ah vadaigenfi | Hathaavees\nފޮރިން މިނިސްޓާ ރަސްމީ ދަތުރުފުޅެއްގައި ބްރޫނާއީ ދާރުއްސަލާމަށް ފުރާވަޑައިގެންފި\nމި ދަތުރުފުޅުގައި ބްރޫނާއީގެ ރަސްގެފާނު ސުލްތާން ހަސަނުލް ބޮލްކިއާ މުޢިއްޒުއްދީން ވައްދައުލާގެ އަރިހަށް މިނިސްޓަރ ޝާހިދު އިހްތިރާމްގެ ޒިޔާރަތެއް ކުރައްވާނެއެވެ.\nމީގެ އިތުރުން ބްރޫނާއީގެ ފޮރިން މިނިސްޓަރ2ދާތޯ ސެރީ ސެތިއާ ހާޖީ އެރީވަން ބިން ޕެހިން ދާތޫ ޕެކަރިމާ ޖާޔާ ހާޖީ މުހައްމަދު ޔޫސުފް އާއި އެޑިއުކޭޝަން މިނިސްޓަރ ޔަންގް ބަރްހޯމާތު ދާތޯ ސެރޯ ސެތީ އަވަން ހާޖީ ހަމްޒާ ބިން ހާޖީ ސުލައިމާން އަދި ހެލްތު މިނިސްޓަރ ދާތޯ ސެރީ ސެތިއާ ޑރ ހާޖީ މުހައްމަދު އިޝާމް ބިން ހާޖީ ޖަފާރް އާއި ބައްދަލުކުރައްވާނެއެވެ.\nބްރޫނާއީއަށް މިނިވަންކަން ލިބުނުފަހުން ދެޤައުމުގެ މެދުގައި އޮންނަނީ ވަރަށް ގާތް ގުޅުމެކެވެ. 1987 ވަނަ އަހަރު ބްރޫނާއީގެ މިނިވަންކަން ފާހަގަކުރުމަށް ބޭއްވި ރަސްމިއްޔާތުގައި ރާއްޖޭގެ އޭރުގެ ރައީސުލްޖުމްހޫރިއްޔާ އަލްއުސްތާޛް މައުމޫން އަބްދުލްޤައްޔޫމް ބައިވެރިވެވަޑައިގަތެވެ. މާލޭގައި ހުންނަ އިސްލާމީ މަރުކަޒު ބިނާކުރުމަށް ބްރޫނާއީއިން3މިލިއަން ޑޮލަރުގެ އެހީ ދީފައިވެއެވެ. 1999 ވަނަ އަހަރުން ފެށިގެން ރާއްޖެ-ބްރޫނާއީ ގުޅުމަށް ދޭން ޖެހޭ މިންވަރަށް އަޅާލުން ދެވިފައެއް ނުވެއެވެ.\nއެގޮތުން މިދިޔަ 21 އަހަރުގެ ތެރޭގައި ދެޤައުމުގެ މަތީ ލެވެލްގެ އެއްވެސް ބޭފުޅަކު އެއް ޤައުމުން އަނެއް ޤައުމަށް ރަސްމީ ދަތުރުފުޅެއް ކުރައްވާފައެއް ނުވެއެވެ. ބްރޫނާއީގައި މިހާރުވެސް ދިވެހި5ދަރިވަރަކު ކިޔަމުންދާއިރު، މިނިސްޓަރ ޝާހިދުގެ މި ދަތުރުފުޅުގައި ދިވެހި ދަރިވަރުންނަށް ސްކޮލަރޝިޕްގެ އިތުރު ފުުރުސަތުތައް އެޤައުމުން ހޯދުމާ ބެހޭ ގޮތުން މަޝްވަރާ ކުރައްވާނެއެވެ. ދިވެހިރާއްޖެއާ ބްރޫނާއީ ދެޤައުމަކީވެސް ކޮމަންވެލްތު އަދި އޯ.އައި.ސީގެ މެމްބަރު ޤައުމުތަކެވެ. ދިވެހިރާއްޖެއާއި ބްރޫނާއީ އާ ދެމެދު ސިޔާސީ ގުޅުން ޤާއިމް ކުރެވުނީ 31 މާޗް 1984 ގައެވެ.


ނެއިބަރހުޑް ޕޮލިސްގެ ޚިދުމަތް އިތުރު2ސަރަހައްދެއްގައި ފައްޓަނީ - DhiDaily\nނެއިބަރހުޑް ޕޮލިސްގެ ޚިދުމަތް އިތުރު2ސަރަހައްދެއްގައި ފައްޓަނީ\nރާއްޖޭގެ އިތުރު ދެސަރަޙައްދަކަށް މިއަހަރުގެ ތެރޭގައި ނެއިބަރހުޑް ޕޮލިސް ތަޢާރަފްކުރައްވާނެ ކަމުގައި ކޮމިޝަނަރ އޮފް ޕޮލިސް މުޙައްމަދު ޙަމީދު ވިދާޅުވެއްޖެއެވެ.\nރައްޔިތުންގެ ބަސް ހޯދައިގެން ރައްޔިތުންނާއި ވީހާވެސް ގާތުން ޚިދުމަތްދެވޭނެ މޮޑެލްތައް ތަޢާރަފްކުރުމަށް ފުލުހުން އިސްކަން ދޭކަމަށެވެ. އެގޮތުން މިދިޔަ އަހަރު ތަޢާރަފްކުރި ނެއިބަރހުޑް ޕޮލިސްއަކީ އޭގެ ފައިދާ ވަރަށް ބޮޑަށް ފެންނަ މޮޑެލެއްކަމަށް ކޮމިޝަނަރ އޮފް ޕޮލިސް ފާހަގަކުރެއްވިއެވެ. އެހެންކަމުން ނެއިބަރހުޑް ޕޮލިސް ޚިދުމަތުގެ އިތުރު ޕައިލެޓް ޕްރޮޖެކްޓެއް ރާއްޖޭގެ2ސަރަހައްދެއްގައި ފައްޓަވާނެކަމަށް ޓީވީ ޕްރޮގްރާމެއްގައި ވާހަކަފުޅު ދައްކަވަމުން ކޮމިޝަނަރ ވިދާޅުވިއެވެ.\n”މިއަދު އަޅުގަނޑުމެން ޤަބޫލުކޮށްގެން ހަޤީގީ މާނާގަ ރައްޔިތުންގެ ބަސް ހޯދައިގެން ރައްޔިތުންނާ ވީހާވެސް ގާތުން އަދި މިހާރުގެ ނުވަތަ ޕްރޫވަން ނުވަތަ އެކަންކަން ރަނގަޅަށް ކޮށްފިކަމަށްވާނަމަ އެދެވޭ ނަތީޖާތައް ނެރެވިގެންދާނެކަން ސާބިތުވެފައިހުރި ޕޮލީސިންގެ މޮޑެލްތައް އަޅުގަނޑުމެންވެސް ދިރާސާކޮށް އެކަންކަން ދިވެހި މާހައުލަށް ފެތޭގޮތަށް ބަށްޓަންކޮށްގެން އެކަންކަން ތަންފީޒްކުރަމުންދާތީ، މިސާލަކަށް އަޅުގަނޑު މިއިޝާރާތްކުރަނީ ނެއިބަރހުޑް ޕޮލިސިން މޮޑެލްއަކީ އަޅުގަނޑުމެން މިދިޔަ އަހަރުންފެށިގެން ދިވެހިރާއްޖޭގެ އެކި ސަރަހައްދުތަކުގައި މާލޭގަވެސް، ދެކުނުގަ އައްޑޫސިޓީ އަދި ފުވައްމުލަު ސިޓީގަވިޔަސް އުތުރުގަވިޔަސް އިރާދަކުރެއްވއިްޔާ އަޅުގަނޑުމެން އިތުރު ދެސަރަހައްދެއްގައި ޕައިލެޓްކޮށް ތަންފީޒްކޮށް ހިންގާނެ ކަންކަން އެއީ.“ ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވިއެވެ.\nމާލެ އާއި އައްޑޫސިޓީގައި ނެއިބަރ ހުޑް ޕޮލިސްގެ ޚިދުމަތް ދެމުން އަންނައިރު ކުޅުދުއްފުށީ ސިޓީގައި ނެއިބަހުޑް ޕޮލިސްގެ ޚިދުމަތް ތަޢާރަފްކުރުމަށް އާންމު ރައްޔިތުންގެ ޚިޔާލު ހޯދުމަށް ޚާއްޞަ ޕްރޮގްރާމެއް ހިންގާފައި ވެއެވެ. ނެއިބަހުޑް ޕޮލިސް ޚިދުމަތަކީ ރައްޔިތުންނާއި ގާތުން ފުލުހުންގެ ޚިދުމަތް ދިނުމަށްޓަކައި ފެށި ޚިދުމަތެކެވެ. އެގޮތުން ފުލުހުންގެ ނެއިބަރހުޑް ސަޕޯޓް އޮފިސަރުންނާއި އެކިކަންކަމާއި ގުޅޭގޮތުން މަޝްވަރާކުރުމާއި، ޝަކުވާ ހުށަހެޅުމުގެ ފުރުޞަތު އާންމު ރައްޔިތުންނަށް ލިބިގެންދާނެއެވެ.\nމި ޚިދުމަތުގެ ދަށުން ކޮންމެ ނެއިބަރހުޑެއްގައި ހުންނަ ފުލުހުންގެ އިސް އޮފިސަރުގެ ނަމާއި ފޯން ނަންބަރު އެ ސަރަހައްދެއްގައި އުޅޭ ބަޔަކާއި ޙިއްޞާ ކުރެވި، ނެއިބާރހުޑް އޮފިސަރުން މަސައްކަތް ކުރާގޮތް އާމުންނާ ޙިއްޞާ ކުރެވޭނެއެވެ.


އައިލޭންޑް އެވިއޭޝަން ފްލައިން ސްކޫލު ޗެކް ރިޕަބްލިކްގެ ކުންފުންޏަކާ ގުޅިގެން ޑިސެމްބަރު މަހު ފަށަނީ އައިލޭންޑް އެވިއޭޝަން ފްލައިން ސްކޫލު ޗެކް ރިޕަބްލިކްގެ ކުންފުންޏަކާ ގުޅިގެން ޑިސެމްބަރު މަހު ފަށަނީ\nއައިލޭންޑް އެވިއޭޝަން ފްލައިން ސްކޫލު ޗެކް ރިޕަބްލިކްގެ ކުންފުންޏަކާ ގުޅިގެން ޑިސެމްބަރު މަހު ފަށަނީ\nމޯލްޑިވިއަންގެ ފްލައިޓެއް/ ފޮޓޯ: ޕީއެސްއެމް\nއައިލޭންޑް އެވިއޭޝަނުން ރާއްޖޭގައި ހިންގުމަށް މަސައްކަތް ކުރަމުންދާ ފްލައިން ސްކޫލް ޗެކް ރިޕަބްލިކްގެ ފްލައިން ސްކޫލަކާއެކު ފެށުމަށް ތައްޔާރުވަމުންދާ ކަމަށް އެކުންފުނިން ހާމަކޮށްފިއެވެ.\nއައިލޭންޑް އެވިއޭޝަންގެ ފްލައިން ސްކޫލު ހިންގުމަށް ހަމަޖެހިފައިވަނީ އައްޑޫ ސިޓީ ގަމުގައެވެ. އެގޮތުން ޤައުމީ ޔުނިވަރސިޓީއާއި އައިލޭންޑް އެވިއޭޝަން ގުޅިގެން ޗެކް ރިޕަބްލިކްގެ ފްލައިން ސްކޫލާއެކު ޖޮއިންޓް ވެންޗާ ކުންފުންޏެއް އުފައްދާ މި ފްލައިން ސްކޫލު ހިންގާނީ އެކުންފުނީގެ ބެލުމުގެ ދަށުންނެވެ. އައިލޭންޑް އެވިއޭޝަނުން ފްލައިން ސްކޫލެއް ހިންގުމަށް އިއުލާން ކޮށްފައިވަނީ މިއަހަރު މެދެއްހާ ހިސާބުގައެވެ.\nމިމަސައްކަތާއި ގުޅޭގޮތުން އައިލޭންޑް އެވިއޭޝަންގެ ދަށުން ހިންގާ ޤައުމީ އެއަރލައިން މޯލްޑިވިއަންގެ ޕަބްލިކް ރިލޭޝަންސް އެންޑް ކޮމިއުނިކޭޝަންސް މެނޭޖަރ މޫސާ ވަސީމް ވިދާޅުވީ، ޗެކް ރިޕަބްލިކްގެ ފްލައިން ސްކޫލާއި އެކު މިތަން އަންނަ ޑިސެމްބަރު މަހު ފެށުމަށް މިހާރު ތައްޔާރު ވަމުންދާ ކަމަށެވެ. މިހާރު އެތަން އިންސްޕެކްޓް ކުރުމާއި ބޭނުންވާ ތަކެތި ހޯދުމުގެ މަސައްކަތް ކުރިއަށްދާ ކަމަށާއި، ކުރިއަށް ހުރި ދުވަސްތަކުގައި އެ މަސައްކަތް ނިންމަން އިތުރު ޓީމުތަކެއް ފްލައިން ސްކޫލަށް ޒިޔާރަތް ކުރާނެ ކަމަށް މޫސާ ވަސީމް ވިދާޅުވިއެވެ.\nމީގެ ކުރިންވެސް އައްޑޫގައި ފްލައިން ސްކޫލެއް ހިންގާފައިވާއިރު، އެތަނުގެ ތަފާތު މައްސަލަތައް ފެންމަތިވެ ކިޔެވުންވަނީ ހުއްޓިފައެވެ. އަދި އޭރު ފްލައިން ސްކޫލު ހިންގަމުން ދިޔަ އޭޝިއަން އެކަޑެމީ އޮފް އެއިރޮނޯޓިކްސްއާއެކު ވެފައިވާ އެއްބަސްވުން މުއްދަތު ހަމަވެ ނިމުމަކަށް ވަނީ އައިސްފައެވެ. ނަމަވެސް އައިލޭންޑް އެވިއޭޝަނުން ގަމުގައި ހިންގާނީ މުޅިން އައު ފްލައިން ސްކޫލެކެވެ.\nއައްޑޫގައި މީގެ ކުރިން ހިންގި ފްލައިން ސްކޫލުގެ ދަރިވަރުން ވަނީ އާދީއްތަ ދުވަހު ރައީސުލްޖުމުހޫރިއްޔާއާ ބައްދަލު ކުރައްވާ އެކުދިންގެ ކިޔެވުމާއި މެދު ހުރި ކަންބޮޑުވުންތައް ރައީސްއާ ހިއްސާކުރައްވާފައެވެ. މިމައްސަލައަށް ހައްލެއް ހޯދައި ދިނުމުގެ ގޮތުން އައްޑޫގައި އައިލޭންޑް އެވިއޭޝަނުން ހިންގުމަށް ހަމަޖެހިފައިވާ ފްލައިން ސްކޫލުން އެކުދިންނަށް ފުރުސަތު ދެވި އަންނަ ޑިސެމްބަރު މަހު ކިޔެވުން ފެށުމަށް މަސައްކަތް ކުރެވެމުންދާކަން ރައީސުލްޖުމްހޫރިއްޔާވަނީ ހާމަކުރައްވާފައެވެ.


ކީއްވެ ހެއްޔެވެ؟ – Esfiya\nހިތާމަ ބިރުވެރި ކުރުވާހަކަ March 5, 2020\nއޭރު، ޢިޝާނަމާދަށް ގޮވަން ހުރީ ގާތްގަނޑަކަށް ފަނަރަވަރަކަށް މިނިޓަށް ވެފަ އެވެ. އޭނަ ވަރަށް އަވަސްކޮށް ވުޟޫ ކޮށްލުމަށްފަހު މަޣުރިބު ނަމާދުކުރަން ފެށިއެވެ. ނަމާދުގެ ތަސްބީޙަ ކިޔުމުގެ ތެރޭ ހުއްޓާ ހަނދާންވީ އޭނަގެ މާމަ މަތިންމެވެ. އޭނަ ނަމާދުކުރާ ގޮތާ މެދު މާމަ ކިޔާ އެއްޗެހީގެ މަތިންނެވެ. އޭނަ ދުޢާކުރުމަށްފަހު ސަޖިދައަށް ދިޔައެވެ. އަދި ސަޖިދައިގައި ކުޑަ އިރުކޮޅަކު އޮތެވެ. މުޅި ދުވަސް އޭނަ ހޭދަކުރީ މަސައްކަތުގައެވެ.\nއޭނައަށް ހޭވެރިކަންވީ އޭނައާ ދިމާއަށް ހަޅޭއްލަވައިގެން އަޑަށެވެ. އޭނަ ވަނީ ދާހިއްލާ ފޯވެފައެވެ. ވަށައިގެން ހޯދާލިއެވެ. އެ ތަނުގަ ބައިވަރު މީހުން ތިއްބެވެ. ބަލާލި ކޮންމެ ދިމާލަކުންމެ ފެންނަނީ މީހުން ފުރި ބާރުވެފައިވާ ތަނެވެ. ބައެއް މީހުން ތިބީ ގަނޑުވެފައެވެ. ބައެއް މީހުން ކޮޅުކޮޅުމައްޗަށް ދުވަނީއެވެ. ބައެއްމީހުން ދެކޮޅު ހޯދާ ބަލަނީއެވެ.\nބައެއް މީހުން ކަކޫ މަތީގައި ތިބި އިރު ދަތްދޮޅި އަތަށް ލައިގެން މޮޅިވެރިކަމާއެކު އަނެއް ބަޔަކު ތިއްބެވެ. އެންމެންހެން ތިބީ ހަދާނެގޮތް ހުސްވެފައެވެ. އަނެކާއަށް އެހީތެރިވެދޭފަދައިގައި ހަމަ އެކަކުވެސް ނެތެވެ. މި މާހައުލުގެ ބިރުވެރިކަން ހުރިގޮތުން އޭނައަށް އެ ހުރެވުނުތަން އެނގިއްޖެއެވެ.\nއޭނަގެ ހިތް ފަޅައިގެންނުގޮސް ހުރީ ހަމަ ކިރިޔަ ކިރިޔާއެވެ.\nއެއީ އާޚިރަތްދުވަހެވެ. ހިސާބު ބެއްލެވޭ ދުވަހުގެ ހިސާބު ބެއްލެވޭ ތަނުގައެވެ. ހިސާބުބެއްލެވޭނެ ދުވަހާ އެ ދުވަހުގެ ސުވާލުތަކާ ގުޅޭ ވަރަށް ގިނަ ވާހަކަތައް ވަނީ އޭނަ ދުނިޔޭގައި ހުރި އިރު އަޑު އިވިފައެވެ. އެކަމަކު އޭނަ އަށް އެހ ހީވަނީ އެއީ ވަރަށް ކުރިން އަޑު އިވިފައިވާ ވާހަކަތަކެއް ހެންނެވެ.\nމިއީ އޭނަގެ ޚިޔާލަށް ފެންނަ ކަންކަން ބާއޭ އޭނަގެ ހިތަށް އެރިއެވެ. ނޫނެކެވެ. މި ބިރުވެރިކަމާ މިތާ ހޭދަވި ވަގުތަށް ބަލާއިރު މީކީ ޚިޔާލަށް ފެންނަ ކަންކަމެއް ނޫނެވެ. ހިސާބު ބެއްލެވުމުގެ ކަންތައް މިހާރުވެސް އެ ދަނީ ހަމަ ކުރިއަށެވެ. ބިރުވެރިކަމާ މަޑުމޮޅިކަމާއެކު ފަހަރަކު މީހަކު ކައިރިޔަށް ގޮސް އޭނަގެ ނަން ގޮވިތޯ އަހަން ފެށިއެވެ.\nހަމަ އެކަކުވެސް އޭނައަކަށް އެއްވެސް ޖަވާބެއް ނުދިނެވެ. ކުއްލިއަކަށް އޭނަގެ ނަމުން ގޮވާލެވުނު އަޑު އިވުނެވެ. ހަމަ އެވަގުތުމެ ތޮއްޖެހިފައިވާ މީހުން ދެފަރާތަކަށް ކެހިލުމަށްފަހު އޭނަ ދިޔުމަށް މަގު ހަދާދިނެވެ. ދެ މަލާއިކަތުން އޭނަގެ އަތުގަ ހިފާ ކުރިއަށް ނެރުނެވެ. އެއްވެ ތޮއްޖެހިފައިވާ މީހުންގެ ތެރެއިން އޭނަ ހިނގާފަދިޔައިރު އެހެން މީހަކަށް އެކަން ފާހަގައެއް ނުކުރެވެއެވެ.\nއެންމެންގެ މެދުގައި އޭނަ ބެހެއްޓުމަށްފަހު މަލާއިކަތުން ހިނގައްޖެއެވެ.\nއޭނަ އިސްދަށަށް ޖަހާލުމުން އޭނަ ދުނިޔޭގައި ހޭދަކުރި ހަމަ ކޮންމެ ވަގުތެއް އޭނައަށް ފެނިގެން ދިޔައީ ފިލްމެއްހެންނެވެ. އޭނަ ލޯހުލުވާލިއެވެ. އެކަމަކު ފެނިގެންދިޔައީ އެހެން ދުނިޔެއެކެވެ. އެކަކު އަނެކަކަށް އެހީތެރިވެދީ ހަދާ ތަނެވެ.\nއޭނައަށް ފެނުނީ އޭނަގެ ބައްޕަ، އެއް އެދުރުކައިރިން އަނެއް އެދުރެއް ކައިރިއަށް ދާތަނެވެ. އޭނަގެ ބައްޕައަށް ލިބިފައިވާ މުއްސަދިކަން އިސްލާމްދީނުގެ މަގުގައި ހޭދަކުރަމުން ދާ ތަނެވެ. އޭނައަށް ފެންނުނީ އޭނަގެ މަންމަ މެހެމާނުންތަކަކަށް ދަޢުވަތު ދީގެން ގެއަށް ގެންނަ ތަނެވެ. އެއް މޭޒު ހުރީ ތައްޔާރު ކޮށްފައެވެ. އަނެއް މޭޒު ސާފުކުރަނީއެވެ. އޭނަގެ ކަންކަމާމެދު އޭނަ ރޮއި އާދޭސް ކުރަނީއެވެ.\nއަހަރެންވެސް ޚިޔާރުކުރީ މި މަގެވެ.\nއަހަރެން އެހެން މީހުންނަށް އެހީތެރިވެދިނީމެވެ. އަހަރެން ﷲގެ ވަޙީ ބަސްފުޅު މީސްތަކުންގެ މެދުގައި ފެތުރީމެވެ. އަހުރެން ނަމާދު ޤާއިމްކުރީމެވެ.\nއަހުރެން ރަމަޟާން މަހުގެ ރޯދަ ހިފީމެވެ.\nޒަކާތް ދިނީމެވެ. ﷲ އަހުރެމެންނަށް ކުރުމަށް އެންގެވި ހަމަ ކޮންމެ ކަމެއް އަހުރެން ކުރީމެވެ.\nއެންމެހާ ފަރުޟުތައް އަދާކުރީމެވެ. އަޙުރެމެންނަށް ނަޙީކުރެއްވި، ޙަރާމްކަންކަމާ އަހުރެން ދުރުހެލިވީމެވެ.\nޙަރާމްކުރި ހަމަ އެވެސް ކަމެއް ނުކުރަމެވެ.\nއޭނައަށް ރޮވިއްޖެއެވެ. ގިސްލަގިސްލާފަަައި ރޮވެމުން ދިޔައިރު އޭނައަށް އިޙުސާސް ކުރެވެނީ ދުނިޔޭގައި އޭނަ ހުރި އިރު އޭނައަށް ﷲ ދެކެ ލޯބިވެވުނު މިންވަރެވެ. އޭނައަށް ޤަބޫލުކުރެވުނީ އޭނަ ދުނިޔޭގައި ހޭދަކުރި ޙަޔާތުގައި އޭނައަށް ﷲގެ މަގުގައި ކުރެވިފައިވާ ކަންކަމަކީ މަދު މިންވަރެއްކަމެވެ. އަދި އޭނަ އަށް ސަލާމަތާ ރައްކާތެރިކަން ހަމައެކަނި ލިބުން އޮތީ ﷲގެ ޙަޟުރަތުންކަމެވެ. ދުވަހަކު ވެސް އޭނަ ދާ ނުހިއްލާވަރަށް ދާހިއްލައިފިއެވެ. މުޅި މީހާ ހުރީ ތުރުތުރު އަޅާލަ އަޅާލައެވެ. އޭނަގެ ލޯހުރީ ތިލަފަތާ ދިމާއަށް ހުއްޓިފައެވެ. އޭނަގެ ހިސާބުގެ ނަތީޖާގެ އިންތިޒާރުގައެވެ. އެންމެ ފަހުން ނަތީޖާ ނިންމިއްޖެއެވެ. އޭނައަށް ހުރި ގޮތް ނިންމިއްޖެއެވެ. މަލާއިކަތުން ކަރުދާސްގަނޑެއްހިފައިގެން ތިބެ، އެއްވެފައިވާ މީސްތަކުންނާ ދިމާއަށް އެނބުރުނެވެ. އޭނަގެ ފައިގެ ވާގި ދޫވެ ވެއްޓެން އުޅޭހެން ހިވެއެވެ. ނަރަކައަށް ދާ މީހުންގެ ލިސްޓު މަލާއިކަތުން ކިޔުންވަން ފެށުމާއެކު އޭނަ ލޯ މަރާލިއެވެ. ފުރަތަމަވެސް މަލާއިކަތުން ކިޔުއްވީ އޭނަގެ ނަމެވެ.\nއޭނަ ކަކޫމައްޗަށް ތިރިވެ “މިހެން ވެގެން ނުވާނެ” ކަމަށް ގޮވިއެވެ. އަހުރެން ނަރަކައަށް ދާންވީ ކީއްވެގެން ހެއްޔެވެ، އަހުރެންގެ މުޅި ޙަޔާތް ހޭދަކުރީ އެހެން މީހުންނަށް އެހީތެރިވުމުގައެވެ. އަހުރެން ﷲ ގެ ވަޙީ ބަސްފުޅު މީސްތަކުންގެ މެދުގައި ފެތުރީމެވެ. އެންމެހާ ފަރުޟުތައް އަދާކުރީމެވެ.\nOh my god i can’t believe it it was very nice nd important for our its very nice when is the next part\nEyna ah ehn eviii eyna hurihaa kameh dhekken kuraathii thr…\nVrh ibraiytheri vaahakah eh.\nހިތާމަ އެހެނިހެން June 22, 2020\nހިތާމަ ކުރުވާހަކަ ލޯބި May 26, 2020\nހިތާމަ ކުރުވާހަކަ އެހެނިހެން ލޯބި January 23, 2019\nކުރުވާހަކަ މުބާރާތް ދީނީ June 18, 2017


ލާމަރުކަޒީ ނިޒާމަކީ ރާއްޖެއަށް އެންމެ އެކަށޭނެ ނިޒާމެއް ކަމަށް...\nލާމަރުކަޒީ ނިޒާމަކީ ރާއްޖެއަށް އެންމެ އެކަށޭނެ ނިޒާމެއް ކަމަށް ގަބޫލެއް ނުކުރަން: ރައީސް ޔާމީން\nތަރައްގީގެ މަޝްރޫއުތައް ހިންގުމަށް ހުރަސް އަޅަމުން ނުދާ ކަމަށް ކައުންސިލްތަކުން ބުނޭ\nސަރުކާރުން ވަނީ ކައުންސިލްތަކުގެ ބާރުތައް ނަގާފައި\nކައުންސިލްތަކުން ތަރައްގީއަށް ހުރަސް އަޅާ: ރައީސް ޔާމީން\n17 ސެޕްޓެންބަރ 2018 | ހޯމަ 06:58\nރައީސް ޔާމީން ރިޔާސީ ބަހުސްގައި: އެ ބަހުސްގައި ބައިވެރިވެވަޑައި ގެންނެވީ އެމަނިކުފާނު އެކަނި\nއިދާރީ ދާއިރާތައް ލާމަރުކަޒީ ނިޒާމުން ހިންގުމަކީ ރާއްޖެ ފަދަ ގައުމަކަށް އެންމެ އެކަށޭނަ ނިޒާމެއް ކަމަށް ގަބޫލު ނުކުރައްވާ ކަމަށް ރައީސް ޔާމީން ވިދާޅުވެއްޖެއެވެ.\nމޯލްޑިވސް ނޭޝަނަލް ޔުނިވަރސިޓީން އިންތިޒާމުކޮށްގެން ބޭއްވި "ރިޔާސީ ބަހުސް"ގައި ރައީސް ޔާމީން ވިދާޅުވީ ލާމަރުކަޒީ ނިޒާމުން ތަރައްގީއަށް ވަރަށް ބޮޑެތި ހުރަސްތަކެއް އެޅިގެންދާ ކަމަށެވެ.\n"އަޅުގަނޑު ގަބޫލުނުކުރާ ސަބަބަކީ އަޅުގަނޑުމެން ލާމަރުކަޒީ ނިޒާމު ހިންގަން އުޅެގެން ވަރަށް ބޮޑެތި އުނދަގޫތަކާ ކުރިމަތި ލައިފިން. ރައްޖެއަކީ ޔުނިޓަރީ ދައުލަތެއް. އޭގެ މާނައަކީ ދައުލަތުގެ އެންމެ އިސް ފަރާތުގެ އަމުރު މައުރޫފް ރާއްޖޭގެ ކޮންމެ ތަނެއްގައި ވެސް ހިނގަންވާނެ. އަޅުގަނޑު ތަރައްގީ ގެންނަން ވަކި ރަށެއް އިސްތިސްނާ ނުކޮށް ކުރަމުންދާ މަސައްކަތުގައި އަޅުގަނޑަށް އެންމެ ބޮޑަށް ހުރަސްއަޅާފައި ހުރީ އިދިކޮޅު ސިޔާސީ ޕާޓީއަށް ނިސްބަތްވާ ކައުންސިލްތަކުގެ މެޖޯރިޓީ އޮންނަ ކައުންސިލްތަކުން، މަގުފަހިކޮށް ނުދޭތީ،" ރައީސް ޔާމީން ވިދާޅުވިއެވެ.\nލާމަރުކަޒީ ނިޒާމަކީ މިހާރު އަމަލު ކުރަމުންދާ ގާނޫނުއަސާސީގެ ދަށުން ރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމަށް ރާއްޖޭގެ ރައްޔިތުން ވަރަށް ބޮޑަށް އެދިއެދި ތިބި ނިޒާމެކެވެ. އެއީ ރައްޔިތުންނާއި ގާތުން ހިދްމަތް ދިނުމަށާއި ރައްޔިތުން ބާރުވެރި ކުރުވުމަށް އެންމެ އެކަށޭނަ ނިޒާމު ކަމަށް ވެސް ގިނަ ރައްޔިތުން ދެކެއެވެ.\nނަމަވެސް ރައީސް ޔާމީންގެ ސަރުކާރުން ވަނީ ލާމަރުކަޒީ ނިޒާމުގެ ދަށުން އުފައްދާފައިވާ ކައުންސިލްތަކުގެ ބާރުތައް ސަރުކާރުގެ މިނިސްޓްރީތަކަށް ނަގާފައެވެ. ކައުންސިލްތަކުގެ ބާރު ދުއްވާލައި، ކައުންސިލްތައް ނިކަމެތި ކޮށްފައިވަނީ ގާނޫނުތައް މިސަރުކާރުން ގެނެސްފައިވާ އިސްލާހުތަކުންނެވެ.\nއިދިކޮޅު ޕާޓީތަކަށް ނިސްބަތްވާ ކައުންސިލްތަކުގެ މެޖޯރިޓީ އޮންނަ ކައުންސިލްތަކުން ރަށުގެ ތަރައްގީއަށް ހުރަސް އަޅަމުންދާ ކަމަށް ރައީސް ޔާމީން ވިދާޅުވި ނަމަވެސް އެ ކައުންސިލްތަކުން އެކަން ދޮގު ކުރެއެވެ. ގިނަ ފަހަރަށް ކައުންސިލްތަކާއި ސަރުކާރުގެ އިދާރާތަކާއި މައްސަލަތައް ދިމާވަނީ މަޝްރޫއެއް ހިންގާއިރު، ރައްޔިތުންގެ އިހުސާސްތަކާ ދެކޮޅަށް ސަރުކާރުން މަސައްކަތް ކުރަމުންދާތީ ކަމަށް ވެސް ކައުންސިލްތަކުން ބުނެއެވެ. އަދި ސަރުކާރުގެ އިދާރާތަކާއި މައްސަލަތައް ދިމާވަނީ ކޮންމެހެން އިދިކޮޅު ސިޔާސީ ޕާޓީއެއްގެ މެޖޯރިޓީ އެކައުންސިލްގައި އޮތުމުން ނޫން ކަމަށް ވެސް ކައުންސިލްތަކުން ބުނެއެވެ.\n17 ސެޕްޓެންބަރ 2018 | ހޯމަ 05:08\nމަނިކުފާނު ބޭނުން ފުޅުވ ރށްރަށުގައި ތަރައްޤިގެ ÷ޕރޮޖެކްޓުތައް ހިންގޭ ޢިދިކޮޅު މެޖޯރިޓީ އޮތަސް. މާލޭގެ ބްރިޖްވެސް އެޅީޢްޖެ. ބައެއް ރަށްރަށުގައި އިދިކޮޅު މެމްބަރުންނާއި ކައުންސިލަރުން ތިބެގެން ކަމެއް ނުކުރެވެނީ. އަނެއްބައކ ރަށްރަށުގައި ވިދާޅު ވަނީ ތިމަންނަމެން ބޭނުން މަޝްރޫޢެއް ހިންގަަނަމޭ.\n17 ސެޕްޓެންބަރ 2018 | ހޯމަ 03:00\nThanthan vikaahuskureveyni thi Nizam fail kohleemataa


2021 ah lafaakuraa dhaulathuge budget majileehun faas koffi - vNews.mv\nމަޖިލީހުގެ ޖަލްސާގެ ތެރެއިން -- ފޮޓޯ: މަޖިލިސް\n2021 ވަނަ އަހަރަށް ލަފާކުރާ ދައުލަތުގެ ބަޖެޓް މަޖިލީހުން ފާސްކޮށްފި\nމަރްޔަމް ލީން 30 November 2020, 14:41\n2021 ވަނަ އަހަރަށް ލަފާކޮށް ދައުލަތުން ރައްޔިތުންގެ މަޖިލީހަށް ހުށަހެޅި ބަޖެޓް މަޖިލީހުން ފާސްކޮށްފިއެވެ.\nވޯޓުގައި ބައިވެރިވެ ވަޑައިގެންނެވި 68 މެމްބަރުންގެ ވޯޓާއެކު، ބަޖެޓް ފާސްކުރިއިރު، ބަޖެޓް ފާސްކުރުމަށް ވޯޓު ނުދެއްވަނީ އެންމެ މެމްބަރެކެވެ.\nއަންނަ އަހަރަށް ލަފާކޮށް ދައުލަތުން މަޖިލީހަށް 34.7 ބިލިޔަން ރުފިޔާގެ ބަޖެޓެއް ހުށައެޅިނަމަވެސް، ކޮމިޓީ މަރުހަލާގައި ބަޖެޓް ދިރާސާކުރުމަށްފަހު ބަޖެޓަށް ވަނީ 200 މިލިޔަން ރުފިޔާ އިތުރުކޮށްފައެވެ. ކޮމިޓީއިން ވަނީ 34.9 ބިލިޔަން ރުފިޔާގެ ބަޖެޓެއް ކަނޑައަޅާފައެވެ.\n2021 ވަނަ އަހަރު ޖުމްލަ އާމްދަނީ އާއި ހިލޭއެހީގެ ގޮތުގައި ދައުލަތަށް ލިބޭނެކަމަށް ދައުލަތުން ލަފާކޮށްފައިވަނީ 17.8 ބިލިއަން ރުފިޔާއެވެ. ނަމަވެސް ކޮމިޓީން ބަޖެޓް ދިރާސާކުރިއިރު، އިތުރަށް 3.355 ބިލިއަން ރުފިޔާ ލިބޭނެކަމަށް ލަފާކޮށް ދައުލަތަށް ލިބޭނެކަމަށް އަންދާޒާކުރި އާމްދަނީ 21 ބިލިއަން ރުފިޔާއަށް ވަނީ އިތުރުވެފައެވެ.\nކޮމިޓީން ވަނީ ދައުލަތުގެ މުއައްސަސާތަކުގެ ބަޖެޓަށްވެސް ބަދަލުތަކެއް ގެނެސްފައެވެ. އެގޮތުން އެވްރެޖްކޮށް ކޮންމެ މުއައްސަސާއަކަށް ދޮޅު މިލިއަން ރުފިޔާއާއި2މިލިއަން ރުފިޔާއާއި ދެމެދުގެ އަދަދަކަށް ފައިސާ އިތުރުކޮށްފައި ވެއެވެ.\n2020 ގައި ހުށަހެޅި ބަޖެޓަށްވުރެ މިބަޖެޓު ކުޑަކުރި ނަމަވެސް، އާމްދަނީ ދަށްވާ މިންވަރު ބޮޑުކަމުން، ބަޖެޓުގެ ޑެފިސިޓް ބޮޑު ވާނެކަމަށް ފިނޭންސް މިނިސްޓަރު މީީގެކުރިން ވިދާޅުވެފައިވެއެވެ.\nއެގޮތުން 2021 ވަނަ އަހަރުގެ ބަޖެޓު، 5.5 ބިލިއަން ރުފިޔާއިން ޑެފިސިޓް ވާނެ ކަމަށް މިނިސްޓަރ ވިދާޅުވިއެވެ. މިއީ ޖީޑީޕީގެ ނިސްބަތުން 23.4 އިންސައްތަ އެވެ.\nދައުލަތުގެ ބަޖެޓް ރާއްޖެ ރައްޔިތުންގެ މަޖިލިސް


ކައުންސިލް އިންތިހާބާ ދިމާކޮށް “ރިސޯޓު ބޯއީސް”ގެ ސަރުކާރާ ދެކޮޅު އިހްތިޖާޖެއް – Dhen.mv\nކައުންސިލް އިންތިހާބާ ދިމާކޮށް "ރިސޯޓު ބޯއީސް"ގެ ސަރުކާރާ ދެކޮޅު އިހްތިޖާޖެއް\nFebruary 17, 2020 - 3:24 pm\nކުރިއަށް އޮތް ކައުންސިލް އިންތިހާބާ ދިމާކޮށް ރިސޯޓުތަކުގައި މަސައްކަތްކުރާ "ރިސޯޓު ބޯއީސް" ސަރުކާރާ ދެކޮޅަށް އިޖްތިހާޖެއް ފަށައިފިއެވެ.\nރިސޯޓުތަކުގައި މަސައްކަތްކުރާ ފަރާތްތަކުން މީސް މީޑިއާގައި ޖަހަމުންދާ ޕޯސްޓުތަކުގައި ބުނެފައި ވަނީ ކައުންސިލް އިންތިހާބުގައި އެމްޑީޕީ ފަރާތުން ކުރިމަތިލާ އެއްވެސް މީހަކަށް ވޯޓު ނުދޭނެ ކަމަށެވެ. އޭގެ ސަބަބެއް ކަމަށް އެ މީހުން ބުނަނީ ޓޫރިޒަމް ދާއިރާގައި މަސައްކަތްކުރާ މީހުންނަށް ނިކަމެތިކަން ލިބޭ ގޮތައް އިސްލާހުތައް ހުށަހެޅުން ކަމަށެވެ.\n"މިނިމަމް ވޭޖްގެ ހުވަފެން ދައްކައި ޓޫރިޒަމް ދާއިރާގައި މަސައްކަތްކުރާ މީޙުން ގުނބޯ ހައްދަމުން ދިއުމާއި ދެން ވެސް ދެން ވެސް ބައިވަރު ކަންތައްތައް ކިޔާ ހުސްނުވާ ވަރަށް އެބަހުރި. މަޖިލިސް ސުޕަ މެޖޯރިޓީ ލިބި ދެންވެސް ލިބެން އޮތް މެޖޯރިޓީއެއް ލިބި ކަމެއް ނުވާ ބަޔަކަށް ކައުންސިލްގެ މެޖޯރިޓީ ލިބިގެންވާނެ އެއްވެސް ފައިދާއެއް އޮތް ކަމަކަށް ޒަމީރު ގަބޫލެއް ނުކުރޭ." ޕޯސްޓެއްގައި ލިޔެފައިވެއެވެ.\nރިސޯޓެއްގައި މަސައްކަތް ކުރާ އިތުރު މީހަކު ކޮށްފައިވާ ޕޯސްޓެއްގައި ވަނީ މަޖިލިސް މެމްބަރަކަށް މަހެއްގެ މައްޗަށް 82،500 ރުފިޔާ ލިބޭއިރު، ރިސޯޓުގައި މަސައްކަތްކުރާ މީހުންގެ އެވަރެޖް މުސާރައަކީ 27،837 ރުފިޔާ ކަމަށެވެ. އެހެންކަމުން އާއިލާއާ ދުރުގައި އަހަރަކު 365 ދުވަހު މަސައްކަތް ކުރާ މީހަކަށް މިހާ ކުޑަ މިންވަރެއް މުސާރައިގެ ގޮތުގައި ލިބުމަކީ އިންސާފެއް ނޫން ކަމަށް އޭނާ ބުނެއެވެ.\nސަރުކާރުގެ ފަރާތުން، ކެނދި ކުޅުދޫ ދާއިރާގެ މެންބަރު އަހުމަދު އީސަ ހުށަހެޅުއްވި ވަޒީފާއާ ބެހޭ ޤާނޫނަށް އިސްލާހް ގެނައުމުގެ ބިލާއި ގުޅޭގޮތުން ގިނަ ބަޔަކު ދަނީ ނުރުހުން ފާޅު ކުރަމުންނެވެ. މި ބިލުގައި ބުނެފައި ވަނީ، ވަގުތީ ގޮތުން ވަޒީފާގައި ގެންގުޅޭ ވަގުތީ މުއްދަތު ކަމުގައި ހަ މަސްދުވަހަށްވުރެ ދިގުނޫން މުއްދަތެއް ވަޒީފާގެ އެއްބަސްވުމުގައި ކަނޑައެޅިދާނެ ކަމަށެވެ.\nއަދި އެ މުއްދަތުގައި އެ އެއްބަސްވުން އެއްވެސް ނޯޓިހެއް ދިނުމަކާނުލައި، ވަޒީފާ ދޭ ފަރާތާއި ވަޒީފާ އަދާ ކުރާ ފަރާތުން ކުރެ ކޮންމެ ފަރާތަކަށްވެސް ބާތިލުކު ރެވިދާނެ ކަމަށްވެސް ބިލުގައި ބުނެފައިވެއެވެ.\nވަގުތީގޮތުން ވަޒީފާގައި ގެންގުޅޭ މުއްދަތު ނުވަތަ ޕްރޮބޭޝަން ޕީރިއަޑް ތިންމަހުން ހަ މަހަށް އިތުރުކޮށް ވަޒީފާއާ ބެހޭ ގާނޫނަށް އިސްލާހު ހުށައެޅުމަކީ ވަޒީފާތަކުގައި އުޅޭ މުވައްޒަފުންގެ ހައްޤުތައް ނިގުޅައިގަތުން ކަމަށް ގިނަ ބަޔަކު ދެކެއެވެ.\nބިދޭސީންނަށް ވެސް ވެކްސިން ދޭނީ ދައުލަތުގެ ޚަރަދުގަ: ނަޒްލާ\nވެކްސިން ނުރައްކާތެރި ކަމަށް ހިތަށް އަރަނީ ބަލީގެ ނުރައްކާ ހަނދާން ނެތުމުން: ޑރ. ނަޒްލާ\nޝްރައްދާ ވެސް ކައިވެނި ކުރަނީ؟\nބިދޭސީ މުވައްޒަފުންނަށް އެކޮމޮޑޭޝަން އެލަވަންސް ދިނުމަކީ ތަފާތު ކުރުމެއް ނޫން: ސުޕްރީމް ކޯޓު\nކެފޭ، ހޮޓާ އަދި ރެސްޓޯރެންޓް ހުޅުވާފައި ބެހެއްޓޭ ގަޑިތައް ބަަދަލުކޮށްފި


އެމްޑީޕީން ހަތަރު ސިޓީ މޭޔަރު ކަމާ 1000 ގޮނޑި ކާމިޔާބު ކުރާނަން: ރައީސް ނަޝީދު\nއަބްދުﷲ ޔާމީން 08 އޭޕްރިލް 2021\nކައުންސިލް އިންތިހާބުގައި ހަތަރު ސިޓީގެ މޭޔަރުކަމާއި 1000 ގޮނޑި އެމްޑީޕީން ކާމިޔާބު ކުރާނެ ކަމަށް އެމްޑީޕީގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\n"ރަށްވެހި ފަތިސް" ނިންމާލުމަށް އއ. ރަސްދޫ ފަޅުތެރޭގައި މިރޭ ބާއްވާ ޖަލްސާގައި ބައިވެރިވެވަޑައިގަތުމަށް ފުރާވަަޑައިގަތުމުގެ ކުރިން ވާޙަކަ ދައްކަވަމުން ރައީސް ނަޝީދު ވިދާޅުވީ އެމްޑީޕީ އަކީ އެއްވެސް އިންތިހާބަކުން ބަލިވެދާނެ ނުވަތަ އުނދަގޫވެދާނެ ކަމުގެ ވިސްނުމާއި ފިކުރު ގެންގުޅޭ ޕާޓީއެއް ނޫން ކަމަށެވެ.\nއެމްޑީޕީން މި އިންތިހާބުގައި 1500 އެއްހާ ގޮނޑިއަށް ކުރިމަތިލާކަން ފާހަގަކޮށް ރައީސް ނަޝީދު ވިދާޅުވީ އޭގެތެރެއިން 1000 ގޮނޑި ކާމިޔާބު ކުރެވޭނެ ކަމުގެ ޔަގީންކަން އެބައޮތްކަމަށެވެ. އަދި ހަތަރު ސިތީގެ މޭޔަރުކަންވެސް ކާމިޔާބު ކުރާނެ ކަމަށް ރައީސް ނަޝީދު ވިދާޅުވިއެވެ.\n"އައްޑޫން ފެށިގެން އައިސް، ކުޅުދުއްފުއްޓާ، ފުވަމުލަކާއި މާލެ މި ހަތަރު ސިޓީގެ މޭޔަރުކަން އިރާދަކުރެއްވިއްޔާ އެމްޑީޕީން ފަސޭހަކަމާއެކު ބޮޑުތަނުން ނަގާނަން." ރައީސް ނަޝީދު ވިދާޅުވިއެވެ.\nމީގެ އިތުރުން ރައީސް ނަޝީދު ވިދާޅުވީ އެމްޑީޕީގެ މެމްބަރުން އަދި ސަޕޯޓަރުން ފޯކަސް ގެއްލުވާލައިގެން ނުވާނެ ކަމަށާއި، އެމްޑީޕީގެ ވިސްނުމާއި މިސްރާބު ގެއްލިގެން ނުވާނެ ކަމަށް ވިދާޅުވެފައެވެ. އަދި މި އިންތިހާބު ނިންމާނީ ކާމިޔާބުކޮށްގެން ކަމަށް ވެސް ރައީސް ނަޝީދު ވިދާޅުވިއެވެ.\nއަރުޝީފަށް ނެގީ 08/04/2021 11:51\nއެންމެފަހުން އަޕްޑޭޓްކުރީ 08/04/2021 11:51


India Gai Thaashivefai Thibi 91 Dhivehssaku Rajje Genesfi - Vaguthu\nއިންޑިއާގައި ތާށިވެފައިތިބި 91 ދިވެއްސަކު ރާއްޖެ ގެނެސްފި\nއިންޑިއާއިން ބަލި މީހަކު ރާއްޖެ ގެންނަނީ-- ފޮޓޯ މޯލްޑިވިއަން\nއިންޑިއާއަށް ބޭސްފަރުވާއަށް ދިއުމަށްފަހު ކޮވިޑް-19 އާ ހެދި ރާއްޖެ ނާދެވި ތާށިވެފައިތިބި މީޙުންގެ ތެރެއިން 91 ދިވެއްސަކު މިއަދު ގެނެސްފިއެވެ.\nމޯލްޑިވިއަންއިން ބުނީ، މި ދިވެހިން ގެނެސްފައިވަނީ އާސަންދައިގެ ދަށުން ރޭ އިންޑިއާއަށް ބޭސްފަރުވާ ހޯދުމަށް މީހުން ގެންދިޔަ އެ އެއާލައިންގެ ބޯޓުން ކަމަށެވެ. މި ދިވެހިންގެ ތެރޭގައި ހިމެނެނީ ބޭސްފަރުވާއަށް ގޮސް ނާދެވިފައިތިބި މީހުންނާއި، ބޯޑަރު ބަންދުކުރުމާއި ލޮކްޑައުންކުރުމުގެ ސަބަބުން އެ ޤައުމުގައި ނާދެވިފައިތިބި މީހުންނެވެ.\nކޮވިޑް-19ގެ މި ހާލަތުގައި މޯލްޑިވިއަން އިން އަންނަނީ ސަރުކާރާއި ގުޅިގެން ބޭރުގައި ތާށީވެފައި ތިބި ދިވެހިން ރާއްޖެ ގެނައުމުގެ މަސައްކަތުގެ އިތުރުން ރާއްޖޭގައި ތިބި ބިދޭސީ މީހުން އަނބުރާ ގައުމަށް ފޮނުވާލުމުގައި ގިނަ މަސައްކަތެއް ކޮށްފައެވެ.\nމީގެ ކުރިން މޯލްޑިވިއަން އިން ހާމަކޮށްފައިވާގޮތުން ކޮވިޑް-19 އާއި ގުޅިގެން ބޭރު ގައުމުތަކުގައި ރާއްޖެ ނާދެވިފައިތިބި ދިވެހިން ގެނައުމަށް މިހާތަނަށް 38 އަށްވުރެ ގިނަ ދަތުރުކޮށް، 4000 އަށްވުރެ ގިނަ ދިވެހިން ވަނީ ރާއްޖެ ގެނެސްފައެވެ.\nއޮންލައިންކޮށް ޓިކެޓެއް ގަނެގެން ހިލޭ ދަތުރެއް ކުރުމުގެ ފުރުސަތު މޯލްޑިވިއަންއިން


ފަތުރުވެރިކަމުގެ ހިންގުން ހަމަަޔަކަށް އަޅުވަންވީ\nފަތުރުވެރިކަމުގެ ދާއިރާގައި ހަމައަކަށް އަޅުވަންވީ ބައިވަރު ކަންތައްތައް އެބަ ހުއްޓެވެ. ހިންގުމުގަ އެވެ. އެންމެ ބޮޑު ފައިދާއެއް ނެރުމުގަ އެވެ. ފަތުރުވެރިންނަށް ރައްކާތެރި...\nއެއްވެސް ޝައްކެއް ނެތް ގޮތުގައި ކުރީގެ ރައީސް އަބްދުﷲ ޔާމީންގެ ވެރިކަމުގައި ހިންގި ވަރުގެ ޚިޔާނާތްތަކެއް ރާއްޖޭގެ ފަހުގެ ތަރީޚު ދެކިފައެއް ނުވެ އެވެ. ނުވަތަ ޚިޔާނާތުގެ ތެރެއިން އެ މިންވަރުގެ ގެއްލުމެއް ދައުލަތަށް ލިބުނު ކަން އެނގޭނެ ސަފުހާއެއް، ރާއްޖޭގެ ޖުމްހޫރީ ވެރިކަމުގެ ތާރީޚުން ފެންނާކަށް އަދި ނެތެވެ.\nއޮޅުން ބޮޅުން: އެންމެ ކުޑަ އުޖޫރައިގެ ގޮންޖެހުންތައް\nއެންމެ ކުޑަމިނުން ދ3 މުސާރައިގެ ވާހަކައިގެ އަޑު އިވޭތާ ދުވަސްކޮޅެއް ވެއްޖެ އެވެ. ކައުންސިލްތަކުގެ އިންތިޚާބު ކައިރި ވުމުން އެ އަޑު މާ ގަދަވާން ފަށައިފި ހެން ހީވެ އެވެ. މިހާރު އިވޭ އަޑަކީ އެންމެ ކުޑަ މިނުން ދެވޭ މުސާރަ އަކީ 12،000ރ އަށް ވުރެ މަދު އަދަދަކަށް ވެގެން ނުވާނެ ކަމަށެވެ. މަހެއްގެ މައްޗަށް 12،000 ރުފިޔާ ނުލިބޭ ކަމުގައި ވަނީ ނަމަ...\nއޮޅުން ބޮޅުން: ބާނާ މަހަށް، ނުލިބޭ ފައިސާ އިން އަގު\nފެލިވަރަކީ ރާއްޖޭގައި އެންމެ ފުރަތަމަ ގާއިމްކުރި ދަޅުގައި ކަނޑު މަސް ބަންދު ކުރާ ކާރުޚާނާ އެވެ. ކާރުޚާނަ ވުޖޫދަށް އައީއްސުރެ ބައެއް މޫސުމުގައި ކާރުޚާނާ އަށް ބޭނުންވާ ވަރަށް މަސް ނުލިބޭ ވާހަކައިގެ ޝަކުވާގެ އަޑު އިވުނެވެ. ކާރުޚާނާއަށް ބައެއް ފަަހަރު ލިބޭ މަސް ކުޑަކަމުން މަސް ނުގަންނަ ކަމުގެ ޝަކުވާގެ އަޑު އިވުނެވެ. ކާރުޚާނާ އަށް...\nރާއްޖޭގައި ގަވައިދާ ޚިލާފަށް މަސައްކަތް ކުރާ ބިދޭސީ މަސައްކަތްތެރިން ގާނޫނުގެ އިމުގެ އެތެރެއަށް ވެއްދުމަށް ސަރުކާރުން ކުރާ މަސައްކަތަކީ ރަނގަޅު މަސައްކަތެކެވެ. އެއް ނަޒަރަކުން ބަލާ އިރު މަސައްކަތްތެރިންގެ ހާލާއި އެ މީހުންނަށް ނޭނގި ތިބެ ޖެހުނު ދަންތުރައިން ސަލާމަތްކޮށް ދިނުމަށް ސަރުކާރުން އެޅި ރަހުމާއި ހަމްދަރުދީގެ...\nމޫސާގެފާނާއި ޚިޟްރުގެފާނުގެ ވާހަކަ އަކީ އެއިން އެތައް ފިލާވަޅުތަކަކާއި އިބުރަތްތަކެއް ލިއްބައިދޭ ވާހަކަ އެކެވެ. މިގޮތުން ޢިލްމުގެ މުހިންމު ކަމާއި އޭގެ މާތްކަމާއި ޢިލްމުވެރިންގެ ގަދަރުގެ މަތިވެރިކަމާއި އުނގެނުމާއި އުންގަންނައި ދިނުމުގައި ދެ ފަރާތުން ސަމާލުވާންޖެހޭ އަދަބުތަކާއި މި ނޫން ވެސް އެތައް ފިލާވަޅުތަކެކެވެ. މި ދެންނެވި...\nވޭތުވެދިޔަ ކޮންމެ ސަރުކާރަކުން ވެސް ރަށްރަށުގެ ތަރައްގީގެ ނަމުގައި އެތައް ވާހަކަތަކެއް ދައްކައި އެތަކެއް މަންޒަރުތަކާއި ޕްލޭންތައް ކުރަހާ ހަދަ އެވެ. އަނެއް ދިވެހިރާއްޖެ، އާ އުސްމިންތަކަކަށް، ތަރައްގީ ޔަގީން، ޖަޒީރާ ރާއްޖެ އަދި އެޖެންޑާ ނަވާރަ، މިކަހަލަ އެތައް ނަމެއް ކިޔައި ރައްޔިތުން ވާވެއްދުމަށް ފަހު ވެރިކަމުގެ ބާރާއި ގާނޫނު...\nއެންމެ ފަހުން ރާއްޖޭގައި އޮތް ވެރިކަމުގައި ކަންތައް ހިނގާ ދިޔަ ގޮތް ހަނދާން ނެތޭނެހާ ގިނަ ދުވަހެއް ނުވެ އެވެ. އެ ވެރިކަމުގައި އެންމެ އޮޅުންއަރާ ގޮތަށް ވާހަކަ ދެކެވުނީ ތިން ބާރު ވަކިކޮށްފައި އޮތް ގޮތާ މެދުގަ އެވެ. އަދުލުއިންސާފް ގާއިމްކުރުމުގެ ބާރުން އެއިރު ދުށް ގޮތުގައި ހުރިހާ ކަމެއްގައި ވެސް ފަހު ބަސް ބުނުމުގެ ބާރު އޮތީ އެތަނުގަ...\nއިންކަމް ޓެކްސް ތައާރުފް ކުރުމަކީ މި ސަރުކާރުގެ ވައުދެކެވެ. މިއީ ނޭނގި ހުއްޓާ، ހުޅަނގުގެ ގަދައިގައި އިރު ދަށުން ނެގި ވިލާގަނޑެއް ނޫނެވެ. މިއީ ބަލަން ތިއްބާ، ހެދެމުން ދިޔަ ވިލާތަކެކެވެ. ވިލާގަނޑު ހިފަހައްޓައިފައި ހުރީ ދިޔަވަރު ހިކި ވަގުތު ކަމުންނެވެ. ދިޔަވަރު ފޫދޭން ޖެހުމުން، ވިއްސާރައަށް މިހާރު މިވަނީ ތައްޔާރު ވެފަ އެވެ. ކެރީގެ...\nއަޅުގަނޑުމެންނަށް ދެއްވީ އިލްމުގެ ކުޑަ މިންވަރެއް\nއެކި ކަންތައްތަކާ ބެހޭ ގޮތުން އަޅުގަނޑުމެން ވިސްނާއިރު، ނުވަތަ އެހެން މީސްމީހުންނާ ޚިޔާލު ބަދަލުކުރާއިރު، ނުވަތަ ބަހުސް ކުރާއިރު، ހަމަބުއްދި އަށް ފެންނަން ހުންނަ ބޮޑެތި ޙަޤީޤަތްތައް ޤަބޫލުކުރަން ޖެހެ އެވެ. އެހެން ނޫން ނަމަ، އަޅުގަނޑުމެން ވާހަކަ ދައްކަން ފަށާއިރަށް، އެ ދެއްކެނީ އޮށްޓަރެއް ނެތް މޮޔަ ވާހަކައެއްކަން ހާމަވެގެން...\nއައިޝަތުގެފާނު ކައިވެނިކުރެއްވި އިރު އުމުރުފުޅަކީ ކޮބާ؟\nމިއީ މާތް ނަބިއްޔާ މުހައްމަދު ސައްލަﷲ ޢަލައިހި ވަސައްލަމް، އާއިޝަތުގެފާނު ކައިވެނި ބައްލަވައިގެންނެވިއިރު، އެކަމަނާގެ އުމުރުފުޅާ ބެހޭ ގޮތުން އިސްލާމް ބަޙީރާ ލިޔުއްވި މަޒުމޫނުގެ ދިވެހި ތަރުޖަމާއެކެވެ. މިއީ، ކުރީގެ ރައީސް މައުމޫން އަބްދުލްގައްޔޫމްގެ ތަރުޖަމާ އެކެވެ.\nSeptember 12, 2019 8\nޤާނޫނު ހެދުމުގެ ދާއިރާ އިން ހިންގުމުގެ ދާއިރާ އަށް!\nމިހާރު އޮތް ރައްޔިތުންގެ މަޖިލީހުން ސަރުކާރުގެ ތަފާތު މުއައްސަސާތައް ޖަވާބުދާރީ ކުރުވުމަށް ކުރާ މަސައްކަތާ މެދު އަޅުގަނޑުމެންގެ ތެރެއިން ވަރަށް ގިނަ މީހުންގެ ހިތްހަމަޖެހުން އޮންނަކަން އިވޭ އަޑުތަކުން އެނގެ އެވެ. މަޖިލީހުގެ ޖަލްސާތަކާއި ކޮމިޓީތަކުގައި ހިނގާ މަސައްކަތްތައް ރައްޔިތުންނަށް އެންގުމަށްޓަކައި ލައިވްކޮށް ފޮނުވަން...\nއޮޅުން ބޮޅުން: ބޭނުންވަނީ ޒިންމާދާރު ނޫސްވެރިކަމެއް\nނޫސްވެރިންނަށް އެ މީހުންގެ ގައުމީ މަސައްކަތައިގެން ކުރިއަށް ދިއުމުގެ މިނިވަންކަން މިހާރު ވަނީ ލިބިފަ އެވެ. ކަންކަމާ މެދު ޚިޔާލު ފާޅުކުރުމުގެ ފުރިހަމަ މިނިވަންކަން ވަނީ ލިބިފަ އެވެ. ކަންކަމުގައި ދެކޮޅު އޮންނަ ގޮތް ދެއްކުމުގެ ފުރުސަތު ވަނީ ކުރިއަށް ވުރެ ބޮޑަށް ތަނަވަސް ވެފަ އެވެ. މިނިވަންކަމަކީ ވެސް ވަކި ހުދޫދެއްގެ ތެރޭގައި އޮންނަ...\nރައީސާއި އެމްޑީޕީއަށް، ހަނދާން ނައްތާނުލާތި!\nރާއްޖޭގެ މިނިވަން މުއައްސަސާތަކަކީ، އޭރަކު ހުންނަވާ ރައީސަކު ވިދާޅުވާހާ ކަމެއް، ވިދާޅުވާ ގޮތަކަށް ކުރާ އިދާރާތަކެއް ނޫން ކަމަށް ހެއްދެވުމުގެ މަސްއޫލިއްޔަތު މިހާރު އެޅިފައި ވަނީ ރައީސް އިބްރާހިމް މުހައްމަދު ސޯލިހުގެ އިސްތަށިފުޅުގަ އެވެ. އެކަމަކު ރައީސްގެ ބާރުގެ ދަށުގައި އޮތް އެ ޒިންމާ އަދާކުރައްވަނީ އެންމެ ރަނގަޅަށްތޯ ސުވާލު...\nމިހާރު ވެރިކަމުގައި އޮތް ސަރުކާރަކީ ކޮބައިކަން އޮޅުންއަރާ ގޮތަށް ބައެއް ފަރާތްތަކުން ޚިޔާލު ފާޅުކުރާތަން މަދުން ނަމަވެސް ފެނެ އެވެ. އެ ގޮތަށް ބައެއް ފަރާތްތަކަށް ޚިޔާލު ފާޅުކުރެވެނީ ކުރީގައި އޮތް ވެރިކަން ބަދަލު ކުރުމަށް މަސައްކަތް ކުރެވިފައި އޮތް ގޮތުންނެވެ. ކުރިން ވެރިކަމުގައި އޮތް ޚުދުމުޚްތާރު، އަމިއްލަ އެދުމާއި ޚިޔާނާތާއި...\nމިހާރު ހިނގަމުން އަންނަ ރައްޔިތުންގެ މަޖިލީހަކީ މިއަދާ ހަމައަށް ރާއްޖޭގެ ތާރީޚުގައި ވެސް ފެނުނު އެންމެ ހަރަކާތްތެރި މަޖިލީހެވެ. އަދި ރައްޔިތުންގެ މަޖިލީހުގެ މެމްބަރުން އެ ބޭފުޅުންގެ ޤާނޫނީ، ގައުމީ އަދި ފަރުދީ ޒިންމާ އަދާކުރެއްވޭތޯ މަސައްކަތް ކުރައްވާތަން ފެންނަ މަޖިލީހެކެވެ. މަޖިލީހުގައި ކުރާ ބަހުސްތަކުގައި މެމްބަރުން...\nފަތުރުވެރިކަމުގެ ވާހަކަ އިވުނު ގޮތުން ކޮށިއަރާ ގޮތްވި!\nރާއްޖޭގެ ފަތުރުވެރިކަން ކުރިޔަށް ގެންދިއުމަށް ރާވާ މާސްޓަ ޕުލޭން ކުރިޔަށް ގެންދާނެ ގޮތް އަޑުއެހި އިރު ކުޑަކޮށް ކޮށިއަރާ ގޮތްވި އެވެ. ފަތުރުވެރިކަމަށް މާސްޓަ ޕުލޭނެއް ބޭނުން ވެއެވެ. އަވަހަށެވެ. ރާއްޖޭގައި ފަތުރުވެރިކަން ކުރިއެރުވުމަށް މާސްޓަރ ޕުލޭނެއް ބޭނުންވަނީ ކޮންމެހެން މާސްޓަ ޕުލޭނުގައި އޮތް ގޮތަށް ހުރިހާ ކަމެއް ކުރިއަށް...\nޖުލައި 5، 2019 ދުވަހުގެ ރޭ، މ. އުޖާލާގޭގައި ފުލުހުން ހިންގި ހާއްސަ އޮޕަރޭޝަނެއްގައި، ފުލުހުންގެ ބައެއް ކަމަށް ބެލެވޭ ބަޔަކު، ކުށެއްގެ ތުހުމަތުކުރެވޭ ދެ މީހެއްގެ ގައިގައި ތަޅާ އަނިޔާކުރިކަމަށް މީޑިޔާތަކުގައި ރިޕޯޓުކުރި އެވެ. ފުލުހުންނަކީ، ޤާނޫނު ތަންފީޒުކުރާ އިދާރާއެކެވެ. ޤާނޫނުން ވަކި ރައްކާތެރިކަމެއް ލިބި، އެމީހުންގެ ވަޒީފާ...\nވޮލީބޯޅަ އެސޯސިއޭޝަންގެ އިންޓަރިމް ކޮމިޓީ ސައްހަބާ؟\nވޮލީބޯލް އެސޯސިއޭޝަން އޮފް މޯލްޑިވްސްގެ ހިންގާ ކޮމިޓީ އުވާލައްވައި، އެ އެސޯސިއޭޝަންގެ ހިންގުން، ވަގުތީ ކޮމިޓީއަކާ ހަވާލު ކުރެއްވުމަށް، ޖޫން 13، 2019 ދުވަހު، ކޮމިޝަނަ އޮފް ސްޕޯޓްސް ވަނީ ނިންމަވައިފަ އެވެ. އެ ނިންމެވުމުގެ ގާނޫނީ ސައްހަކަން ބަލަން، ވޮލީބޯޅައާ ބެހޭ ބައިނަލްއަގުވާމީ ޖަމިއްޔާއިން ބޭނުންވާ ކަމަށް، މީޑިއާއިން މަޢުލޫމާތު...\nފަރުވާ- ތަޝައްފީގެ ޒީޝާ...\n"... އައިމިނަތު އީޝާ ... ލައްބަ މިސް. ފާތިމަތު ލުބުނާ .... ލައްބަ މިސް. މަރިޔަމް ޒީޝާ .... މަރިޔަމް ޒީޝާ..."


ފޯކައިދޫން އިތުރު 30 މީހަކު ޕޮޒިޓިވްވެ، ރަށަށް ހާސްކަން\nށ. ފޯކައިދޫން 30 މީހަކު ކޯވިޑް-19 އަށް ޕޮޒިޓިވެވް، އެރަށަށް އިތުރު ހާސްކަން ވެރިވެއްޖެއެވެ.\nމި މަހުގެ 12 ވަނަ ދުވަހު އަލާމާތް ހުރެގެން ޓެސްޓުހެދި ފޯކައިދޫގެ 61 އަހަރުގެ އަންހެނަކު ޕޮޒިޓިވްވުމާއި ގުޅިގެން އެ ރަށުން ނެގުނު ޖުމްލަ 45 ސާމްޕަލްގެ ތެރެއިން 30 ސާމްޕަލް ޕޮޒިޓިވް ވެފައިވާކަން ފޯކައިދޫ ސިއްޙީ މަރުކަޒުން މިއަދު ވިދާޅުވިއެވެ.\nއިތުރު ފަރުވާއަށް ކުޅުދުއްފުށީ ރީޖަނަލް ހޮސްޕިޓަލް (ކޭއާރްއެޗް) އަށް ގެންދެވުނު މި އަންހެންމީހާ ޕޮޒިޓިވް ވީ ކޭއާރްއެޗްގެ އިމެޖެންސީ ރޫމް (އީއާރް) ގައި ފަރުވާދެމުން ދަނިކޮށް، ރޯގާގެ އަލާމާތް ފެނި، ނޭވާކުރުވާން ފެށުމުން ސާމްޕަލް ނަގައި ޓެސްޓް ކުރުމުންނެެވެ.\nމި ބަބްލްގައި އެމީހާއާއި އެކު ދިޔަ އާއިލާގެ4މީހަކު ކަރަންޓީން ކުރެވުނުއިރު އޭގެތެރެއިން އެކަކު ވަނީ ޕޮޒިޓީވް ވެފައެވެ.\nފޯކައިދޫ ސިއްޙީ މަރުކަޒުގެ މެނޭޖަރ އަޙްމަދު އަންވަރު “ތިލަދުން” އަށް ވިދާޅުވީ 12 ވަނަ ދުވަހުގެ ކޭސް އާއި ގުޅިގެން ނެގުނު ސާމްޕަލް ތަކުގެ ތެރޭގައި ހިމެނެނީ 23 ޑައިރެކްޓް ކޮންޓުންނެވެ. ދެން ނެގުނު ސާމްޕަލްތަކަކީ އެ ކޭސް ޕޮޒިޓިވް ވުމުގެ7ދުވަސްތެރޭ އެ ރަށު ފުލޫ ކުލިނިކަށް ދެއްކި މީހުންގެ އިތުރުން އަމިއްލައަށް ފާމަސީ އިން ފުލޫއަށް ބޭސް ގަތް ފަރާތްތަކުންނެވެ.\nކޮންޓެކްޓް ޓްރޭސިންގެ މަސައްކަތް ކުރިއަށް ގެންދާއިރު ކައުންސިލުން ދޭ ޚާއްސަ ހުއްދަ ނެތް ފަރާތްތަކުން ކޮންމެހެން ބޭރަށް ދާން ޖެހިގެން ނޫނީ ނުދިއުމަށް އަންވަރު އިލްތިމާސް ކުރެއްވިއެވެ.\nއެގޮތުން، އެރަށު ކައުންސިލާއި ޓާސްކް ފޯސް އަދި މަރުކަޒުގެ ޓީމުން ގުޅިގެން މިހާރު އަންނަނީ ކޮންޓެކްޓް ޓްރޭސިންގެ މަސައްކަތް ކުރަމުން ކަމަށް އަންވަރު ފާހަގަކުރެއްވިއެވެ.\n“ޑައިރެކްޓް ކޮންޓެކްޓުން ނޫން މީހުންވެސް ތިބި ޕޮޒިޓިވް ވެފަ. އަޅުގަނޑުމެންނަށް ގަބޫލުކުރެވެނީ ރަށުގަ މިވަގުތު ކޮމިއުނިޓީ ސްޕްރެޑެއް އޮތްކަމަށް، ނަމަވެސް އެކަން ކަނޑައަޅާނީ އެޗްޕީއޭއިން ” މެނޭޖަރ އަންވަރު ވިދާޅުވިއެވެ.\nމީގެ އިތުރުން އަންވަރު ވިދާޅުވީ މިހާރު އެރަށުގައި 38 ގެއެއް ކަރަންޓީނު ކުރެވިފާވާކަމަށާއި މިއަދު ޕޮޒިޓިވްވި ފަރާތްތަކުގެ ކޮންޓެކް ޓްރޭސިން ނިމޭއިރު މި އަދުދު3ގުނަ އިތުރުވުން އެކަށީގެންވާ ކަމަށެވެ.\nއަދި ނެގުނު ސާމްޕަލްތަކުގެ ތެރެއިން2ސާމްޕަލެއްގެ ނަތީޖާ އަލުން ނަގަން ޖެހި، އަލުން ފޮނުވާފާ ކަމަށާއި އެ2ސާމްޕަލް ވެސް ބޮޑަށް ލަފާ ކުރެވެނީ ޕޮޒިޓިވް ވާނެ ކަމަށް ކަމަށް ވެސް އަންވަރު ވިދާޅުވިއެވެ.\n” އަޅުގަނޑުމެން އުންމީދު ކުރަމުން އައި ދުވަހެއް ނޫން މިއައީކީ، ހަމަ ވަރަށް ރަނގަޅަށް މަސައްކަތްކުރަމުން އައިސް މިހެން މި ދިމާވީ އެހެންނަމަވެސް، މިކަން މިއޮތީ ކުރިމަތިވެފަ އެހެންވީމަ ރައްޔިތުންގެ އެއްބާރުލުން މިކަމަށް ބޭނުންވާނެ. އެންމެ މުހިންމުކަމަކަށް، ކޮންމެހެން ތަނަކަށް ދާން ޖެހިގެން ނޫނީ ނުދިއުމަށް އަޅުގަނޑު އިލްތިމާސް ކުރަން. މިކަމަކީ އެންމެންގެ ކަމެއް ކަމަށް ދެކިގެން، ފަރުދީ ޒިންމާ ނަގާ ކައުންސިލާއި އަދި ގުޅުން ހުރި މުއައްސަސާތަކުން އަންގާ އެންގުންތަކަށް ބޯލަނބައި އެކުގައި މަސައްކަތް ކުރުމަށް އެދެން. ” އަންވަރު ވިދާޅުވިއެވެ.\n12 ވަނަ ދުވަހެގެ ކޭސް އާއި ގުޅިގެން ޖުމްލަ 32 މީހަކު ޕޮޒިޓިވް ވެފާވާއިރު މީގެ ކުރިންވެސް އެރަށުން ވަނީ ހޯމް ކަރަންޓީނުގައި ހުރި ބައެއް ފަރާތްތަކުން ޕޮޒިޓިވް ވެފައެވެ. އެހެންނަމަވެސް، ރޭންޑަމް ސާމްޕަލް އެއް ޕޮޒިޓިވްވެ މިފަދަ ނުރައްކާތެެރި ހާލަތަކަށް ފޯކައިދޫ ހުށަހެޅުން މިއީ ފުރަތަމަ ފަހަރެވެ.\nފާހަގަ: ށ. ފޯކައިދޫ, ފޯކައިދޫ ސިއްހީ މަރުކަޒު\nފޯކައިދޫން ކޮވިޑަށް ޕޮޒިޓިވްވި އަދަދު 117 އަށް\nފޯކައިދޫ ކައުންސިލާއި، ސިއްހީ މަރުކަޒު މުވައްޒަފުންތަކެއް ކަރަންޓީނަށް، އިތުރު 10 މީހަކު ޕޮޒިޓިވްވެއްޖެ\nކޭއާރްއެޗް އީއާރުގައި ފަރުވާދެމުންދިޔަ މީހެއް ޕޮޒިޓިވް ވެއްޖެ\nފޯކައިދޫއިން ނެގުނު ރޭންޑަމް ސާމްޕަލް އެއް ޕޮޒިޓިވްވެ އެރަށް މޮނީޓަރިންއަށް\nފޯކައިދޫ ބަނދަރުގެ ހާބާ ބޭސިންގެ 86 އިންސައްތަ މަސައްކަތް ނިމިއްޖެ\nބިލު މިހާރު އޮތްގޮތުން ދީނަށް ފުރައްސާރަ ކުރާމީހުން ހިމާޔަތް ހޯދުމަށް ބޭނުން ކުރެވިދާނެ: ފޯކައިދޫ ކައުންސިލް


Fishing - Manifesto2018\nބާނާ މަހަށް ހަމަ އަގުލިބުން\nދިވެހިރާއްޖޭގެ މުޅި އިޤްތިޞާދީ ސަރަޙައްދަށް މަސްވެރިކަން ފުޅާކުރުން\nރާއްޖޭގެ ކަނޑުގެ ސަރަހަދަށް ބޭރުގެ މަސްބޯޓުތައް ވަދެ މަސްވެރިކަން ކުރުމަށް ހުއްދަ ދިނުން ހުއްޓާލެވޭނެއެވެ.\nރާއްޖޭގެ މުޅި އިޤްތިސާދީ ސަރަހައްދަށް މަސްވެރިކަން ފުޅާކޮށް، ދެކޮޅަށް ދުއްވަންޖެހޭ ޚަރަދު ކުޑަކުރުމަށާއި، ރާއްޖޭގެ މުޅި އިޤްތިސާދީ ސަރަހައްދު ބެލެހެއްޓޭނެއެވެ.\nރާއްޖޭގެ އެކި ސަރަހައްދުތަކުގައި ފިޝަރީޒް ޕްލެޓްފޯމް ޤާއިމްކުރެވޭނެއެވެ. އައިސް އާއި ތެޔޮ އަދި މަސްދޯނިފަހަރަށް ބޭނުންވާ ސާމާނު އެތަންތަނުން ފޯރުކޮށްދެވޭނެއެވެ.\nއީ.އީ.ޒެޑްގައި ދިވެހި މަސްވެރިން މަސްވެރިކަން ކުރާ މިންވަރު އިތުރުކުރުމުގެ ގޮތުން އެކަމަށް މަސްބޯޓުތައް ތަޢާރަފުކުރުމަށް ލުއި ލޯނު ހޯދައިދިނުމާއި މަސްގަނޑުކުރެވޭނެ ސިސްޓަމް ހަރުކުރެވޭނެފަދަ ނެކްސްޓު ޖެނެރޭޝަން މަސްއޮޑި މަސްވެރިކަމުގެ ސިނާއަތަށް ތަޢާރަފުކުރުމަށް ފައިސާ ލިބޭނެ ގޮތްފަހިކޮށްދެވޭނެއެވެ.\nހުނަރު ޕްރޮގްރާމްގެ ދަށުން މަސްވެރިކަމުގެ ސިނާއަތަށް ޚާއްސަކޮށްގެން ތަމްރީން ޕްރޮގްރާމްތައް ރާއްޖެއާއި ރާއްޖެއިން ބޭރުން ހިންގައި، މަސްވެރިކަމުގެ ސިނާއަތަށް އިތުރު ދިވެހީން ނެރެވޭނެއެވެ.\nމަސްވެރިކަން ކުރުމުގެ ޒަމާނީ އުކުޅުތަކާއި ޓެކްނޮލޮޖީ ދިވެހި މަސްވެރީންނަށް ފޯރުކޮށްދެވޭނެއެވެ.\nރަނގަޅު ފެންވަރުގެ މަސްމާރުކޭޓްތައް އެކި ސަރަޙައްދުތަކުގައި ހެދޭނެއެވެ.\nމަސްވެރިކަމުގައި ދެމިތިބޭ ފަރާތްތަކަށް ހިތްވަރުދިނުމުގެ ގޮތުން މަސްވެރިކަމުގައި ގިނަދުވަހު ދެމިތިބޭ މީހުންނަށް ޕެންޝަނެއް ތަޢާރަފްކުރެވޭނެއެވެ.\nމަސްދޯނި އެކައުންޓް ހުޅުވި، ރާއްޖޭގެ ހުރިހާ މަސްވެރިން ބޭންކިން ނިޒާމްގެ ތެރެއަށް ވަދެވޭނެ މަގު ތަނަވަސްކޮށްދެވޭނެއެވެ.\nރަށަށް ވަންނަ ފައިސާ ރަށުގައި ޖަމާކޮށް ނެގޭނެ ވަސީލަތްތައް ޤާއިމްކުރެވޭނެއެވެ.\nބޭންކު ލޯންތަކާއި ކްރެޑިޓް ސްކީމްތައް މަސްވެރިންނަށް ބޭނުންކުރެވޭނެ އިންތިޒާމް ހަމަޖައްސާދެވި، އެހެނިހެން ވަޒީފާއަދާކުރާ ފަރާތްތަކާއި އެއްފަދައިން ލޯނާއި ކްރެޑިޓް ސްކީމުތަކުން މަސްވެރިންނަށް ފުރުޞަތު ލިބޭނެގޮތްހަމަޖެއްސޭނެއެވެ.\nމަހަށް ހަމަ އަގު ހޯދައިދިނުން\nކަނޑުރޯދީގެ ތަނަވަސް މަންފާ ހޯދައިދިނުމަށްޓަކައި، ދިވެހި މަސްވެރީން ބާނާ މަސް ހަމައެކަނި ރާއްޖޭގެ ބޯޓަކަށް ކިރުވުމުގެ އިތުރުން، އެވެރިން މަސްބާނާ ދޯނިފަހަރުގައި ސީދާ ބޭރުގެ (ސިލޯނުފަދަ) މާކެޓްތަކަށް ވިއްކޭނޭ ނިޒާމެއް ގާއިމުކުރެވޭނެއެވެ.\nދިވެހި މަސްވެރިން ބާނާ މަސް ގަންނަން ބޭނުންވާ ބޭރުގެ މަސްކިރާ ބޯޓުފަހަރު ރާއްޖެ އައުމަށް ހުއްދަދެވި، މެދުވެރިއެއްނެތި، ބޭރުގެ މަސްގަންނަ ފަރާތްތަކަށް މަސް ވިއްކޭނޭ މަގު ހުޅުވާލެވޭނެއެވެ.\nއެން، ޑީސެލް، އައިސް ލިބޭނެ ގޮތް ހުރުން\nމަސްވެރިކަން ހީނަރުވުމަށް ދިމާވެފައިވާ އެން ލިބުމުގެ ދަތިކަން ހައްލުކޮށް، މަސްވެރިކަން ހީނަރުވުމަށް ދިމާވެފައިވާ އެން ލިބުމުގެ ދަތިކަން ހައްލުކުރުމަށް އެންދިރުވާ، އެން އާލާކުރުން ވިޔަފާރިއެއްގެ ގޮތުގައި ކުރިއަރުވާ، އެންވެރިކަމުގެ އާ ވިޔަފާރި ޖީލެއް ބިނާކުރެވޭނެއެވެ.\nމަސްވެރިކަމަށް ނުކުންނަށް ކުރަންޖެހޭ ޚަރަދު ކުޑަކުރުމުގެ ގޮތުން ޑީސެލް ގެ އިމްޕޯޓް ޑިއުޓީ ކަނޑާލެވޭނެއެވެ.\nމަސްފިނިކުރާ ނިޒާމު ލުއިގޮތަކަށް މަސްއޮޑިތަކަށް ލިބޭނެގޮތް ހަމަޖައްސާދެވޭނެއެވެ.\nމަސްވެރި ސަރަހައްދުތަކުން ފަސޭހައިން އައިސްލިބޭނެ ގޮތްހަމަޖައްސާދެވޭނެއެވެ.\nމެރިކަލްޗާ، އަކުއަކަލްޗާ، ފަރުމަސް ވިޔަފާރި ދިރުވުން\nއަމިއްލަ ފަރާތްތަކަށް މެރިކަލްޗަރގެ މަސައްކަތްކުރުމަށްޓަކައި މާލީއެހީތެރިކަމާއި ލުއި ލޯނު ލިބޭނެ މަގު ފަހުކުރެވޭނެއެވެ.\nރާއްޖޭގެ ކަނޑުފަޅާއި ކުޅިފަދަ މާހައުލުތަކުގައި ދިރުވާ އާލާކޮށްގެން ނަފާހޯދޭނޭ ބާވަތްތައް ދެނެގަނެ، އެ ބާވަތްތަކުގެ އެންފަންޏާއި ބިސް ހިމެނޭ ހެޗަރީތައް އުތުރާއި ދެކުނުގައި ގާއިމްކުރެވޭނެއެވެ.\nރަށްރަށުގައި މަސް ޕްރޮސެސް ކުރެވޭނެ ހަމަތައް ތަޢާރަފްކުރެވޭނެއެވެ. ރަށުގައި މަސްގަނެ، މަހުގެ އެކި ބާވަތްތައް ތައްޔާރުކުރެވި، ޕެކްކުރެވި ރަށުން ބޭރަށް އެތަކެތި ވިއްކޭނެ މަގު ތަނަވަސްކޮށްދެވޭނެއެވެ.\nފަރުމަސްވެރިކަން ރަނގަޅުކޮށް އެ މަސްވެރިކަމުން ރަނގަޅު އާމްދަނީއެއް ލިބޭނެ މަގު ތަނަވަސްކޮށްދެވޭނެއެވެ.


Nukulhedhuntherikan hunna faraaiythakah kulhivaru kulhumuge furusathuthah ithurukurumah khaassa program eh fashaifi | Jazeera\tނުކުޅެދުންތެރިކަން ހުންނަ ފަރާތްތަކަށް ކުޅިވަރު ކުޅުމުގެ ފުރުސަތުތައް އިތުރުކުރުމަށް ޚާއްސަ ޕްރޮގްރާމެއް ފަށައިފި - Jazeera\nނުކުޅެދުންތެރިކަން ހުންނަ ފަރާތްތަކަށް ކުޅިވަރު ކުޅުމުގެ ފުރުސަތުތައް އިތުރުކުރުމަށް ޚާއްސަ ޕްރޮގްރާމެއް ފަށައިފި\nސާއިފް ޝިޔާދު December 8, 2020 102 views0\nމިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓާއި ސްޕެޝަލް އޮލިމްޕިކްސް ކޮމިޓީ އަދި މޯލްޑިވްސް ޕެރަލިމްޕިކް ކޮމިޓީ ގުޅިގެން ނުކުޅެދުންތެރިކަން ހުންނަ ފަރާތްތަކަށް ކުޅިވަރު ކުޅުމުގެ ފުރުސަތުތައް އިތުރުކުރުމަށް ޚާއްސަ ޕްރޮގްރާމެއް ފަށައިފިއެވެ.\nމި ޕްރޮގްރާމްގައި ގައުމީ ކުޅިވަރު އެސޯސިއޭޝަންތަކުގެ ތެރެއިން އެތުލެޓިކްސް އެސޯސިއޭޝަން އޮފް މޯލްޑިވްސް އާއި، ސްވިމިންގ އެސޯސިއޭޝަން އޮފް މޯލްޑިވްސް އަދި ބެޑްމިންޓަން އެސޯސިއޭޝަން އޮފް މޯލްޑިވްސްގެ އިތުރުން ފުޓްބޯޅަ އެސޯސިއޭޝަން އޮފް މޯލްޑިވްސްއިން ބައިވެރިވެފައިވާ ކަމަށް ޔޫތު މިނިސްޓްރީއިން ހާމަކޮށްފައިވެއެވެ.\nމި ޕްރޮގްރާމް އިފްތިތާހުކުރުމަށް ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން މިނިސްޓަރ މަހްލޫފް ވިދާޅުވީ މި ހުޅުވާލެވިގެން ދިޔަ ފުރުސަތުގައި ވީހާވެސް ގިނަ ބޭފުޅުން ބައިވެރިވާނެ ކަމަށް އުއްމީދުކުރައްވާ ކަމަށެވެ. އަދި ކޮވިޑާއި ގުޅިގެން މަސައްކަތް ފަށަން ޖެހިފައިވަނީ މާލޭ ސަރަހައްދުގައި ކަމަށާއި އެހެން ނަމަވެސް ޖާގަ ލިބެމުންދާ މިންވަރަކުން އަތޮޅު ތެރެއަށް ވެސް މި ހަރަކާތް ފުޅާކުރުމަށް ހަމަޖެހިފައިވާ ކަމަށް މަހްލޫފް ވިދާޅުވިއެވެ.\nހަމައެހެންމެ އެއްވެސް ފައިސާއެއް މިކަމަށް ނުނަގާނެ ކަމަށާއި މިކަން ކުރުމަށް މިނިސްޓްރީގެ ފަރާތުން ހުރިހާ އެއްބާރުލުމެއް މިކަމަށް ލިބިގެންދާނެ ކަމަށެވެ. މައިގަނޑު ހަތަރު ކުޅިވަރެއް މިވަގުތަށް އޮތް ނަމަވެސް އެހެން ކުޅިވަރުތައް ކުޅެން އެދޭ ކުދިންނަށް ވެސް އެ ފުރުސަތު ހޯދައިދެވޭނެ ކަމަށް ވެސް މަހްލޫފް ވިދާޅުވިއެވެ.\nމި ނޫސްވެރިންގެ ބައްދަލުވުމުގައި އެފްއޭއެމް، ސްވިމިންގ އެސޯސިއޭޝަން، އެތުލެޓިކްސް އެސޯސިއޭޝަން އަދި ބެޑްމިންޓަން އެސޯސިއޭޝަނާއި މޯލްޑިވްސް ޕެރަލިމްޕިކް އޮތޯރިޓީގެ އިތުރުން ސްޕެޝަލް އޮލިމްޕިކްސް ކޮމިޓީގެ އިސްވެރިން ބައިވެރިވެވަޑައިގަތެވެ.\nމިއަހަރުގެ ޑިސެމްބަރު މަހުގެ 31 ވަނަ ދުވަހުގެ ނިޔަލަށް މި ޕްރޮގްރާމްގައި ރަޖިސްޓްރީވުމުގެ ފުރުސަތު ހުޅުވާލާފައިވާއިރު ޔޫތު އެކަމަޑޭޝަން ބްލޮކްގައި ހުންނަ ސްޕެޝަލް އޮލިމްޕިކް ކޮމިޓީގެ އޮފީހުން ފޯމް ލިބިލައްވާނެއެވެ. އަދި އޮންލައިންކޮށް ވެސް ފޯމް ފުރުމުގެ ފުރުސަތު އޮންނާނެއެވެ. މި ޕްރޮގްރާމްގައި ރަޖިސްޓްރީވާ ކުދިންގެ ޕްރެކްޓިސްތައް ފެށުމަށް ހަމަޖެހިފައިވަނީ އެޗްޕީއޭގެ ހުއްދަ ލިބުމާއެކު އެޗްޕީއޭއިން ކަނޑައަޅާ ގައިޑްލައިންތަކެއްގެ ދަށުން ކަމަށް ޔޫތު މިނިސްޓްރީއިން ހާމަކޮށްފައިވެއެވެ.


Data aai eku mulhi dhuvahu hiley gulhey package eh Ooredhoo in thaaraf kohfi\nއުރީދޫގެ ސީއީއޯ އަދި މެނޭޖިން ޑިރެކްޓަރ ނަޖީބް ހާން--ފޮޓޯ:މިހާރު\nއެއް ޖީބީ ޑޭޓާއާއެކު މުޅި ދުވަހު އުރީދޫ ނަންބަރުތަކަށް ހިލޭ ގުޅާލެވޭ ޕެކޭޖެއް ތައާރަފްކޮށްފި\n1 ޖީބީގެ މޮބައިލް ޑޭޓާއާއެކު އުރީދޫ ނަންބަރުތަކަށް މުޅި ދުވަހު ހިލޭ ގުޅާލެވޭ ޕެކޭޖެއް އުރީދޫއިން ތައާރަފުކޮށްފި އެވެ.\nކޮންމެ ދުވަހެއްގެ ރޭގަނޑު 11:59 އާ ހަމައަށް އެއް ޖީބީ ޑޭޓާ ލިބޭ "ޑެއިލީ ޑޭޓާ ކޮމްބޯ"ގެ އަގަކީ 35 ރުފިޔާ އެވެ. މި ޕެކޭޖަކީ ޕްރީޕެއިޑް ކަސްޓަމަރުންނަށް ހާއްސަކޮށްގެން މި ފެށޭ ރޯދަމަހަށް އުރީދޫއިން އަލަށް ތައާރަފުކުރި ޕެކޭޖެކެވެ.\nރައްކާތެރިކަމާއެކު ގޭގައި ތިބެގެން ޑެއިލީ ޑޭޓާ ކޮމްބޯ އަދި އެހެނިހެން އުރީދޫ ޚިދުމަތްތައް ހޯދުމުގައި ކަސްޓަމަރުންނަށް ފަސޭހައިން އެކްޓިވޭޓް ކުރެވޭނެ ގޮތްތަށް ވަނީ ހަމަޖައްސާފައެވެ. ޑެއިލީ ޑޭޓާ ކޮމްބޯ އުރީދޫ އެޕް މެދުވެރިކޮށް އަދި 1#*929* އަށް ގުޅުއްވައިގެންވެސް އެކްޓިވޭޓް ކުރެވޭނެއެވެ.\nހަލުވިކަމާއެކު ކޮވިޑް-19 ފެތުރެމުންދާ މި ދުވަސްވަރު އުރީދޫއިން ވަނީ އެކުންފުނީގެ ކަސްޓަމަރުންނަށް ލުއިފަސޭހަ ގޮތްތަކެއް ފަހިކޮށްދީފަ އެވެ.\nއޭގެ ތެރޭގައި ސުޕަނެޓް ކަސްޓަމަރުންގެ މަންތްލީ ޕްލޭންގެ ލިމިޓް ހަމަވުމުން ދުވާލަކު ފަސް ޖީބީ ހިލޭ ދިނުމާއި ޕޯސްޓްޕެއިޑް އަދި ޕްރީޕެއިޑް ކަސްޓަމަރުންނަށްވެސް 25 ޕަސެންޓް ބޯނަސް ޑޭޓާ ދިނުން ހިމެނެ އެވެ.


Bodu operation ah fahu Dr. Shifan ah thaureef | Mihaaru\nއިއްޔެ އައިޖީއެމްއެޗުގައި ކުރި އޮޕަރޭޝަނަށް ފަހު ނަގާފައިވާ މައިދާ\n14 މާޗް 2018 - 11:42 56 comments\nކެންސަރުގެ އޮޕަރޭޝަންތަކަށް ހާއްސަވެވަޑައިގެން ދާދި ފަހުން އައިޖީއެމްއެޗުގައި މަސައްކަތް ފެއްޓެވި ޑރ. މުހައްމަދު ޝިފާން ކުރެއްވި ތާރީހީ މި އޮޕަރޭޝަން ކާމިޔާބުވުމުން އެހެން ޑޮކްޓަރުން ގެންދަވަނީ އެކަން ފާހަގަކުރައްވައި، މަރުހަބާ ވިދާޅުވަމުންނެވެ.\nމުޅި މައިދާ ނެގުމަކުން މި އޮޕަރޭޝަން އަދި ފުރިހަމައެއް ނުވެ އެވެ. އޭގެ އިތުރުން ކަރުން ފެށިގެން މައިދާއާ ގުޅިފައިވާ ހޮޅި، ހިމަ ގޮހޮރަށް ލެއްވުމުގެ އުނދަގޫ ބައި ވެސް އޮވެ އެވެ. އުމުރުން 70 އަހަރުގެ ފިރިހެންމީހާގެ މުޅި އޮޕަރޭޝަނަށް އިއްޔެ ހަ ގަޑިއިރު ހޭދަވި އެވެ.\nއެތެރެހަށީގެ ހާއްސަ ޑޮކްޓަރު، އަހުމަދު މިގްދާދު ސިފަކުރެއްވި ގޮތުގައި ޝިފާން އަކީ އޭނާއަށް މި ވަގުތު ރާއްޖޭގައި ހުންނެވި އެންމެ ހުނަރުވެރި އޮޕަރޭޝަން ޑޮކްޓަރެވެ.\nDr. Shifan: Fun loaibakaa eku dhivehinnah haassa\n"އަޅުގަނޑުގެ ކުޑައިރުގެ ރަހުމަތްތެރިޔާ ޝިފާންއަށްޓަކައި ފަހަރުވެރިވަމެވެ،" އެފްބީގައި މިގުދާދު ލިއުއްވި އެވެ.\nޝިފާން އަކީ ކެންސަރަށް ހާއްސަ ރާއްޖޭގެ ފުރަތަމަ އޮޕަރޭޝަން ޑޮކްޓަރެވެ. ކުރިން ވެސް ސާޖަންއެއްގެ ގޮތުން މަސައްކަތްކުރެއްވި ޝިފާން ދާދި ފަހުން "މިހާރު"އަށް ދެއްވި އިންޓަވިއުއެއްގައި ވިދާޅުވީ ރާއްޖެ އިން ބޭރަށް ނުގޮސް ކެންސަރުގެ ގިނަ އޮޕަރޭޝަންތަކެއް އައިޖީއެމްއެޗުގައި ކުރެވޭނެ ކަމަށެވެ.\nކެންސަރަކީ ރާއްޖޭގައި މިހާރު އެންމެ ގިނަވަމުން އަންނަ ނުރައްކާތެރި އެއް ބައްޔެވެ. އެހެންކަމުން އެ ބައްޔަށް ހާއްސަ އޮޕަރޭޝަން ޑޮކްޓަރެއް ހުރުމަކީ ވަރަށް ބޮޑު ފަސޭހައެއް ކަމަށް، އައިޖީއެމްއެޗުގެ މެނޭޖްމަންޓުން ގަބޫލުކުރެ އެވެ.\nއިތުރު ލިޔުންތައް ސިއްހަތު އައިޖީއެމްއެޗު ކެންސަރު ޑރ. މުހައްމަދު ޝިފާން


Kaashidhoo dhanduverinnah bodu gellumeh | Mihaaru\nފަތިސް · 04:52\nމާރުކޭޓުގެ ގޮޅިއެއްގައި ވިއްކަން ހުރި ފަތްތަކެއް: ކާށިދޫން ފަތުގެ ބާވަތްތައް ގެންނަ އަދަދު މަދުވުމުން ހުރިހާ ވައްތަރެއްގެ ފަތުގެ އަގު ވަނީ ބޮޑުވެފައި. ފޮޓޯ/ މިހާރު\nކާށިދޫ ދަނޑުވެރިންނަށް ބޮޑު ގެއްލުމެއް\n24 މެއި 2018 - 14:596comments\nމީގެ ކުރިން ރޯދަމަހު މުހައްމަދު ޝާހިދު ދުރާލައި މާލޭ ބާޒާރަށް ގިނަ އަދަދަކަށް ކޮޕީ ފަތާއި ކަރާ އަދި ކުރުނބާ ފަދަ ބާވަތްތައް ގެނެ އެވެ. ޝާހިދު ފަދަ އެހެން ދަނޑުވެރިންނަށް ވެސް ރޯދަމަހަކީ އެންމެ ބޮޑު އާމްދަނީއެއް ލިބޭ ދުވަސްވަރެ އެވެ. އެހެންވެ ދުރާލައި ގިނަ އަދަދެއްގެ ބާވަތްތައް ހައްދަ އެވެ. ނަމަވެސް މިފަހަރު ކ. ކާށިދޫގެ ދަނޑުވެރިންގެ ނަސީބު އެހާ ރަނގަޅެއް ނޫނެވެ.\n"މީގެ ކުރިން ރޯދަމަހު އެވްރެޖްކޮށް ކާށިދޫ މީހަކު ގެންނާނެ 4،000 އާއި 5،000އާ ދެމެދުގެ އަދަދަކަށް ކޮޕީފަތް. އެކަމަކު މިފަހަރު ގެނެވުނީ 400 ފަތް. ކަރާ ވެސް ވަރަށް މަދުން ހުރީ،" ކާށިދޫގައި ފުޅާ ދާއިރާއެއްގައި ދަނޑުވެރިކަންކުރާ ޝާހިދު މިއަދު ބުންޏެވެ.\nރޯދައަށް އޭނާ ހެއްދި ބާވަތްތަކުގެ ތެރެއިން ގިނަ ތަކެތި ވަނީ މޫސުން ގޯސްވެ ހަލާކުވެފަ އެވެ. ކޮޕީފަތް ދަނޑުތައް ވެސް މުޅިން ހަލާކުވި، ނަމަވެސް ޝާހިދު މިފަހަރު މާލެ އަށް މައިގަނޑު ގޮތެއްގައި ގެންނަނީ ކުރުނބާ އާއި ފަތްކޭލެވެ.\n"ކޮޕީފަތް ދަނޑުތައް އެއްކޮށް ހަލާކުވެފައި ހުރީ. އަހަރެންގެ ދަނޑުގެ ވެސް 80 ޕަސެންޓް ހަލާކުވި،" ޝާހިދު ބުންޏެވެ.\nމާރުކޭޓުގެ ގޮޅިއެއްގައި ވިއްކަން ބަހައްޓާފައި ހުރި ފަތްތަކެއް: ބޭރުން ގެންނަ ފަތްތަކުގެ އަގު ވެސް ވަނީ އިންތިހާއަށް އުފުލިފައި. ފޮޓޯ /މިހާރު\nމިފަހަރު ރޯދައަށް މާލެ ގެންނަ ވަރަށް ކާށިދޫގައި ކަރާ ހެއްދިފައި ނެތުމުން ގިނައިން ވިއްކަނީ އެ ރަށަށާއި ޅ. އަތޮޅުގެ ރަށްރަށަށެވެ.\n"އަހަރެމެން އާއްމުކޮށް މާލެއަށް ކަރާ ގެންނަނީ ރޯދައިގެ ކުރިން. ރޯދަމަހު ވެސް ގެންނާނެ. މިފަހަރު ކަރާ ގެނެވޭނީ ތަންކޮޅެއް ފަހުން،" އޭނާ ބުންޏެވެ.\nޝާހިދު ބުނީ ރޯދައަށް ހައްދާ ތަކެތި މާލެ ގެނެސް ވިއްކައިގެން އެހެން އަހަރުތަކުގައި މަދުވެގެން 20،000ރ. ހޯދާ ކަމަށެވެ. ނަމަވެސް މިފަހަރު އާމްދަނީ އެއަށްވުރެ ދަށްވާނެ ކަމަށް އޭނާ ލަފާކުރެ އެވެ.\n"ހީކުރި ގޮތަކަށް ނޫން މިފަހަރު ވިޔަފާރި ދިޔައީ. އެކަމަކު އެތިކޮޅު މަދުވިޔަސް އަގުތައް އުފުލިފައި އޮތުމުން އެކަށީގެންވާ ރަނގަޅު އެއްޗެއް ލިބޭ،" މި ރޯދަމަހު މާލެއަށް ކުރި ދެވަނަ ދަތުރު ނިންމާފައި ރަށަށް ދަމުން އޭނާ ބުންޏެވެ.\nޝާހިދުގެ އިތުރުން އެ ރަށުގައި ދަނޑު ހައްދާ އެހެން މީހަކު ވެސް ބުނީ ރޯދަމަސް ފެށުނު ފަހުން ވިއްސާވެ ދަނޑުތައް އެއްކޮށް ކަހަލަ ގޮތަކަށް ހަލާކުވެފައިވާ ކަމަށެވެ.\n"މިފަހަރު ދަނޑުތައް ހަލާކުވުމުން ވަރަށް ދަށް. ކޮޕީފަތާއި ލެޓިއުސް ވެސް ނެތް ދަނޑުތަކުގައި ފެންބޮޑުވުމުން،" އޭނާ ބުންޏެވެ.\nއެ މީހާ ބުނީ ރަށުން ލެޓިއުސް ކިލޯއެއް ވިއްކަނީ 60ރ. އާއި 80ރ. އަށް ކަމަށެވެ. އަދި ކޮޕީފަތެއް ވިއްކަނީ ތިން ރުފިޔާ އަށް ކަމަށް ވެސް އޭނާ ބުންޏެވެ.\n"ކުރިޔަށް އޮތްތަނުގައި ވެސް ފަތުގެ ބާވަތްތައް ލިބޭ މިންވަރު މަދުވާނެ. އެހެންވީމަ އަދިވެސް އަގު މިހާރަށް ވުރެ ބޮޑުވުން އެކަށީގެންވޭ،" އެ ދަނޑުވެރިޔާ ބުންޏެވެ.\nކާށިދޫން ފަތްކެޔޮ ކިލޯއެއް 30ރ. އަށް ވިއްކާއިރު މާލޭގެ ބާޒާރުގައި އުޅެނީ ކިލޯއެއް 60ރ.އަށް ވުރެ މަތީގަ އެވެ.\nމޫސުން ގޯސްވެ ދަނޑުތައް ހަލާކުވުމުން ކާށިދޫގެ ގިނަ ދަނޑުވެރިން ތިބީ ވަރަށް ބޮޑަށް މާޔޫސްވެފަ އެވެ. މޫސުން އަދިވެސް ރަނގަޅު ނުވާތީ، މި ރޯދަމަސް ނިމޭއިރު ވެސް ދަނޑުތަކުގައި ހެއްދި އެއްޗެއް މާލެ ފޮނުވޭނެ ކަމުގެ އުއްމީދެއް ނެތެވެ.\n"މާލެ ފޮނުވޭ ވަރަކަށް ނެތް އެއްޗެއް. ވަރަށް ވިއްސާރަ، ފެނެއް ނުހުއްޓޭ،" ކާށިދޫ ކައުންސިލްގެ ރައީސް އަލީ ސުލްތާން މިއަދު ވިދާޅުވި އެވެ.\nއޭނާ ވިދާޅުވީ މިފަހަރު ރޯދައަށް މާލެއަށް ފޮނުވައިގެން ރަނގަޅު އާމްދަނީއެއް ލިބެނީ ކުރުނބާ އާއި ފަތްކޭލުން ކަމަށެވެ. އެކަމަކު ރުއްތަކުގެ މަތިވަރު ރަނގަޅުނުވާތީ އެހެން އަހަރުތަކުގައި ފޮނުވޭ ވަރަށް ކުރުނބާ ވެސް މާލެއަށް ނުފޮނުވޭ ކަމަށް ކައުންސިލްގެ ރައީސް ވިދާޅުވި އެވެ.\nމާލޭގެ މާރުކޭޓުގައި މީހަކު ކުރުނބައެއް ކަނޑަނީ: މިފަހަރު ރޯދަމަހު ކާށިދޫން ކުރުނބާ ގެންނަ އަދަދު މަދުވުމުން ކުރުނބާގެ އަގު ވަނީ އުފުލިފައި.\n"މީގެ ކުރިން އަހަރުތަކުގެ ރޯދަ މަހު މިކަހަލަ ކަމެއް ދިމައެއް ނުވޭ. ރޯދައިގެ ކުރިން ހޫނު ގަދަވެގެން ނުހެދިގެން ދިޔައީ. އޭގެ ފަހުން ވިއްސާރަކުރަން ފެށިތާ މިހާރު މަހެއްހާ ދުވަސްވީ. ވަރަށް ބޮޑު ގެއްލުމެއް ދަނޑުވެރިންނަށް ލިބިފައި ވަނީ،" އޭނާ ވިދާޅުވި އެވެ.\nކައުންސިލްގެ ރައީސް ވިދާޅުވީ އެހެން އަހަރުތަކުގައި ރޯދަމަހު ދަނޑުވެރިއަކަށް ގާތްގަނޑަކަށް 50،000ރ. ލިބޭ ކަމަށެވެ. އެކަމަކު މިފަހަރު ޖުމްލަކޮށް އެންމެނަށް ވެސް ލިބޭ އާމްދަނީ ދަށްވާނެ ކަމަށް އޭނާ ދެކެވަޑައިގަންނަވަ އެވެ.\nކާށިދޫގައި ދަނޑުވެރިކަމަށް 700އެއްހާ ބިން ދޫކޮށްފައިވާއިރު، ވިއްސާރަވެ ގިނަ ދަނޑުތައް ހަލާކުވުމުން މާލޭގެ ބާޒާރުގައި ވެސް ފަތުގެ ބާވަތްތަކާއި ފަތްކެޔޮ އަދި ކުރުނބާގެ އަގު ވަނީ ވަރަށް ބޮޑަށް އުފުލިފަ އެވެ.\nއިތުރު ލިޔުންތައް ދަނޑުވެރިކަން ލޯކަލް މާރުކޭޓް ކަރާ ކ. ކާށިދޫ ކާށި ދޮންކެޔޮ ރޯދަ މަސް 2018\nދަނޑުތަކަށް ގެއްލުންވެ، ކަރާ ލިބުން ދަތިވެއްޖެ


Maduvvari Wunderbar Inn: atoll promot kurumugai!\nމަޑުއްވަރި ވުންޑަބާ އިން: އަތޮޅު ޕްރޮމޯޓް ކުރުމުގައި!\nމަޑުވަރި ވުންޑަބާ އިން ގެސްޓްހައުސްގައި ދެ ޓޫރިސްޓުން: މި ގެސްޓްހައުސްގައި ހަތަރު ކޮޓަރި ހުރޭ- ފޮޓޯ: ވުންޑަބާ އިން\nރާއްޖޭގެ ގެސްޓްހައުސް ޓޫރިޒަމަމަށް މ. އަތޮޅު އަދި ބީރައްޓެސެވެ. ސަބަބަކީ މާލެއާ އެ އަތޮޅު ދުރުވުމެވެ. އަދި މ. އަތޮޅުގައި ރިސޯޓުތައް ނެތުމެވެ. އެހެންވެ މުޅި މި އަތޮޅުގައި ވެސް ގެސްޓްހައުސް ވިޔަފާރި އަދި އޮތީ ފަނޑުކޮށެވެ. ގޭގޭގައި ވަކިން ކުލީ ކޮޓަރި ވިއްކި ނަމަވެސް ގެސްޓްހައުސްއެއްގެ ގޮތުގައި ހިންގާ ތަނެއް ނެތެވެ. ނަމަވެސް މީގެ ހައެއްކަ މަސް ކުރިން މަޑުއްވަރީގައި ހުޅުވި ވުންޑަބާ އިން ވެގެންދަނީ މުޅިން ތަފާތު ހިދުމަތެއް ދޭ ތަނެއްގެ ގޮތުގަ އެވެ. ގެސްޓުންނަށް ފުރިހަމަ ހިދުމަތް ދޭއިރު މި ގެސްޓްހައުސްގެ އެންމެ ބޮޑު ޒިންމާއަކީ މުޅި އަތޮޅު ދުނިޔޭގައި ޕްރޮމޯޓް ކުރުމެވެ.\n"ހަގީގަތުގައި ގެސްޓްހައުސް ޕްރޮމޯޓް ކުރުމަށްވުރެ ކުރަން މި ޖެހެނި އަތޮޅު އިސްތިހާރު ކުރުމުގެ މަސައްކަތް. އެހެންވެ، ދެ ބައިއެއްކޮށް ކުރިއަށް މި ގެންދަނީ. ރަށްވެސް، މުޅި އަތޮޅު ވެސް، ގެސްޓްހައުސް ވެސް ޕްރޮމޯޓް ކުރަން ޖެހޭ،" ވުންޑަބާ އިން ގެސްޓްހައުސްގެ އެއް އޯނަރު ކަމަށްވާ ހަސަން އަމްޖަދު ވިދާޅުވި އެވެ.\nހަތަރު ކޮޓަރި، ފުރިހަމަ ހިދުމަތެއް\nހަތަރު ކޮޓަރީގެ މި ގެސްޓްހައުސްގައި ރެސްޓޯރެންޓާއި މޫދު ކުޅިވަރުގެ ހިދުމަތްތައް ލިބެން ހުރެ އެވެ. މިިއީ މި ސްކޭލްގައި މުޅި އަތޮޅުގައި ވެސް ފެށި މި ފަދަ ފުރަތަމަ ވިޔަފާރި އެވެ. ގެސްޓްހައުސް ފެށިތާ އަހަރެއްވީއިރު އަތޮޅު ޕްރޮމޯޓް ކުރުމުގައި ގިނަ މަސައްކަތް ތަކެއް ކުރެވިފައިވާ ކަމަށް އަމްޖަދު ވިދާޅުވި އެވެ.\nމަޑުވަރި ވޮންޑަބާ އިން، ގެސްޓުންނަށް މަރުހަބާ ކިޔަނީ- ފޮޓޯ: ވޮންޑަބާ އިން\n"މި ސަރަހައްދަށް އާ ކަމެއް މިއީ. އެކަމަކު މިހާރު އެބަ ރަނގަޅުވޭ. މިހާރު އެބަ އާދެ ޔޫރަޕު މީހުން ވެސް، އޭޝިއިން ބަލާނަމަމެލޭޝިއާ މީހުން އާދެ. އިންޑިއާ މީހުންނާއި ޕާކިސްތާނު އަދި ސްރީލަންކާ މީހުން ވެސް އާދެ،" އަމްޖަދު ވިދާޅުވި އެވެ.\n"މިކޮޅަށް އަންނަ މީހުންއެއް ވެސް ފޫހިކަމެއް ނެތި ޗުއްޓީ ހޭދަކޮށްލޭ ވަރަށް ފެސިލިޓީސް އަޅުގަނޑުމެން ދެން. އެކްސްކާޝަން އަށް ދާން ބޭނުންވާ ހުރިހާ ވަސީލަތް ތަކެއް ވެސް ދެން. އެންމެ މުހިންމު ކަމަކީ ގެސްޓުންގެ ރިވިއު. މިހާތަނަށް އައި މީހުންގެ ރިވިއު ވަރަށް ރަނގަޅު. މިއީ ކާމިޔާބީއެއް."\nމައްސަލައަކީ އަތޮޅު ތެރޭގައި ދަތުރުފަތުރު ނެތުން!\nއަމްޖަދު ވިދާޅުވި ގޮތުގައި މި ވިޔަފާރީގައި އޮތް އެއް ގޮންޖެހުމަކީ މަޑުއްވަރި އަށް ކުރާ ލޯންޗް ދަތުރުތައް މަދުވުމާއި އަތޮޅު ތެރޭގެ ޓްރާންސްޕޯޓް ވީކްވުމެވެ.\n"ގެސްޓުން އުފުލަކީ ސްޕީޑް ލޯންޗް ފެރީގައި. މި ހިދުމަތް ރަނގަޅު. ކޮޅަކަށް 500ރ. އަށް. މި އަގަކީ ގެސްޓުންނަށް މައްސަލައެއް ނޫން. ކަނޑު މަޑިއްޔާ ދެ ގަޑިއިރުގެ މި ދަތުރުގައި ގެސްޓުންނަށް ވަނީ ތަފާތު އެކްސްޕީރިއަންސް އަކަށް. އެކަމަކު އަތޮޅު ތެރޭގައި ފެރީގެ ހިދުމަތް ނެތުމަކީ ގޮންޖެހުމެއް."\nދިވެހިންނަށް ވަރަށް ހާއްސަ\nވުންޑަބާ އިން ގެސްޓްހައުސް ހާއްސަ ވަނީ ހަމައެކަނި ބޭރު މީހުންނަށް އެކަންޏެއް ނޫނެވެ. މިތަނުން ދިވެހިންނަށް ހާއްސަ ޕެކޭޖުތައް ވެސް ވިއްކަ އެވެ.\n"ދިވެހި އާއިލާތައް އެއްކޮށް ގޮސް ޗުއްޓީ ހޭދަ ކޮށްލަން ރަނގަޅު ފުރުސަތެއް މިއީ،" އަމްޖަދު ވިދާޅުވި އެވެ.\nއާއިލީ ވިޔަފާރިއެއްގެ ގޮތުގައި ކުރިއަށް ގެންދާ މަޑުއްވަރި ވުންޑަބާ އިން ހަތަރު މީހުން މަސައްކަތް ކުރެ އެވެ. މުވައްޒަފުންގެ ގޮތުގައި ހަރަކާތްތެރިވަނީ މުޅިން ވެސް އާއިލާ މެންބަރުންނެވެ.\nގެސްޓް ހައުސްތައް އެޑްވަޓޯރިއަލް


PPM ge thaaeedhaa eku majilihah genai raeesaku vakinukureveyne: Nihan - vNews.mv\nޕީޕީއެމްގެ ތާއީދާއެކު ގެނައި ރައީސަކު ވަކިނުކުރެވޭނެ: ނިހާން\nޝިފްޒާ މުޞްޠަފާ 08 March 2016, 19:04\nރައްޔިތުންގެ މަޖިލީހުގެ ރައީސް އަބްދުﷲ މަސީހަކީ ޕީޕީއެމުން ތާއީދުކޮށްގެން އެ މަގާމަށް ހޮވާފައިވާ ބޭފުޅެއް ކަމަށާއި އެހެންވީމަ މަސީހު މަގާމުން ވަކިނުކުރެވޭނެ ކަމަށް ޕީޕީއެމްގެ ޕާލަމަންޓްރީ ގުރޫޕްގެ ލީޑަރު އަހުމަދު ނިހާން ހުސައިން މަނިކު ވިދާޅުވެއްޖެއެވެ.\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމަށް އެމްޑީޕީން މިއަދު ރައްޔިތުންގެ މަޖިލީހަށް ހުށަހެޅުމާ ގުޅިގެން ނިހާން ކުރެއްވި ޓުވީޓެއްގައި ވިދާޅުވީ ޕީޕީއެމްގެ ޕާލަމަންޓްރީ ގުރޫޕްގައި 47 މެމްބަރުން އެބަތިއްބެވި ކަމަށާއި އަދި އެމްޑީއޭގެ ޕާލަމަންޓްރީ ގުރޫޕްގައި5މެމްބަރުން އެބަތިއްބެވި ކަމަށެވެ. ޖުމްލަ 52 ވޯޓު އޮތީ ޕީޕީއެމްއާއި އެކު ކަމަށް ނިހާން ވިދާޅުވެފައި ވެއެވެ.\nއެހެންކަމުން ޕީޕީއެމުން ތާއީދުކޮށްގެން މަޖިލީހުގެ ރައީސް ކަމަށް ހޮވާފައިވާ ބޭފުޅަކު ވަކިކުރެވޭނީ ކިހިނެއްތޯ ނިހާން ވަނީ ސުވާލު އުފައްދަވާފައެވެ.\nޕީޕީއެމްގެ ޕާލަމަންޓްރީ ގުރޫޕުން ބުނެފައިވަނީ މަސީހުގެ މައްޗަށް އެމްޑީޕީން ހުށަހެޅި އިތުބާރު ނެތް ކަމުގެ މައްސަލައަކީ މަޖިލީހުގެ މެޖޯރިޓީއަށް ކުރި މަލާމާތެއް ކަމަށެވެ. އަދި މަސީހާ ދެކޮޅަށް ނެގުމަށް ހުށަހަޅާފައިވާ ވޯޓުން އެމަނިކުފާނު ސަލާމަތް ކުރާނެ ކަމަށް ވެސް ޕީޕީއެމްގެ ޕާލަމަންޓްރީ ގުރޫޕުން ބުނެއެވެ.\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ މައްސަލަ މިއަދު މަޖިލީހަށް ހުށަހެޅީ 22 މެމްބަރުންގެ ސޮޔާއެކުއެވެ.\nއެ މައްސަލާގައި ބުނެފައިވަނީ މަޖިލީހަކީ ދައުލަތުގެ އެއްބާރު ކަމަށްވީހިނދު މަޖިލީހުގެ ރައީސްގެ ބާރުތަކާއި މަސްއޫލިއްޔަތުތަކާއި ވާޖިބުތައް މަޖިލީހުގެ ގަވާއިދުގައި ތަފްސީލްކޮށް ބަޔާންކޮށްފައިވާއިރު މަޖިލީހުގެ ރައީސް އަބްދުﷲ މަސީހު މުހައްމަދު ތަކުރާރުކޮށް އެ ގަވާއިދާ ޚިލާފުވެ މަޖިލީހުގެ ގަދަރާއި ޝަރަފު ނަގާލައި މަޖިލީހުގެ ދައުރު އަދާކުރުމަށް ހުރަސްއެޅޭ ގޮތަށް އަމަލުކުރައްވާފައިވާ ކަމަށެވެ.\nމަސީހުގެ އިތުބާރު ނެތް ކަމުގެ މައްސަލަ ހުށަހެޅުއްވި މެމްބަރުންގެ ފަރާތުން ވާހަކަފުޅު ދައްކަވަމުން އައްޑޫ މީދޫ ދާއިރާގެ އެމްޑީޕީގެ މެމްބަރު ރޮޒައިނާ އާދަމް ވިދާޅުވީ މަސީހުގެ އިތުބާރު ނެތް ކަމަށް ހުށަހެޅީ އެމަނިކުފާނަށް އެއްވެސް ވަރެއްގެ އިތުބާރެއް ނެތުމުން ކަމަށެވެ.\nރޮޒައިނާ ވިދާޅުވީ 18 ވަނަ މަޖިލީހުގައި ހިންގަމުންދާ ހަމަނުޖެހުންތަކަކީ ސީދާ މަސީހު އަޑީގައި ހުންނަވައިގެން ހިންގަމުންދާ ކަންކަން ކަމަށެވެ.\nމީގެ އިތުރަށް ތަފާތު ގާނޫނުތަކަށް އިސްލާހު ހުށަހަޅައި މަޖިލީހުގެ ގަވާއިދަށް ބަދަލު ގެނެސްގެން ސަރުކާރުން ބޭނުންވާ ކަންކަން ބޭނުންގޮތަކަށް މަސީހު ކުރައްވަމުން ގެންދަވާ ކަމަށް ވެސް ވިދާޅުވިއެވެ. އަދި ނާއިބުރައީސުން ވަކިކުރި މައްސަލައާއި، ޕީޖީ ވަކިކުރި މައްސަލައިގައި ވެސް ޖަވާބުދާރީވުމަށް ފުރުސަތު ނުދީ މަޖިލީހުގެ މުހިންމު ކޮމިޓީތައްވެސް ސިއްރުކޮށްގެން ގެންދަވާ ކަމަށް ރޮޒައިނާ ވިދާޅުވިއެވެ.